
Det  inspirerende 
budskab 

AF  ÆLDSTE  LeGRAND  RICHARDS  af  De  Tolvs  Råd. 


Profeten  Esajas  så  den  dag,  da  vi  har  en  ny  himmel  og  en  ny  jord,  da  vi  bygger 
huse  og  bor  deri,  planter  vingårde  og  spiser  frugten  derfra.  Og  så  tilføjer  han: 
„Thi  de  er  Herrens  velsignede  æt  og  har  deres  afkom  hos  sig."  (Se  Es.  65:17, 
19-25.) 

Hvilken  trøst  dette  er  for  dem  af  os,  som  har  begravet  vore  små  børn,  at  vide, 
at  vi  i  opstandelsen  vil  få  lov  til  at  opfostre  vore  små  til  voksne  mænd  og 
kvinder. 

De  lærdomme,  der  er  skabt  af  mennesker  i  de  såkaldte  kristne  kirkesamfund, 
giver  ikke  deres  medlemmer  sådanne  trøstende  forjættelser. 
Jeg  overværede  en  bisættelseshøjtidelighed  for  en  af  mine  forretningsforbin- 
delsers eneste  unge  datter,  og  præsten  gav  ikke  disse  sørgende  forældre  ét  håb 
om,  at  de  nogen  sinde  skulle  møde  eller  kunne  kende  deres  lille,  dyrebare 
datter  igen. 

Efter  begravelsen  sagde  jeg  til  min  ven,  at  Herren  havde  noget  bedre  end  det 
for  ham,  hvis  han  ville  leve  for  det.  Han  sluttede  sig  senere  til  Herrens  sande 
Kirke  og  glæder  sig  nu  til  at  få  lov  til  at  vække  den  lille  datter  på  den  første 
opstandelses  morgen.  O 

Taler  holdt  af  Generalautoriteter  under  den 
140.  halvårlige  Generalkonference 


Vor  interesse  for  alle 
vor  faders  børn 


AF  PRÆSIDENT 

JOSEPH  FIELDING  SMITH 


Mine  elskede  brødre  og  søstre: 
Jeg  står  for  jer  her  i  dag  i  ydmyg- 
hed og  med  taksigelse;  taknem- 
melig for  de  velsignelser,  Herren 
har  udøst  over  mig,  over  min  fa- 
milie, over  jer  og  over  hele  sit  folk. 
Jeg  ved,  at  vi  er  medvirkende  i 
Herrens  værk,  og  at  Han  til  enhver 
tid  og  i  enhver  periode  af  jordens 
historie  oprejser  mænd,  der  kan 
tage  vare  på  Hans  værk. 
Som  en  kirke  og  som  et  folk  er  vi 
i  mange  år  blevet  rigt  velsignet 
med  Præsident  David  O.  McKays 
inspirerede  ledelse,  store,  ånde- 
lige indsigt  og  faste  hånd.  Nu,  da 
hans  tapre  gerning  her  er  endt,  og 
han  er  blevet  kaldet  til  at  tjene  på 
andre  måder,  har  Herren  givet 
ansvarets  og  ledelsens  tøjler  i  sit 
jordiske  rige  til  andre  af  os,  som 
er  tilbage. 

Og  da  vi  ved,  at  „Herren  ikke  giver 
menneskene  nogen  befaling,  uden 
at  Han  åbner  en  udvej  for  dem, 
så  de  kan  udføre  det,  som  Han 
befaler  dem"  (1.  Nephi  3:7),  stoler 
vi  ydmygt  på,  at  dette  værk  under 
Hans  vejledning  og  direktion  vil 
gå  frem. 

Jeg  ønsker  at  sige,  at  ingen  af  sig 
selv  kan  lede  denne  Kirke.  Den 
er  den  Herre  Jesu  Kristi  Kirke,  Han 
er  dens  overhoved.  Kirken  bærer 
Hans  navn,  den  har  Hans  Præste- 


dømme, den  forvalter  Hans  Evan- 
gelium og  forkynder  Hans  lære  og 
udfører  Hans  værk. 
Han  udvælger  mænd  og  kalder 
dem  til  at  være  redskaber  i  Hans 
hænder  til  opnåelse  af  Hans  hen- 
sigter, og  Han  vejleder  og  styrer 
dem  under  deres  arbejde.  Men 
mennesker  er  kun  redskaber  i  Her- 
rens hænder  og  æren  og  herlighe- 
den for  alt,  hvad  Hans  tjenere  ud- 
fører, er  tilegnet  Ham  og  bør 
tilegnes  Ham  for  evigt. 
Hvis  dette  er  menneskeværk,  ville 
det  være  slået  fejl,  men  det  er 
Herrens  værk,  og  Han  lider  ikke 
nederlag.  Vi  har  den  forsikring,  at 
:hvis  vi  holder  budene,  er  tapre  i 
Jesu  vidnesbyrd  og  trofaste  i  alt, 
hvad  vi  bliver  betroet,  vil  Herren 
vejlede  og  styre  os  og  sin  Kirke  ad 
retfærdighedens  veje  til  opnåelse 
af  alle  sine  hensigter. 
Vor  tro  er  forankret  i  den  Herre 
Jesus  Kristus  og  gennem  Ham  i 
Faderen.  Vi  tror  på  Kristus,  ac- 
cepterer Ham  som  Guds  Søn  og 
har  påtaget  os  Hans  navn  i  dåbens 
vande;  vi  er  Hans  sønner  og  døtre 
gennem  adoption. 
Jeg  fryder  mig  i  Herrens  værk  og 
glæder  mig  over  den  sikre  kund- 
skab, jeg  har  i  min  sjæl  om  dets 
sandhed  og  gudommelighed! 
Af  hele  mit  hjerte  bærer  jeg  jer  mit 


vidnesbyrd:  atJesus  Kristus  er  den 
levende  Guds  Søn,  at  Han  kaldte 
profeten  Joseph  Smith  til  at  stå  i 
spidsen  for  denne  forvaltning  og 
til  at  organisere  Kirken  og  Guds 
Rige  på  jorden  igen,  og  at  det 
værk,  hvori  vi  medvirker,  er  sandt. 
Da  min  fader,  Præsident  Joseph  F. 
Smith,  blev  kaldet  til  at  tjene  som 
Kirkens  sjette  Præsident,  gav  han 
udtryk  for  taknemmelighed  for 
sine  hengivne  rådgivere  og  er- 
klærede, at  han  havde  til  hensigt 
at  rådføre  sig  med  dem  i  alt,  hvad 
der  vedrørte  Kirken,  så  der  kunne 
være  samhørighed  og  enighed 
blandt  brødrene  og  for  Herren. 
Lad  mig  sige  det  her,  at  jeg  har 
fuldstændig  tillid  til  mine  råd- 
givere. De  er  Guds  mænd,  som 
ledes  af  inspiration  fra  himmelen. 
De  er  i  besiddelse  af  den  Hel- 
ligånds gave  og  kraft,  og  de  nærer 
intet  højere  ønske  end  at  fremme 
Kirkens  interesser,  velsigne  alle 
vor  Faders  børn  og  fuldkomme 
Herrens  værk  på  jorden. 
Præsident  Harold  B.  Lee  er  en 
støttepille  for  sandhed  og  retfær- 
dighed, en  ægte  Seer,  som  er  i 
besiddelse  af  stor,  åndelig  styrke, 
indsigt  og  visdom;  hans  kundskab 
og  forståelse  af  Kirken  og  dens 
behov  overgås  ikke  af  noget  men- 
neske. 

Præsident  N.  Eldon  Tanner  er  en 
mand  af  samme  karat,  af  fuldkom- 
men retskaffenhed,  med  hengiven- 
hed for  sandheden,  begavet  med 
den  administrative  evne  og  ånde- 
lige kvalifikation,  der  sætter  ham 
i  stand  til  at  lede,  styre  og  give 
råd  på  rette  måde. 
Og  hvad  jeg  siger  om  Præsident 
Lee  og  Præsident  Tanner,  gælder 
også  De  tolvs  Råd  og  de  andre 
Generalautoriteter.  De  er  Guds 
mænd. 

Jeg  er  taknemmelig  for,  at  Herren 
oprejser  mænd  med  den  styrke  og 
kraft,  som  disse  brødre  besidder, 
og  at  Han  kalder  dem  og  bereder 
dem  til  at  indtage  stillinger  som 
ledere  i  Hans  Kirke. 
Der  er  intet  arbejde  på  jorden  så 
vigtigt  som  Herrens  værk,  og  der 
findes  ingen  stillinger  så  krævende 
og  ansvarsfulde  og  så  vidtræk- 
kende i  deres  virkning  på  vor  Fa- 
ders børn,  som  i  Herrens  værk, 
der  ligger  foran  os. 
Vi  lever  i  en  tid,  hvor  kærlighedens 
og  enhedens  ånd  øges  blandt  folk 
af  forskellig  trosopfattelse,  og  vi 
slutter  os  til  mænd  med  good  will 
i  alle  kirkesamfund  og  udtrykker 
vor  kærlighed  og  interesse  for  alle 
vor  Faders  børns  timelige  og  ån- 
delige velfærd. 

Vi  er  glade  for  at  samarbejde  med 
oprigtige,  gode  mænd  og  kvinder 
overalt  og  i  alt,  hvad  der  kan  være 
til  fremgang  og  til  bedste  for  vore 
medmennesker,  for  vi  anerkender 
alle  mennesker  som  Guds  børn 
og  som  brødre  og  søstre  i  dens 
menneskelige  familie. 
Må  vor  evige  Fader  udøse  sine 
velsignelser  over  alt,  hvad  der  er 
Hans  hænders  værk  — 
og  velsigne  forældre  med  indsigt 
og  inspiration  til  opdragelse  af  de- 
res børn  — 

velsigne  vore  børn  og  unge  men- 
nesker til  at  søge  og  modtage 
gode  råd,  samt  holde  Guds  bud  — 
velsigne  alle  funktionærerne, 
lærerne  og  medlemmerne  i  vor 
Faders  Kirke,  så  de  kan  tjene  Ham 


virksomt  i  retfærdighed  og  tro- 
fasthed — 

og  velsigne  verden  og  alle  men- 
nesker overalt,  at  de  må  vende  sig 
til    Ham   i    retfærdighed   og   finde 


fred,  lykke  og  formål  i  livet.  Alt 
dette  beder  jeg  om  i  ydmyghed  og 
taknemmelighed  og  i  vor  Herre 
Jesu  Kristi  navn.  Amen. 


Den  tid 
vi  lever  i 


AF  PRÆSIDENT  HAROLD  B.  LEE 

Første  rådgiver  i  Det  Første  Præsidentskab 

og  Præsident  for  De  Tolvs  Råd. 


Jeg  slutter  mig  til  min  kære  em- 
bedsbroder,  Præsident  Kimballs 
tanke  med  at  byde  vore  elskede 
medarbejdere,  broder  Boyd  K. 
Packer,  broder  Joseph  Anderson, 
broder  David  B.  Haight  og  broder 
William  H.  Bennet  velkommen  i 
vore  Generalautoriteters  kreds. 
Når  I  brødre  og  søstre  kommer  til 
at  kende  dem,  som  vi  kender  dem, 
vil  I  føle  jer  styrket  under  deres 
lederskab. 

Vi  kan  ikke  lade  dette  tidspunkt 
passere  uden  at  mindes  vor  elske- 
de Præsident  McKay;  ligeledes 
sender  vi  vor  kærlighed  og  velsi- 
gnelse til  dig,  søster  McKay,  hvis 
du  lytter  nu,  og  til  den  usædvan- 
lige familie,  Præsident  McKay  har 
—  nu,  da  vi  går  over  i  en  ny  perio- 
de af  Kirkens  historie. 
I  dag  begynder  Jesu  Kristi  Kirke 
af  Sidste  Dages  Hellige  et  nyt  ka- 
pitel i  sin  140-årige  historie,  siden 
den  blev  organiseret  i  denne  ti- 
dernes fyldes  forvaltning,  således 
som  der  er  talt  om  i  skriften. 
Endnu  en  profet,  vor  ædle  Præsi- 
dent David  O.  McKay  er  blevet 
kaldt  hjem  for  at  aflægge  rapport 
om  sin  ledelse  af  Kirken  som  dens 
jordiske  overhoved.  Hver  gang  en 
profet-leder  er  gået  bort,  er  der 
sket  store  ting  bagefter,  både  i 
Kirken  og  i  verden.  Jeg  har  speku- 


leret på,  om  det  muligvis  er  pro- 
fetens rapport  til  vor  Skaber,  der 
har  haft  så  stor  betydning  for  men- 
neskenes anliggender  her  på  jor- 
den. 

Overgangen,  når  forandringer  i 
Kirkens  administration  skal  ske, 
er  enestående  i  sin  fremgangsmå- 
de ved  en  ordineret  plan,  der,  som 
ældste  Kimball  har  sagt,  forhindrer 
muligheden  for  politiske  planer 
eller  revolutionære  metoder,  der 
kunne  blive  årsag  til  megen  for- 
virring og  forpurren  af  Herrens 
værk. 

Præsident  David  O.  McKay  og 
alle  hans  forgængere  som  Kirkens 
Præsidenter  har  testamenteret  os 
rige  skatte  af  visdom  og  kund- 
skab. Ved  hver  af  disse  Præsi- 
denters bortgang  blev  et  taknem- 
meligt folks  hjerter  billedlig  talt 
taget  bort  sammen  med  hver  af 
dem.  Optegnelserne  om  deres 
livsførelse,  deres  gerninger,  deres 
tale  og  deres  kirkelige  tjeneste  er 
lykkeligvis  belærende  bøger,  be- 
vist i  Kirkens  nedskrevne  historie 
og  i  erindringen  hos  dem,  som  er 
kommet  efter  dem.  Må  Gud  vel- 
signe den  arv  til  de  trofaste  over- 
alt. Når  alt  kommer  til  alt,  vil  de 
største  optegnelser  om  dem  blive 
skrevet  i  deres  hjerter,  som  de 
flittigt  søgte  at  tjene. 

Det  vil  måske  være  belærende  og 
oplysende  for  mange  af  Kirkens 
medlemmer  og  for  andre,  som  lyt- 
ter til  disse  møder,  at  vi  siger 
noget  om  den  reorganisation  af 
Kirken,  der  følger  på  en  Præsi- 
dents død. 

Til  dem,  som  stiller  det  spørgsmål: 
Hvorledes  vælges  eller  udtages 
Kirkens  Præsident?  vil  det  kor- 
rekte og  enkle  svar  blive  anførel- 
sen af  den  5.  trosartikel:  „Vi  tror, 
at  en  mand  må  kaldes  af  Gud  ved 
profeti  og  håndspålæggelse  af  så- 
danne, som  har  myndighed  der- 
til, for  at  prædike  Evangeliet  og 
tjene  i  dets  ordinanser." 
Begyndelsen  til  kaldelsen  af  en, 
der  skal  være  Kirkens  Præsident, 
begynder  faktisk,  når  han  bliver 
kaldet,  ordineret  og  beskikket  ti! 
at  være  medlem  af  De  Tolvs  Råd. 
Et  sådant  kald  ved  profeti,  eller 
med  andre  ord  gennem  inspiration 
fra  Herren  til  den,  som  har  præsi- 
dentskabets nøgler,  og  den  påføl- 
gende ordination  og  beskikkelse 
ved  håndspålæggelse  af  den  sam- 
me autoritet,  placerer  hver  enkelt 
apostel  i  et  præstedømme-kvorum 
med  12  mænd,  som  er  apostle. 
Enhver  apostel,  som  således  er 
ordineret  under  Kirkens  Præsi- 
dents hænder,  han,  som  har  Guds 
Riges  nøgler  i  fællesskab  med  alle 
andre  ordinerede  apostle,  får  over- 
draget den  præstedømme-myndig- 
hed, som  er  nødvendig  for  ethvert 
embede  i  Kirken,  også  for  et  em- 
bede som  Præsident  over  Kirken, 
hvis  han  bliver  kaldet  af  den  præ- 
siderende myndighed  og  opret- 
holdtved afstemning  i  en  stemme- 
berettiget forsamling  af  Kirkens 
medlemmer. 

Joseph  Smith  erklærede,  at  „hvor 
der  ingen  Præsident  er,  er  der  ikke 
noget  Præsidentskab."  Straks 
efter  en  Præsidents  død  bliver  den 
næste  enhed  i  rangen,  nemlig  De 
Tolv  Apostles  Kvorum,  den  præsi- 
derende myndighed,  og  de  Tolvs 
Præsident  automatisk  Kirkens  fun- 
gerende Præsident,  indtil  en  Præ- 


sident for  Kirken  officielt  er  blevet 
ordineret  og  opretholdt  i  sit  em- 
bede. 

På  grund  af  visse  forhold,  vedblev 
De  Tolvs  Råd  i  begyndelsen  af 
denne  forvaltning  at  præsidere 
som  en  enhed  i  tre  år,  før  reorga- 
niseringen blev  effektueret.  Da  for- 
holdene i  Kirken  blev  mere  stabili- 
seret, blev  reorganiseringen  effek- 
tueret straks  efter,  at  Kirkens  Præ- 
sident var  gået  bort. 
Alle  medlemmer  af  Det  Første 
Præsidentskab  samt  De  Tolv  bliver 
regelmæssigt  opretholdt  som 
profeter,  seere  og  åbenbarere," 
således  som  I  har  gjort  det  i  dag. 
Det  betyder,  at  enhver  af  apost- 
lene, der  vælges  og  ordineres  som 
nævnt,  kan  præsidere  over  Kirken, 
hvis  han  bliver  valgt  af  en  gruppe 
(hvilken  gruppe  her  tolkes  som 
værende  hele  De  Tolvs  Kvorum), 
udnævnt  og  ordineret  til  dette  em- 
bede samt  opretholdt  af  Kirkens 
tillid,  tro  og  bøn,  i  overensstem- 
melse med  en  åbenbaring  om  det- 
te emne  og  på  én  betingelse,  nem- 
lig den,  at  han  er  nævnte  kvorums 
seniormedlem  eller  præsident. 
(Se  Lære  og  Pagter  107:22.) 
Af  og  til  kommer  det  spørgsmål  op, 
om  der  ikke  er  noget  andet  med- 
lem af  De  Tolvs  Råd  end  senior- 
medlemmet, der  kan  blive  Præsi- 
dent. Ved  nærmere  eftertanke  må 
man  formode,  at  enhver  som  helst 
anden  end  seniormedlemmet  kan 
blive  Kirkens  Præsident,  men  kun 
hvis  Herren  åbenbarer  for  præsi- 
denten for  De  Tolv,  at  en  anden 
end  han  selv  kan  vælges. 
Herren  åbenbarede  for  den  første 
profet  under  denne  forvaltning  den 
metodiske  plan  fra  Kirkens  ledelse 
ved  en  forudbestemt  organisiering 
af  Guds  jordiske  Rige.  Han  gav 
følgende  særlige  vejledning  — 
eller  vi  kunne  kalde  det  forskrifter 
—  nemlig,  at  tre  præsiderende  høj- 
præster af  Det  melkisedeske  Præ- 
stedømme, valgt  af  før  nævnte 
gruppe,  udnævnt  og  ordineret  til 
det   embede,    samt   opretholdt  af 


Kirken  ved  tillid,  tro  og  bøn,  dan- 
ner et  kvorum  af  Kirkens  (Første) 
Præsidentskab.  Og  videre: 
De  tolv  omrejsende  rådsmedlem- 
mer er  kaldet  til  at  være  De  tolv 
Apostle  eller  særlige  vidner  for 
Kristi  navn  i  hele  verden,  og  heri 
adskiller  deres  kalds  pligter  sig 
fra  andre  embeder  i  Kirken.  Og 
de  danner  et  kvorum,  der  har  sam- 
me myndighed  og  magt  som  de 
før  omtalte  tre  præsidenter.  (Se 
Lære  og  Pagter  107:22-24.) 
Med  henvisning  til  dette  emne, 
skrev  Kirkens  fjerde  Præsident, 
Wilford  Woodruff,  nogle  bemærk- 
ninger i  et  brev  til  PræsidentHeber 
J.  Grant,  som  på  det  tidspunkt  var 
medlem  af  De  Tolv  ■ —  det  var  den 
28.  marts  1887.  Jeg  citerer  fra  det 
brev: 

„  . .  .  når  Kirkens  præsident  dør, 
hvem  er  så  Kirkens  præsiderende 
myndighed?  Det  er  De  Tolv  Apost- 
les Kvorum  (ordineret  og  organi- 
seret ved  åbenbaring  fra  Gud  og 
ikke  fra  nogen  anden).  Men  me- 
dens disse  Tolv  Apostle  præsi- 
derer over  Kirken,  hvem  er  så 
Kirkens  Præsident?  Det  er  Præsi- 
denten for  De  tolv  Apostle.  Og  han 
er  faktisk  lige  så  meget  Præsi- 
dent for  Kirken,  medens  han  præ- 
siderer over  De  Tolv,  som  han  er, 
når  han  organiseres  som  Kirkens 
Præsidentskab  og  præsiderer  over 
to  mænd."  Og  dette  princip  er  nu 
blevet  gennemført  i  140  år  —  lige 
siden  Kirken  blev  organiseret.  Så 
fortsatte  Præsident  Woodruff: 
„Hvad  mig  selvangår,  ville  detkræ- 
ve  .  .  .  en  åbenbaring  fra  den  sam- 
me Gud,  som  havde  organiseret 
Kirken  og  ledet  den  ved  inspira- 
tion i  den  bane,  den  har  virket  i  57 
år,  for  jeg  ville  stemme  på  eller 
prøve  at  påvirke  til,  at  man  skulle 
gå  bort  fra  de  veje,  som  Apostlene 
har  fulgt  siden  Kirken  blev  organi- 
seret og  fulgt  ved  den  almægtige 
Guds  inspiration  i  de  sidste  57  år  af 
Apostlene,  således  som  det  er 
optegnet  i  Kirkens  historie." 
Denne  kaldelse  af  Joseph  Fielding 

Smith  til  at  blive  Præaiident  for 
Kirken  har  en  særlig  betydning: 
I  en  åbenbaring  til  profeten  Joseph 
Smith  med  hensyn  til  Hyrum 
Smith,  Joseph  Fielding  Smiths 
bedstefader,  sagde  Herren  så- 
ledes: 

„Og  atter,  sandelig  siger  jeg  jer: 
...  så  min  tjener  Hyrum  kan  over- 
tage det  Præstedømme  og  patri- 
arks embede,  der  blev  givet  ham  af 
hans  fader  både  gennem  vel- 
signelser og  som  hans  ret, 
så  han  fra  nu  af  må  indehave  nøg- 
lerne til  de  patriarkalske  velsignel- 
ser for  hele  mit  folk, 
at  hvem  han  velsigner,  skal  blive 
velsignet,  og  hvem  han  forbander, 
skal  blive  forbandet,  og  hvad  han 
binder  på  jorden,  skal  være  bundet 
i  himlen,  og  hvad  han  løser  på 
jorden,  skal  være  løst  i  himlen." 
(L&P  124:91-93.) 

Men  i  tilgift  til  dette  embede  blev 
der  givet  ham  endnu  en  endow- 
ment,  som  aldrig  er  blevet  givet 
til  nogen  anden  patriark  i  Kirken, 
som  har  efterfulgt  ham  i  denne 
ekstra  kaldelse: 

„Og  fra  denne  stund  bestemmer 
jeg,  at  han  skal  være  profet,  seer 
og  åbenbarer  for  min  Kirke,  lige- 
som mit  tjener  Joseph, 
så  han  kan  handle  i  forening  med 
min  tjener  Joseph  og  få  råd  af  min 
tjener  Joseph,  som  skal  vise  ham 
nøglerne,  hvorved  han  kan  bede 
og  blive  bønhørt  og  blive  kronet 
med  den  samme  velsignelse,  her- 
lighed og  ære  og  præstedømme 
og  præstedømmets  gaver,  som  en- 
gang var  lagt  på  ham,  der  var  min 
tjener,  Oliver  Cowdery; 
og  at  min  tjener  Hyrum  kan  bære 
vidnesbyrd  om  det,  som  jeg  vil 
vise  ham,  så  hans  navn  for  evigt 
kan  holdes  i  ærefuld  erindring  fra 
slægt  til  slægt  til  evig  tid."  (Lære 
og  Pagter  124:94-96.) 
Hans  søn,  Joseph  F.  Smith,  tjente 
som  Kirkens  sjette  Præsident  fra 
1901-1918.  Præsident  Joseph  F. 
Smith  gennemgik  som  barn  de  an- 
strengende begivenheder  ved  Mis- 

souri  og  Illinois.  Efter  at  hans  fa- 
der, Hyrum  Smith,  havde  lidt  mar- 
tyrdøden ved  pøbelhobens  hånd  i 
Carthage  sammen  med  hans  far- 
broder, profeten  Joseph  Smith, 
drev  den  unge  Joseph  F.,  skønt 
han  kun  var  en  dreng  på  9  år,  et 
oksespand  tværs  over  sletterne 
fra  Missouri-floden  og  ankom  til 
Saltsødalen  i  1848.  I  1852  døde 
hans  moder,  og  to  år  efter  rejste 
han  på  mission  til  Hawaii-øerne  ■ — 
kun  15  år  gammel. 
Dette  er  strukturen  af  den  Hyrum 
Smith'ske  æt,  hvorfra  vor  Præsi- 
dent Joseph  Fielding  Smith  stam- 
mer. Jeg  tror  bestemt,  at  himmelen 
glæder  sig  i  dag,  og  jeg  er  ikke  i 
tvivl  om,  at  de,  som  er  gået  forud, 
vil  få  lov  til  at  stå  denne  deres 
efterkommer,  deres  ædle  søn  og 
sønnesøn,  bi  under  hans  tjeneste 
—  ham,  som  Herren  nu  har  beæret 
med  dette  krævende  ansvar  til 
trods  for  hans  høje  alder.  Det 
skulle  ikke  forbavse  mig,  om  de 
er  til  stede  her  sammen  med  os 
ved  denne  lejlighed. 
Jeg  har  sagt  til  medlemmer  af  Hy- 
rum Smiths  efterkommere  —  efter 
at  jeg  har  citeret  den  profeti,  jeg 
henviste  til  før  —  at  det  nu  er 
op  til  dem  af  hele  deres  hjerte  at 
være  loyal  mod  denne  forvaltnings 
profeters  kongelige  blod,  der  fly- 
der i  deres  årer. 

Denne  tids  begivenheder  har  ført 
mig  til  nogle  af  de  mest  alvorlige 
overvejelser  i  hele  mit  liv.  I  løbet 
af  de  sidste  ti  uger,  der  er  for- 
løbet siden  den  betydningsfulde, 
åndelige  oplevelse  i  selskab  med 
13  af  mine  brødre,  der  bærer  det 
hellige  apostelembede,  i  et  af  de 
øverste  værelser  i  templet,  hvor 
medlemmer  af  Kirkens  nye  Præ- 
sidentskab blev  valgt  og  ordineret, 
har  jeg  foretaget  et  tilbageblik 
over  hele  mit  liv  og  til  en  vis  grad 
overvejet  fremtidsudsigterne. 
I  disse  uger  har  jeg  erkendt  mine 
begrænsninger  og  har  mere  end 
nogensinde  før  forstået  min  ab- 
solutte   afhængighed    af    den    al- 


mægtige Gud,  vor  himmelske 
Fader,  for  styrke  ud  over  min 
naturlige  styrke  og  visdom  ud 
over  menneskelig  visdom  samt 
indsigt  i  opgaver,  som  jeg  måske 
nu  får  ansvaret  for.  Kun  med  Guds 
hjælp  kan  jeg  begynde  at  udfylde 
den  stilling,  hvortil  jeg  er  blevet 
valgt  af  Kirkens  Præsident  og  De 
Tolvs  Kvorum  og  nu  opretholdt  af 
den  vældige  forsamling  af  Kirkens 
Præstedømme  og  af  Kirkens  med- 
lemmer i  dette  Tabernakel,  og  af 
de  mange  trofaste,  som  vi  ikke  kan 
se,  men  som  har  deltaget  i  denne 
højtidelige  forsamlings  fremgangs- 
måde. 

Jeg  næsten  skælver  ved  tanken 
om  min  egen  utilstrækkelighed, 
når  jeg  mindes  denne  forvaltnings 
fremragende  ledere,  som  har 
været,  forud  for  os  i  ledende  stil- 
linger. Medens  jeg  har  tænkt  over 
dette  gennem  lange  timers  medita- 
tion og  bøn,  er  jeg  kommet  til  det 
resultat,  at  man  —  sådan  som  jeg 
—  ikke  tager  deres  plads,  som 
har  haft  den  før.  Vi,  som  er  kaldet 
til  at  indtage  disse  stillinger,  ud- 
fylder blot  de  ledige  pladser,  der  er 
blevet  i  tidens  løb.  De,  som  gik 
bort,  indtager  stadig  deres  pladser 
i  de  evige  verdener  og  i  hjerterne 
hos  de  hundrede  tusinder,  som  har 
ydet  deres  tjeneste. 
Bedre  end  nogen  sinde  før  forstår 
jeg,  hvad  den  fordums  profet  Ne- 
phi  følte,  da  fader,  Lehi,  havde 
givet  ham  den  tilsyneladende 
umulige  opgave  at  sætte  sig  i  be- 
siddelse af  de  messingplader,  som 
indeholder  skrivelserne  fra  Det 
gamle  Testamentes  profeter,  såle- 
des som  vi  nu  kender  dem. 
Nephi    har    om    denne    oplevelse 

skrevet:  jeg,  Nephi,  krøb  ind 

i  byen  og  gik  hen  til  Labans  hus. 
Og  jeg  tilskyndedes  af  Ånden,  thi 
jeg  vidste  ikke  på  forhånd,  hvad 
jeg  skulle  gøre."  (1.  Nephi  4:5-6.) 
Sådan  føler  jeg  det  også  nu,  me- 
get stærkt. 

Der  vil  blive  mange  anledninger 
for  mig  til  ligesom  Nephi  fordum  at 

(Forts,  på  sid  298) 


På  denne  smukke  sabbatsmorgen 
føler  jeg  det  som  en  begunstigelse 
og  en  glæde  at  hilse  alle,  som  her 
er  samlet  og  alle,  som  lytter,  på 
Det  første  Præsidentskabs  og 
mine  embedsbrødres  vegne. 
I  sidste  uge  mindedes  vi  vor  Her- 
res og  Frelsers  opstandelse,  som 
bringer  håb  og  forjættelse  til  alle, 
der  accepterer  Ham  og  er  beredt 
til  at  holde  Hans  bud.  Han  sagde: 
„  .  .  .  Jeg  er  kommet  for  at  de  skal 
have  liv  og  have  overflod."  (Joh. 
10:10.) 

„Jeg  er  opstandelsen  og  livet:  den, 
som  tror  på  mig,  skal  leve,  om  han 
end  dør. 

Og  enhver,  som  lever  og  tror  på 
mig,  skal  i  al  evighed  ikke  dø." 
(Joh.  11:25-26.) 

Og  så  gav  Han  os  dette  storslåede 
tilsagn: 

dette  er  min  gerning  og  her- 
lighed: at  tilvejebringe  udødelig- 
hed og  evigt  liv  for  mennesket." 
(Moses  1:39.) 

Han  gav  sit  liv  for  os,  og  gav  os 
den  plan,  som,  hvis  vi  følger  den, 
vil  gøre  det  muligt  for  os  at  nyde 
enhver  velsignelse,  der  er  lovet 
dem,  som  vil  holde  Hans  bud.  I 
disse  sidste  dage  forklarede  Han 
med  følgende  ord,  at: 
„Der  er  en  lov,  uigenkaldelig  fast- 
sat i  himlen  før  denne  jords  grund- 
vold blev  lagt,  ifølge  hvilken  alle 
velsignelser  er  forjættede. 
Og  når  vi  opnår  en  velsignelse  fra 
Gud,  så  er  det  ved  lydighed  mod 
denne  lov,  ifølge  bvilket  den  er  for- 
jættet." (L&P  130:20-22.) 
Vi  er  alle  sammen  bekymrede  over 


forholdene  i  verden  i  dag  og  søger 
efter  løsning  på  vore  mange  pro- 
blemer, der  påvirker  vor  person- 
lige livsførelse,  vore  samfund  og 
al  verdens  lande.  Selv  om  det  er 
sandt,  at  udviklingen  i  verden  i  dag 
går  i  retning  af  lovløshed,  tøjlesløs- 
hed og  oprør,  er  vi  syge  og  trætte 
af,  at  der  spilles  så  meget  op  til  det 
både  i  samtaler  og  gennem  avi- 
sernes nyhedsstof.  Vi  trænger  til 
—  med  positiv  indstilling  —  at 
lade  hele  vor  indsats  tage  sigte  på 
at  leve  efter  og  forkynde  Evange- 
liet og  derved  udelukke  årsagen 
og  forbedre  forholdene.  Hvert 
eneste  menneske,  oprørerne  ibe- 
regnet, som  er  ærlig  over  for  sig 
selv,  må  indrømme,  at  det,  han  til 
syvende  og  sidst  søger,  er  lykke 
og  en  bedre  livsfilosofi. 
Med  dette  i  tankerne  ønsker  jeg 
nu  at  lade  mine  bemærkninger 
gælde  emnet:  Lydighedens  vel- 
signelser. Medens  jeg  taler,  beder 
jeg,  at  Herrens  Ånd  vil  være  til 
stede  og  vejlede  os.  Lad  os  erindre 
Samuels  ord  til  Saul:  „  ...  at  ad- 
lyde er  mere  værd  end  slagtoffer, 
og  at  være  lydhør  er  mere  værd 
end  væderfedt.  (1.  Sam.  15:22.) 
Og  lad  os  også  huske,  at  „gennem 
Kristi  forsoning  kan  hele  menne- 
skeheden blive  frelst  ved  at  adlyde 
Evangeliets  love  og  ordinanser." 
(Den  tredie  Trosartikel.) 
Netop  forleden  dag  talte  jeg  med 
en  ung  mand,  som  let  ophidset 
sagde:  „Jeg  er  træt  og  led  og  ked 
af  hele  tiden  at  høre:  ,Du  skal  gøre 
dette  eller  hint,'  eller  „Du  er 
nødt  til  at  gøre  sådan  eller  sådan.' 


Jeg  vil  være  fri  til  selv  at  bestemme, 
hvad  jeg  har  lyst  til  at  gøre." 
Min  reaktion  var:  „Du  er  fri  til  at 
vælge  nøjagtigt,  hvad  du  har  lyst 
til  at  gøre,  så  længe  som  det  ikke 
begrænser  eller  trænger  sig  ind 
på  andres  rettigheder  eller  frihed; 
men  du  må  selv  tage  ansvaret  for 
dine  handlinger  og  være  rede  til 
at  tage  konsekvenserne." 
Jeg  forklarede,  at  Herrens  største 
gave  til  dødelige  mennesker  er  tre- 
dobbelt: 1)  ret  til  udødelighed  og 
evigt  liv;  2)  den  plan,  hvorefter  vi 
kan  opnå  det;  3)  menneskets  frie 
vilje  til  at  vælge,  hvad  han  vil  gøre. 
Herren  gav  os  den  plan,  som  vil 
bringe  os  den  største  glæde  og 
lykke,  medens  vi  er  her  på  jorden, 
og  som  vil  forberede  os  til  evigt 
liv.  Alt,  hvad  vi  skal  gøre  for  at  få 
del  deri,  er  at  adlyde  loven  og 
rette  os  efter  Hans  befalinger. 
Jeg  foreslog  denne  unge  mand,  at 
vi  sammen  skulle  overveje  de 
fysiske  love  eller  naturlovene,  som 
de  er  fastsat  og  uforanderlige,  og 
som  gælder  for  alle  uden  hensyn 
til  stand,  kundskaber  eller  hensigt. 
Hvis  et  menneske  bevidst  eller 
ubevidst,  i  uvidenhed  eller  til- 
fældigt berører  en  hed  ovn  eller 
en  stærkstrømsledning,  vil  han 
blive  brændt  i  forhold  til,  hvor  ud- 
strakt berøringen  er.  Hvis  han  af 
en  eller  anden  grund  træder  ud 
foran  et  hurtigkørende  fartøj,  vil 
han  selv  om  han  måske  gør  det  for 
at  redde  en  andens  liv  —  komme 
til  skade  og  muligvis  blive  dræbt. 
Der  kunne  fortælles  talrige  ek- 
sempler på,  at  vi  er  underlagt  disse 
love  uden  hensyn  til  hvem  vi  er 
eller  hvad  vor  hensigt  har  været. 
Vi  kan  ikke  forandre  naturens  love. 
Når  vi  forstår  naturlovene  og  re- 
spekterer dem,  kan  vi  anvende 
dem  til  gavn  for  os.  Hvis  vi  over- 
træder loven,  må  vi  lide  for  det; 
hvis  vi  lyder  den,  bliver  vi  vel- 
signet. Hvor  er  vi  heldigt  stillede, 
at  vi  ved,  at  vi  kan  stole  på  disse 
naturlove:  at  solen  hver  morgen 
vil  stå  op  på  et  bestemt  tidspunkt, 

at  elektriciteten,  selv  om  vi  ikke 
nøjagtigt  ved,  hvad  den  er,  altid 
vil  reagere  på  samme  måde  under 
samme  omstændigheder;  at  solen 
vil  blive  formørket  af  månen  til  en 
bestemt  tid  på  en  bestemt  dag  i 
et  bestemt  år  —  altsammen  fordi 
naturens  love  aldrig  ændres.  Fore- 
stil jer  en  ingeniør,  en  læge  eller 
en  videnskabsmand  på  hvilket 
som  helst  område,  der  ikke  kunne 
stole  på  naturlovene  eller  ignore- 
rede dem.  Mennesket  kan  aldrig 
ignorere  de  naturlove,  der  indvir- 
ker på  hans  arbejde,  og  så  allige- 
vel have  held  med  sig.  Faktisk 
kunne  det  blive  katastrofalt  at 
ignorere  dem. 

Alle  Guds  love,  naturens  love  og 
landets  love  er  givet  til  gavn  for 
mennesket,  til  hans  glæde,  støtte, 
tryghed  og  velbefindende,  og  det 
er  op  til  den  enkelte  at  lære  disse 
love  og  bestemme,  om  han  vil 
høste  gavn  af  dem  ved  at  lyde  lo- 
ven og  ved  at  følge  befalingerne. 
Mit  hele  formål  i  dag  er  at  påvise, 
at  lovene  er  til  for  at  gavne  os,  og 
at  vi  for  at  blive  lykkelige  og  rige 
på  succes,  må  adlyde  de  love  og 
regler,  der  angår  vore  aktiviteter; 
og  disse  love  vil  virke  enten  til  vor 
glæde  og  velfærd  eller  til  skade 
og  sorg  for  os,  alt  efter  vore  hand- 
linger. 

For  at  Apollo  1 1  kunne  gennemføre 
den  storslåede  flyvning,  som  re- 
sulterede i  månelandingen,  måtte 
hver  eneste  naturlov,  der  havde 
indvirkning  på  dette  projekt,  følges 
minutiøst  i  hver  eneste  detalje. 
Den  fysiske  lov,  den  kemiske  lov, 
tyngdeloven  og  enhver  anden  lov 
vedrørende  flyvningen  måtte  for- 
stås og  anvendes  af  dem,  som  var 
interesseret  og  engageret  i  for- 
beredelserne. De  anså  ikke  disse 
love  for  at  være  begrænsninger 
eller  forhindringer  for  dem  i  nogen 
retning,  de  betragtede  dem  sna- 
rere som  midler,  hvorved  de  kunne 
gennemføre  deres  program,  og  de 
havde  besluttet  at  lære  alt,  hvad 


de  kunne,  om  disse  love,  hvoraf 
deres  succes  afhang,  og  at  adlyde 
og  anvende  dem  således,  at  deres 
mission  kunne  lykkes. 
Dette  gælder  også  for  vor  livs- 
førelse. For  at  blive  musiker, 
sportsmand,  for  at  få  en  eksamen, 
for  at  kunne  gennemføre  hvad  som 
helst,  der  er  værd  at  gennemføre, 
må  man  sætte  sig  et  mål,  bestem- 
me sig  til,  hvad  man  ønsker  at  gøre 
og  opnå  og  så  gå  i  gang  med  at 
finde  ud  af,  hvilke  love,  der  vil 
gøre  det  muligt,  hvis  de  bliver 
fulgt,  og  så  opdrage  sig  selv  for  at 
kunne  opnå  det.  Når  man  bærer 
sig  således  ad,  er  man  på  vej  til 
succes,  medens  de,  som  ustand- 
seligtkæmper  imod  lovene,  nægter 
at  adlyde  og  klager  over  det,  der 
kræves,  bliver  skuffede,  begynder 
at  gøre  oprør  og  ikke  opnår  noget 
som  helst  resultat. 
Som  en  eller  anden  har  sagt,  så 
bryder  man  ikke  loven,  men  man 
ødelægger  i  virkeligheden  sig  selv 
ved  at  nægte  at  respektere  dens 
anvendelse  i  en  bestemt  situation. 
Loven  gælder,  og  vore  handlinger 
er  bestemmende  for  resultatet.  Alt 
for  ofte  er  vi  slet  ikke  forberedt 
på  at  opdrage  os  selv  og  foretage 
os  det,  som  er  nødvendigt  for  at 
opnå  det,  vi  allermest  ønsker  at 
opnå. 

Hvis  alle-  mennesker  ville  aner- 
kende loven  som  en  velsignelse 
for  mennesket,  og  så  ære  og 
adlyde  den,  ville  den  i  høj  grad 
kunne  bidrage  til  vor  sundhed, 
vort  velbefindende  og  vor  lykke. 
Det  er  nødvendigt  at  have  love. 
Forestil  jer  en  by,  et  samfund,  en 
stat  eller  et  land  uden  love  og 
regler.  I  samme  grad,  som  vi  til- 
sidesætter, ikke  adlyder,  men  er 
overlegne  overfor  loven,  mister  vi 
vor  frihed,  berøver  andre  deres 
og  forledes  til  anarki.  Hvis  man 
har  en  lov,  der  ikke  er  god,  bør 
man  tage  lovlige  forholdsregler  til 
gennem  regeringen  at  få  denne 
lov  enten  forbedret  eller  ændret; 


men  så  længe  den  er  lov,  bør  man 
adlyde  den. 

Almindeligvis  må  vi  bestemme  os 
for,  hvorledes  vort  liv  skal  være 
eller  hvilke  omgivelser  vi  ønsker 
at  være  part  i.  I  den  menneskelige 
race  findes  der  stadig  junglefolk, 
som  praktiserer  kannibalisme, 
hvor  de  dyriske  instinkter  regerer 
mennesket,  og  hvor  junglelovene 
gælder.  Hvis  det  er  sådan  en  livs- 
førelse, vi  ønsker,  så  står  den  til 
vor  rådighed.  En  del  af  formålet 
med  vor  tilværelse  er  imidlertid,  at 
vi  skal  hæve  os  over  disse  dyriske 
instinkter  og  nå  det  højeste  stade 
for  menneskelig  adfærd  i  vore 
samfundsmæssige  forhold. 
For  at  vi  kan  opnå  dette,  har  Gud, 
vor  Fader  og  Skaber,  og  Hans 
Søn,  Jesus  Kristus,  som  ønsker, 
at  vi  skal  være  lykkelige  og  få 
succes,  givet  os  de  love,  som, 
hvis  vi  anvender  dem  i  vor  livs- 
førelse, vil  forbedre  vore  sociale 
forhold  og  vort  indbyrdes  forhold. 
Ja,  hvis  vi  alle  ville  lyde  disse  love, 
ville  vi  ikke  have  nogen  af  de  for- 
virrende tilstande,  der  er  så  frem- 
herskende i  dag,  og  vore  unge 
mennesker  ville  ikke  have  grund 
til,  behov  for  eller  ønske  om  at  de- 
monstrere imod  et  samfund,  der  i 
vore  dage  ikke  praktiserer  det, 
som  det  prædiker. 
Lad  os  se  på  nogle  af  De  ti  Bud, 
der  er  lige  så  gældende  i  dag,  som 
de  var  på  Moses'  tid,  og  som 
senere  blev  forkyndt  af  Kristus. 
Hvis  alle  ville  adlyde  budene  „Du 
må  ikke  stjæle,  slå  ihjel,  begære, 
bedrive  hor  eller  sige  falsk  vidnes- 
byrd," kunne  vi  lade  vore  hjem 
eller  ejendele  være  ubevogtede, 
gå  hen  ad  gaden  til  enhver  tid  eller 
føle  os  trygge  i  vore  hjem  uden 
frygt  for  tyve  eller  røvere  eller  for 
at  en  eller  anden  ville  prøve  at 
dræbe  os. 

Forestil  jer  også  glæden  ved  at 
leve  i  et  samfund,  hvor  der  ikke 
fandtes  begær,  bagtalelse  eller 
hor;     men     hvor     alle     levede     i 

overensstemmelse  med  loven. 
Foruden  den  fredelige  og  lykkelige 
tilværelse,  vi  ville  tilbringe  der,  og 
den  styrke  og  hjælp,  vi  kunnevære 
for  hinanden,  så  tænk  jer  alle  de 
penge  vi  ville  spare  ved  ikke  at 
skulle  håndhæve  loven  eller 
virkningerne  af  forbrydelser;  alle 
disse  penge  kunne  fordeles  til 
kamp  mod  fattigdom,  forbedring 
af  sundhedstilstanden  og  til  udan- 
nelsesmuligheder  samt  andre  vær- 
difulde formål.  Det  er  ikke  muligt 
at  tælle  de  timelige  velsignelser, 
vi  ville  modtage  gennem  lydighed 
mod  disse  befalinger. 
En  anden  befaling,  der  er  så  be- 
tydningsfuld for  os  alle  i  vor  livs- 
førelse, er  Herrens  sundhedslov, 
som  kaldes  Visdomsordet,  og  som 
børnene  i  ethvert  hjem  bør  lære 
gennem  eksempel  og  ved  forskrift. 
I  dette  Visdomsord  advares  vi  mod 
brug  af  tobak  og  spiritus  samt 
andre  ting,  der  er  skadelige  for 
legemet.  Jeg  er  vis  på,  at  vi  kan 
indbefatte  narkotika  i  Visdomsor- 
det. 

Selv  om  denne  sundhedslov  blev 
givet  os  fra  Herren  for  over  100 
år  siden,  blev  den  almindeligt 
ignoreret,  indtil  videnskabsmænd 
og  erfaringer  beviste  uden  tvivl, 
at  disse  ting  ikke  blot  er  skadelige 
for  legemet,  de  er  også  en  trussel 
for  samfundet.  Mange  ingnorerer 
og  trodser  stadig  denne  lov  og  er 
rede  til  at  tage  risikoen.  Brugen  af 
disse  ting  resulterer  i  ødelagte 
hjem,  sygelige  og  nedbrudte  lege- 
mer og  ånder,  ødelæggelse  af 
ejendele,  elendighed,  trafikdrab 
på  landevejen  og  mange  andre 
tragedier,  der  er  alt  for  mange  til, 
at  man  kan  nævne  dem  alle  —  men 
de  volder  allesammen  samfundet, 
lovgiverne,  lovens  håndhævere  og 
os  allesammen  alvorlig  bekym- 
ring. 

På  kun  én  aften  samlede  jeg  føl- 
gende oplysninger  fra  en  USA- 
avis: 

Trafikulykker  med  døden  til  følge 
fordoblet  i  1969. 


26  %  af  alle  dødsulykker  indtraf 
som  følge  af,  at  chaufføren  havde 
drukket. 

En  velkendt  person  inden  for  TV 
døde  af  lungekræft  i  en  alder  af 
45  år.  Han  havde  offentligt  udtalt, 
at  han  hellere  ville  tage  chancen 
og  blive  ved  med  at  ryge  end  han 
ville  blive  „en  fed  neurotiker".  Han 
holdt  op  med  at  ryge,  da  han  fik 
at  vide,  at  han  havde  kræft. 
En  hotelbrand,  forårsaget  af  en 
cigaretglød,  krævede  14  men- 
neskeliv, og  en  brændende  cigaret 
i  en  anden  bygning  var  årsag  til 
ødelæggelse  for  10  000  dollars. 
Marihuana'ens  skadelige  virkning 
er  konstateret,  og  narkotika  får  de 
unge  til  at  gå  med  skyklapper 
pa.  ... 

Vi  skylder  os  selv,  og  vore  unge 
og  vort  lands  fremtid  at  begrænse 
og  om  muligt  helt  standse  brugen 
af  disse  djævelske  og  ødelæg- 
gende ting,  der  er  årsag  til  så  me- 
gen tragedie  i  verden  i  vor  tid.  Lyt 
til  det  storslåede  og  herlige  løfte, 
som  Herren  har  givet  alle  dem, 
som  vil  holde  dette  og  andre  bud: 
„Alle  hellige,  der  erindrer  sig  disse 
ord,  følger  dem  og  vandrer  i  lydig- 
hed mod  disse  bud,  skal  få  sund- 
hed i  navlen  og  marv  i  benene. 
De  skal  finde  visdom  og  store 
skatte  af  kundskab,  ja,  endog 
skjulte  skatte. 

De  skal  løbe  og  ikke  blive  trætte; 
de  skal  gå  og  ikke  blive  matte. 
Og  jeg,  Herren,  giver  dem  den  for- 
jættelse, at  dødens  engel  skal  gå 
forbi  dem,  ligesom  Israels  børn, 
og  ikke  slå  dem  ihjel."  (L&P  89:18- 
21.  Kursiv  tilføjet.) 
Kan  man  forestille  sig  nogen  større 
forjættelse? 

Lad  mig  henvise  til  et  andet,  me- 
get vigtigt  bud,  som  lyder  således: 
„Kom  hviledagen  i  hu,  så  du  hol- 
der den  hellig! 

I  seks  dage  skal  du  arbejde  og 
gøre  al  din  gerning,  men  den 
syvende  dag  skal  være  hviledag 
for  Herren  din  Gud;  da  må  du  intet 
arbejde  udføre."  (2  Mos.  20:8-10.) 


Og  Herren  har  sagt  til  os: 
„Og  for  at  du  kan  holde  dig  fuld- 
stændig uplettet  af  verden,  skal 
du  gå  til  bedehuset  og  ofre  dine 
sakramenter  på  min  hellige  dag." 
(L&P  59:9.) 

Til  trods  for  manges  udtalelser  i 
modsat  retning  er  denne  lov  en  lov 
fra  Gud;  det  er  en  religiøs  og  der- 
for en  moralsk  lov.  Hvis  man  retter 
sig  efter  den  vil  det  føre  mange 
velsignelser  med  sig,  som  man 
ikke  ad  anden  vej  vil  kunne  glæde 
sig  over;  omvendt  vil  den  ligesom 
enhver  anden  lov  bringe  fordøm- 
melse over  sjælen,  hvis  man  ikke 
lyder  den. 

At  holde  sabbaten  hellig  giver  os 
mulighed  for  at  lære  Evangeliets 
lærdomme  og  forstå  dem  gennem 
tilbedelse  og  studium,  samt  mulig- 
hed for  at  lære  Gud  at  kende, 
hvilket  er  nødvendigt  for  vor  evige 
skæbne. 
Herren  har  sagt: 

„Og  dette  er  det  evige  liv,  at  de 
kender  dig,  den  eneste  sande  Gud, 
og  Ham,  som  du  har  sendt,  Jesus 
Kristus."  (Joh.  17:3.) 

Sikkert  er  det,  at  vi  én  dag  ud  af 
syv  kan  —  og  har  behov  for  — 
at  vende  vore  tanker  til  vor  Skaber 
og  finde  føde  for  vort  åndelige 
jeg,  lære  lydighed  mod  Gud  og 
undervise  vore  børn  om  ærbødig- 
hed. En  af  de  vigtigste  lektier,  vi 
kan  lære  i  livet,  er  at  „mennesket 
skal  ikke  leve  af  brød  alene,  men 
af  hvert  ord,  som  udgår  af  Guds 
mund."  (Matt.  4:4.) 
Der  er  en  eller  anden,  som  meget 
klogt  har  sagt:  „Ve  over  dem,  som 
kun  betragter  Guds  love  som  no- 
get lejlighedsvis  nødvendigt,  man 
kan  ignorere  eller  anvende  efter 
forgodtbefindende.  Ve  de  menne- 
sker, samfundsklasser  og  nationer, 
som  stoler  på  deres  militære 
styrke  og  på  deres  positions 
uovervindelighed." 
Ingen  kultur  kan  bestå,  ingen 
nation  eller  sammenslutning  af 
nationer    kan    overleve,    hvis    de 


297 


ignorerer  Guds  love.  Herren  har 
formanet: 

søg  først  Guds  rige  og  Hans 

retfærdighed,  så  skal  alt  det  andet 
gives  jer  i  tilgift."  (Matt.  6:33), 
hvormed  menes  alt,  hvad  der  er  til 
gavn  for  os. 

Vi  kan  ikke  holde  sabbatsdagen 
hellig,  heller  ikke  nyde  dens  vel- 
signelser, ved  at  søge  at  tilfreds- 
stille vore  materielle  behov  og 
timelige  eller  verdsligefornøjelser. 
Det  er  sandt,  hvad  der  er  blevet 
sagt,  at  „materielle  ting  har  ikke 
magt  til  at  opløfte  den  sunkne  ånd. 
Al  verdens  rigdomme  kan  ikke  hel- 
brede et  sønderknust  hjerte,  og 
alle  universiteters  visdom  kan  ikke 
vende  en  vildfaren  sjæl  til  retfær- 
digheden." 

Så  vigtigt  det  end  er,  at  vi  går 
til  bedehuset  og  holder  sabbats- 
dagen  hellig,  kan  vi  dog  ikke  over- 
lade den  åndelige  undervisning 
alene  til  Kirken.  Det  er  først  og 
fremmest  forældrene,  der  har  den 
store  og  vigtige  opgave  at  under- 
vise i  hjemmet  om  Guds  love.  Her- 
ren har  sagt  til  os: 
„Og  atter:  Om  forældre  i  Zion  eller 
i  nogle  af  dens  organiserede  stave 
har  børn,  og  de  ikke  underviser 
dem  i  læren  om  omvendelse,  tro  på 
Kristus,  den  levende  Guds  Søn, 
og  om  dåb  og  den  Helligånds  gave 
gennem  håndspålæggelse,  når  de 
er  otte  år  gamle,  skal  synden  hvile 
på  forældrenes  hoved." 
„Og  de  skal  også  lære  deres  børn 
at  bede  og  at  vandre  retskaffent 
for  Herren."  (L&P  68:25,28.) 
At  vandre  retskaffent  betyder  at 
holde  Hans  bud,  at  elske,  ære  og 
adlyde  Ham. 

Forældre:  Hvis  vi  skal  lære  vore 
børn  at  holde  budene  og  at  vandre 
retskaffent  for  Gud,  skal  vi  selv 
være  levende  eksempler.  Vi  kan 
ikke  betvivle  Herrens  undervisning 
og  befalinger  uden  at  forårsage 
stærk  tvivl  i  vore  børns  tanker  med 
hensyn  til,  om  de  skal  holde  bu- 
dene. Vi  kan  ikke  være  hyklere. 
Vi   kan   ikke    forkynde    eller    be- 


kende en  tro  på  noget  og  så  leve 
efter  noget  andet  og  så  alligevel 
forvente,  at  vore  børn  skal  lyde 
budet:  „Ær  din  fader  og  moder, 
for  at  du  kan  få  et  langt  liv  i  det 
land,  Herren  din  Gud  vil  give  dig!" 
(2.  Mos.  20:12.) 

Børn,  som  har  lært  at  være  lydige, 
at  ære  og  lyde  loven,  at  tro  på 
Gud  og  følge  Hans  befalinger,  vil, 
når  de  vokser  op,  ære  deres  for- 
ældre og  være  til  ære  for  dem; 
de  vil  være  i  stand  til  at  løse  de 
problemer,  de  møder,  finde  større 
glæde  og  succes  i  livet  og  i  ud- 
strakt grad  kunne  være  med  til  at 
løse  de  problemer,  der  volder  ver- 
den så  stor  bekymring.  Det  er  op 
til  forældrene  at  sørge  for,  at  deres 
børn  gennem  lydighed  mod  loven 
er  beredte  til  de  lederstillinger,  de 
vil  komme  til  at  indtage  i  fremtiden 
og  hvor  deres  opgave  vil  blive  at 
bringe  fred  og  retfærdighed  til  ver- 
den. Herrens  budskab  kan  sam- 
menfattes i  denne  Hans  udtalelse: 
„Du  skal  elske  Herren  din  Gud  af 
hele  dit  hjerte,  af  hele  din  sjæl  og 
af  hele  dit  sind. 

Dette  er  det  største  og  første  bud. 
Der  er  et  andet,  som  er  dette  ligt: 
,Du  skal  elske  din  næste  som  dig 
selv.' 

På  disse  to  bud  hviler  hele  loven 
og  profeterne."  (Matt.  22:37-40.) 
Sikkert  er  det,  at  hvis  vi  elsker 
Herren,  vil  vi  holde  Hans  bud,  og 
hvis  vi  vil  elske  vore  medmen- 
nesker, vil  vi  kunne  leve  ideelt  her 
på  jorden. 

Som  Herren  desuden  har  lovet: 
„  .  .  .  den,  der  gør  retfærdigheds 
gerninger,  skal  få  sin  løn,  nemlig 
fred  i  denne  verden  og  evigt  liv  i 
den  tilkommende."  (L&P  59:23.) 
Jeg  bærer  på  denne  dag  vidnes- 
byrd for  jer,  at  når  vi  accepterer 
Gud  som  vor  Fader  og  Hans  Søn 
Jesus  Kristus  som  verdens  Frelser, 
vil  vi  få  større  glæde  her  på  jorden 
og  evigt  liv  i  den  tilkommende  ver- 
den. Må  denne  velsignelse  blive  os 
alle  til  del  beder  jeg  ydmygt  i  Jesu 
Kristi  navn.  Amen. 


Lær  at  elske  andre  mer' 

og  dig  selv   lidt  mindre. 

Lær  at  hjælpe,  hvor  du  ser, 

der  er  nød  at  lindre. 

Gem  på  hvert  et  kærligt  ord. 

Slip  hvert  bittert  minde. 

Kun  i  kærlighedens  spor 

er  der  fred  at  finde. 

K.  St. 


(Forts,  fra  side  294) 

lade  mig  „lede  af  Ånden,  fordi  jeg 
ikke  på  forhånd  ved,  hvad  jeg  skal 
gøre". 

Af  hele  min  sjæl  forpligter  jeg  mig 
over  for  jer,  I  trofaste  hellige,  med 
hele  mit  legeme,  mit  sinds  og  min 
ånds  styrke,  idet  jeg  fuldt  ud  er- 
kender det,  som  den  trofaste 
Kong  Benjamin  forkyndte:  at  selv 
om  jeg  anvender  al  min  tid  i  tjene- 
ste for  jer"  ønsker  jeg  ikke  at  rose 
mig,  thi  jeg  har  kun  stået  i  Guds 
tjeneste".  (Mosiah  2:16.) 
Jeg  beder  inderligt,  at  også  jeg 
må  lære,  at  når  jeg  tjener  jer,  mine 
trofaste  brødre  og  søstre,  den  al- 
lerhøjeste Guds  hellige,  så  er  jeg 
„kun  i  jeres  Guds  tjeneste"  —  og  i 
min  Guds  tjeneste. 
Jeg  bærer  jer  mit  vidnesbyrd,  lige- 
som Ånden  før  har  gjort  det,  og 
som  den  nu  vidner  for  min  sjæl,  at 
der  til  denne  Jesu  Kristi  sande  Kir- 
ke er  blevet  overladt  sande  lær- 
domme til  frelse,  hvorved  men- 
neskeheden kan  blive  forløst  gen- 
nem vor  Herre  og  Mester,  verdens 
Frelsers  forsoningsværk.  Den 
Herre  Jesus  Kristus  lever  virkelig 
og  præsiderer  i  sin  hellige  bolig 
over  dette  Guds  Rige  på  denne 
jord  gennem  ham,  som  på  denne 
dag  er  blevet  opretholdt  som  jeres 
Præsident,  en  profet,  seer  og 
åbenbarer. 

Nødvendigheden 
af  at  have  en  profet 


AF  PRÆSIDENT  SPENCER  W.  KIMBALL 
Fungerende  præsident  for  De  Tolvs  Råd 


Éte""'* 


Ar' 


Alt,  hvad  der  er  foregået  på  denne 
dag  har  været  betagende  og  har 
gjort  stærkt  indtryk.  Må  jeg  byde 
ældste  Boyd  K.  Packer  hjertelig 
velkommen  både  på  egne  og  på 
De  tolvs  Apostles  Kvorums  vegne. 
Vi  har  lagt  mærke  til,  hvorledes 
han  har  udviklet  sig,  siden  han  be- 
gyndte som  assistent  og  til  denne 
dag,  hvor  han  har  modtaget  det 
allerhøjeste  kald.  Her  vil  han  finde 
sandt  broderskab  i  dets  højeste 
potens. 

Til  Generalautoriteternes  rækker 
byder  vi  også  ældste  Joseph  An- 
derson, som  vi  har  elsket  og 
påskønnet  disse  mange  år,  ældste 
David  B.  Haight  og  ældste  William 
H.  Bennet,  mænd  med  kraft,  hen- 
givenhed og  lang  tjeneste,  vel- 
kommen. 

Dette  år  er  bemærkelsesværdigt  i 
denne  verdens  historie.  Vi  befin- 
der os  i  januar  måned.  Historien 
drejer  sig  på  sine  hængsler.  Igen 
vendes  et  blad  og  en  ny  æra  be- 
gynder. 

Det  er  søndag  morgen,  den  18. 
januar  1970.  Et  ædelt  hjerte  hører 
op  med  at  slå,  et  alderstegnet 
legeme  slapper  af  og  slumrer,  ind. 
Som  når  et  jordskælv  sender  en 
tidevandsbølge  rundt  om  jorden, 
dækker  meddelelsesmidlerne  nu 
jorden  ojg  millioner  af  alvorligt 
sindede  mennesker  standser  en- 
dog på  de  fjerneste  steder  op  og 
hylder  med  sorg  en  mægtig  Guds 
mand,  som  har  forladt  jordelivet. 
I  dagevis,  selv  i  regnvejr,  er  lange 
rækker  af  folk,  som  elskede  ham 


tomme  for  tomme  rykket  frem  i 
gaden  for  endnu  engang  at  se  de- 
res afdøde  leders  ansigt. 
Tabernaklet  er  fyldt  til  bristepunk- 
tet af  dem,  som  elskede  ham,  og 
som  nu  bringer  ham  deres  tavse 
hyldest. 

Profeten  David  O.  McKays  jor- 
diske legeme  er  lagt  til  hvile  med 
værdig  ærbødighed. 
Vore  hoveder  bøjes,  vore  hjerter 
gør  ondt,  men  der  vil  blive  et  lyk- 
keligt gensyn,  når  denne  inspire- 
rede profet  slutter  sig  til  sine  lige- 
mænds hær:  Joseph'erne,  Brig- 
hams og  Wilfords  familier. 
Under  vor  fornemmelse  af  tomhed 
forekommer  det  os,  at  vi  næppe 
formår  at  fortsætte  uden  ham;  men 
når  én  stjerne  går  ned  bag  hori- 
sonten, kommer  en  anden  til  syne, 
og  død  avler  liv. 

Herrens  værk  standser  ikke.  Selv 
når  en  mægtig  leder  dør,  er  Kir- 
ken ikke  et  eneste  øjeblik  uden 
ledelse,  takket  være  det  gode  for- 
syn, som  gav  sit  Rige  kontinuitet 
og  evig  fortsættelse. 
Som  det  allerede  er  sket  otte 
gange  før  under  denne  forvaltning, 
lukker  et  folk  ærbødigt  en  grav  til, 
tørrer  sine  tårer  og  vender  blikket 
mod  fremtiden. 

I  samme  øjeblik,  livsånden  forla- 
der en  Præsident  for  Kirken,  bliver 
en  gruppe  mænd  den  fælles  leder; 
disse  mænd  er  allerede  modnet 
dertil  gennem  erfaring  og  træning. 
Udnævnelsen  har  længe  forelig- 
get, myndigheden  er  overdraget 
og   nøglerne   leveret.   I   fem   dage 


går  Riget  fremad  under  dette  al- 
lerede bemyndigede  råd.  Der  er 
ingen  „jagt"  efter  stilling,  ingen 
valgagitation,  ingen  forvirrende  ta- 
ler. Hvilken  gudommelig  plan!  Hvor 
viis  Herren  er,  at  organisere  så 
fuldkomment,  rækkende  ud  over 
skrøbelige,  begærlige  menneskers 
svaghed. 

Så  gryr  den  mindeværdige  dag 
(den  23.  januar  1970),  og  14  alvor- 
lige mænd  træder  ærbødigt  ind  i 
Guds  tempel  —  dette  De  tolv 
Apostles  Kvorum,  den  styrende 
enhed  for  Jesu  Kristi  Kirke  af 
Sidste  Dages  Hellige,  hvoraf  flere 
har  oplevet  sådan  en  højtidelig 
forandring  før. 

Da  disse  14  mænd  senere  på  for- 
middagen går  ud  af  den  hellige 
bygning,  har  en  ophøjet,  afgørende 
begivenhed  fundet  sted:  et  kort 
interregnum  er  forbi  og  Rigets 
styrelse  skifter  over  igen  fra  De 
tolv  Apostles  Kvorum  til  en  ny 
profet,  en  personlig  leder,  Her- 
rens jordiske  repræsentant,  som 
stilfærdigt  har  bevæget  sig  frem 
mod  dette  høje  kald  i  60  år.  Nu 
præsiderer  han  over  Kirken. 
Det  var  imidlertid  ikke  på  grund  af 
sit  navn,  at  han  overtog  denne 
høje  stilling,  men  fordi  han,  da  han 
var  en  meget  ung  mand,  blev  kal- 
det af  Herren  gennem  den  da- 
værende profet,  til  at  være  apostel, 
medlem  af  Kvorum'et  —  og  fik 
overdraget  de  dyrebare,  vigtige 
nøgler,  som  han  kunne  have  i 
beredskab  til  den  tid,  da  han 
skulle  blive  seniorapostel  og  Præ- 
sident. 

Under  det  begivenhedsrige  møde 
i  templet,  hvor  han  bliver  „ordine- 
ret og  beskikket"  til  Præsident  for 
Kirken  af  sine  brødre,  De  tolv, 
vælger  han  sine  rådgivere,  to 
mægtige,  modige  mænd:  Ældste 
Harold  B.  Lee  og  Ældste  N.  Eldon 
Tanner  med  deres  produktive  bag- 
grund som  lærere,  forretnings- 
mænd, offentlige  embedsmænd  og 
især  som  ledere  inden  for  Kirken. 
Og  et  Præsidentskab  på  tre  med- 

lemmer  og  et  ny-konstitueret  De 
tolvs  Råd  vandrer  ydmygt  til  deres 
kontorer  uden  fanfarer  eller  stillen 
sig  til  skue,  og  en  ny  administration 
går  over  i  en  ny  tidsperiode  med 
løfte  om  stor  udvikling  og  en 
vækst,  som  er  uden  sidestykke. 
Det  var  en  meget  ung  mand,  som 
præsenterede  det  gengivne  pro- 
gram for  denne  nye  verden. 
Joseph  Smith  (23.  december  1805- 
27.  juni  1844)  var  kun  24  år  gam- 
mel, da  Ki'rken  blev  organiseret. 
Da  han  som  38-årig  led  martyr- 
døden, blev  Kirkens  anden  Præsi- 
dent, Brigham  Young  (1.  juni  1801  - 
29.  august  1877)  senior-apostel  og 
Præsident  for  Kirken  (27.  decem- 
ber 1847)  i  en  alder  af  46  år;  han 
præsiderede  i  30  år  (til  han  var 
76  år).  De  følgende  Præsidenter  — 
hver  til  sin  tid  —  blev  Præsidenter 
på  alderstrin,  der  rangerer  fra  62 
til  84  år,  og  de  døde  i  aldrene  79 
til  96  år. 

John  Taylor  (1.  november  1808- 
25.  juli  1887)  var  71  år,  da  han 
blev  Præsident  for  Kirken  (den  10. 
oktober  1880)  og  78  år,  da  han 
døde.  Efter  hans  død  blev  Wilford 
Woodruff  (1.  marts  1807-2.  sep- 
tember 1898)  seniorapostel  (25.  juli 
1887);  to  år  senere  (7.  april  1889), 
blev  han  opretholdt  som  Præsident 
for  Kirken,  han  var  da  82  år  gam- 
mel. Han  døde,  da  han  var  91  år, 
hvorefter  Præsident  LorenzoSnow 
(3.  april  1814-  10.  oktober  1901) 
blev  seniorapostel.  Han  var  84  år, 
da  han  blev  Kirkens  Præsident 
(1 3.  september  1 898).  Hans  tid  som 
Præsident  var  kort.  Han  virkede 
cirka  3  år  (til  10.  oktober  1901). 
Præsident  Joseph  F.  Smith  (13. 
november  1838  -  19.  november 
1918)  var  senior-apostel  (fra  10. 
oktober  1901)  i  syv  dage;  han  blev 
Kirkens  Præsident  den  17.  okto- 
ber 1901  i  en  alder  af  62  år.  Han 
døde,  da  han  var  80  år. 
Præsident  Heber  J.  Grant  (22.  no- 
vember 1856-14.  maj  1945)  var 
ikke  engang  senior-apostel  en  uge 
(fra   den   23.   november   1918)   da 


han  blev  Præsident  for  Kirken  i  en 
alder  af  62  år;  han  blev  88  år. 
Præsident  George  Albert  Smith 
(4.  april  1870-4.  april  1951)  var 
senior-apostel  i  syv  dage  og  blev 
Kirkens  Præsident  i  en  alder  af 
75  år  (21.  maj  1945)  han  døde  i  en 
alder  af  81  år.  Sidste  lørdag  var 
det  100  år  siden,  han  blev  født. 
Præsident  David  O.  McKay,  den 
niende  Præsident  (8.  september 
1873-  18.  januar  1970)  var  senior- 
apostel i  fem  dage  og  blev  opret- 
holdt som  Kirkens  Præsident  (den 
9.  april  1951),  da  han  var  77  år; 
han  var  96  år,  da  han  døde. 
Præsident  Joseph  Fielding  Smith, 
hvis  fødselsdag  falder  på  den  19. 
juli  1876,  blev  senior-apostel  den 
18.  januar  1970  og  Præsident  for 
Kirken  den  23.  januar  1970  i  en 
alder  af  93  år. 

Præsidenterne  fra  John  Taylor  til 
David  O.  McKay,  inclusive,  blev 
Præsidenter  i  aldre  fra  62  til  84 
år  og  døde  i  aldrene  fra  79  til  96 
år. 

Det  er  interessant  at  lægge  mærke 
til,  at  disse  otte  Præsidenter  for 
Kirken  påtog  sig  deres  præsi- 
derende opgave  i  en  gennemsnit- 
salder af  73  år  og  forlod  det  ved 
død  i  85-års  alderen,  gennemsnit- 
lig. De  virkede  gennemsnitlig  lidt 
mindre  end  12  år;  som  følge  deraf 
bliver  gennemsnitsalderen  på  den 
levende  Præsident  i  Kirken  cirka 
79  år.  \ 

Vi  skal  regne  med,  at  Kirkens  Præ- 
sident altid  vil  være  en  ældre 
mand;  yngre  mænd  er  handlekraf- 
tige, stærke,  initiativrige;  de  ældre 
er  stabile,  de  har  åndelig  styrke  og 
visdom  gennem  erfaring  og  et 
langt  livs  forbindelse  med  Gud. 
I  Præsident  McKays  sidste  tid,  da 
han  begynte  at  miste  kræfterne, 
spekulerede  de  nysgerrige,  de  be- 
kymrede og  de  mindre  vidende 
stærkt  på,  hvem  den  nye  Præsi- 
dent skulle  være,  og  det  var  hove- 
demnet for  deres  diskussion  under 
interregnet. 
Flere   end   en    million   mennesker 


havde  aldrig  kendt  andre  Præsi- 
denter en  David  O.  McKay,  og  der- 
for var  det  naturligt  for  dem  at 
blive  forvirret. 

De  talte  om  alderen,  de  fordums 
patriarker  var  ikke  unge.  Adam  var 
meget  gammel,  da  han  præside- 
rede over  sine  efterkommere,  der 
spredte  sig  over  mange  generatio- 
ner. Abraham,  Isak  og  Jakob  og 
Moses  præsiderede  overfolket,  og 
de  døde  i  en  alder  af  henholdsvis 
175,  180,  110  og  120  år.  De  var 
gamle  af  år,  men  fra  deres  opsam- 
lede erfaring  udgik  der  visdom  og 
tryghed. 

Folk  talte  om  forrang.  Hvis  det  er 
forrang,  så  er  det  blevet  det  ved 
gentagelse  af  den  åbenbarede  or- 
den siden  begyndelsen.  Brigham 
Young  var  den  seniorapostel,  som 
havde  alle  nøglerne  og  myndig- 
heden, og  i  det  foreliggende  til- 
fælde var  Præsident  Smith  senior- 
apostel. Sådan  er  Herrens  måde 
at  gøre  det  på,  og  Han  har  ledel- 
sen i  behold  i  sine  guddommelige 
hænder. 

Da  den  første  efterfølgelse  fandt 
sted,  var  den  genoprettede  Kirke 
kun  et  barn  på  14  år.  Der  havde 
ikke  været  nogen  profet  eller  frem- 
tidssyn  i  flere  århundreder.  Det 
kan  derfor  ikke  undre,  at  folket  var 
ét  stort  spørgsmålstegn,  da  kug- 
lerne ved  Carthage  standsede  livet 
hos  en,  i  hvem  alle  disse  dyrebare 
velsignelser:  Kirken,  åbenbaring, 
profeter  —  syntes  at  være  samlet. 
Da  apostlene  vendte  tilbage  fra 
deres  missioner,  havde  begravet 
deres  døde  profet  og  tænkt  på 
fremtiden,  spredtes  altvivi,  da  den 
senior-apostel,  som  allerede 
havde  alle  nøglerne,  stod  frem 
ligesom  Moses  og  viste  dem  ve- 
jen. 

Den  ledende  artikel,  2.  september 
1944,  sagde  om  efterfølgelsen: 
„Der  hersker  stor  spænding  over- 
alt om  hvem,  der  skal  være  Joseph 
Smiths  efterfølger! 
Vi  siger:  vær  tålmodige,  vær  tål- 
modige lidt  endnu,  til  den  rette  tid 

er  inde,  så  vil  vi  fortælle  jer  alle- 
sammen det.  , Store  hjul  bevæger 
sig  langsomt'.  I  øjeblikket  kan  vi 
fortælle  jer,  at  der  blev  holdt  en 
særlig  konference  i  Kirken  den  8. 
i  forrige  måned  i  Nauvoo,  og  uden 
én  eneste  afvigende  stemme  blev 
det  vedtaget,  at  „De  Tolv"  skulle 
præsidere  over  hele  Kirken,  og  når 
der  kræves  nogen  som  helst 
forandring  i  Præsidentskabet  vil 
der  blive  givet  passende  under- 
retning; og  ældsterne  ude  omkring 
viser  bedst  deres  klogskab  frem- 
for alle  mennesker  ved  at  tie  stille 
med  de  ting,  de  ikke  ved  noget 
om  ..." 

(Times  and  Seasons,  Vol.  5,  Sept. 
2,   1844,  p.  632.) 

Disse  begivenhedsrige  140  år  har 
set  Præsidenter  præsidere  over 
Kirken  og  78  apostle  tjene  i  De 
Tolvs  Kvorum. 

Hvis  vi  nu  strammer  os  an  og 
spænder  alle  muskler  under  åget, 
vil  vi  bevæge  os  på  en  ny  rejse 
med  en  stærk  vilje  under  vore  in- 
spirerede ledere,  anført  af  vor  pro- 
fet, Joseph  Fielding  Smith. 
Han  er  ærværdig  og  vor  respekt 
værdig  på  grund  af  sin  karakter, 
sin  værdighed,  sin  alder  og  sin 
stilling.  Han  hører  til  dem,  om 
hvem  hans  elskede  hustru  i  mor- 
ges sang,  at  de  har  „skyldfri  hæn- 
der og  hjertet  rent,  som  ikke  sæt- 
ter sin  hu  til  løgn  og  ikke  svær- 
ger falsk".  (SI.  24:4).  Han  er  søn 
af  sin  Skaber,  en  ren  og  hellig 
Guds  mand.  Han  indtager  sin  høje 
stilling  som  Herrens  udvalgte.  Han 
har  i  60  år  båret  rigets  nøgler, 
gradvis  har  han  nærmet  sig  denne 
dag.  I  seks  tiår  er  han  af  Kirken 
blevet  opretholdt  som  en  profet.  I 
dag  er  han  opretholdt  som  Profe- 
ten, den  eneste,  som  har  nøglerne 
til  alle  ting  under  den  Herre  Jesus 
Kristus,  som  er  Hovedhjørneste- 
nen og  denne  Kirkes  Overhoved. 
For  at  være  en  Herrens  profet  er 
det  ikke  nødvendigt,  at  man  „kan 
det  hele".  Han  behøver  ikke  at 
være  ungdommelig  og  atletisk,  in- 


dustridrivende, finansmand  eller 
landmand;  det  er  ikke  nødvendigt, 
at  han  er  musiker,  digter,  varieté- 
kustner  eller  bankier,  læge  eller 
universitetsrektor,  militærgeneral 
—  heller  ikke  videnskabsmand. 
Han  behøver  ikke  at  være  et 
sproggeni,  der  kan  tale  fransk, 
japanesisk,  tysk  og  spansk,  men 
han  skal  kunne  forstå  det  guddom- 
melige sprog  og  være  i  stand  til 
at  modtage  budskaber  fra  Himme- 
len. 

Han  behøver  heller  ikke  at  være 
taler,  for  Gud  kan  selv  sørge  for 
en.  Herren  kan  fremføre  sine  gud- 
dommelige budskaber  gennem 
svage  mænd,  som  Han  gør  stærke. 
Han  erstattede  Moses'  stille,  frygt- 
somme røst  med  en  kraftig  røst, 
og  Han  gav  den  unge  Enok  en 
kraft,  der  fik  mennesker  til  at 
skælve  i  hans  nærhed,  for  Enok 
vandrede  med  Gud  ligesom  Moses 
vandrede  med  Gud. 

Herren  sagde:  enten  ved  min 

egen  røst  eller  mine  tjeneres,  thi 
det  er  det  samme."  (L&P  1:38). 
Hvad  verden  trænger  til  er  en  pro- 
fet-leder, som  viser  eksemplet  ren, 
fuld  af  tro,  guddommelig  i  hele  sin 
indstilling,  med  et  pletfrit  navn,  en 
elsket  ægtemage,  en  trofast  fader. 
En  profet  skal  nødvendigvis  være 
mere  end  en  præst,  en  tjener  eller 
en  ældste.  Hans  røst  bliver  Guds 
røst  til  at  åbenbare  nye  program- 
mer, nye  sandheder,  nye  udveje. 
Jeg  kræver  ikke,  at  han  skal  være 
ufejlbarlig,  men  det  er  nødvendigt, 
at  Gud  anerkender  ham,  at  han  er 
en  person  med  myndighed.  Han 
giver  sig  ikke  ud  for  noget,  han 
ikke  er,  sådan  som  talrige  andre, 
der  formasteligt  påtager  sig  en 
stilling  uden  at  være  udnævnt  og 
med  en  myndighed,  som  de  ikke 
har  fået.  Han  skal  kunne  tale  lige- 
som Herren: som  en,  der  har 

myndighed,  og  ikke  som  de  skrift- 
kloge". (Matt.  7:29). 
Han  skal  være  tilstrækkelig  tapper 
til  at  forkynde  sandheden,  endog- 
så over  for  det  populære  krav  om 


slækning  af  restriktioner.  Han  skal 
være  sikker  på  sin  gudommelige 
udnævnelse,  på  sin  celestiale  ordi- 
nation og  på  sin  myndighed  til  at 
kalde  til  tjeneste,  ordinere,  over- 
drage nøgler,  som  passer  til  evige 
låse. 

Han  skal  have  bydende  magt,  lige- 
som profeterne  i  fordums  tid: 
„  .  .  .  til  at  binde  de  vantro  og 
genstridige,  både  på  jorden  og  i 
himlen  ...  til  den  dag  kommer,  da 
Guds  vrede  skal  udøses  uden  mål 
over  de  ugudelige"  (L&P  1 :8-9,)  og 

usædvanlig    magt:    Hvad    du 

besegler  på  jorden,  skal  være  be- 
seglet i  himlen,  og  alt  hvad  du 
binder  på  jorden  i  mit  navn  og  gen- 
nem mit  ord,  siger  Herren,  skal 
være  evigt  bundet  i  himlen.  Og 
den,  hvis  synder  du  forlader  på 
jorden,  skal  være  evigt  forladt  i 
himlen,  og  den,  hvis  synder  du  be- 
holder på  jorden,  skal  beholdes  i 
himlen".  (L&P  132:46). 
Hvad  vi  trænger  til  er  mere  en 
Moses  end  en  Farao,  mere  en  Elia 
end  en  Belsazzar,  mere  en  Paulus 
end  en  Pontius  Pilatus. 
Han  behøver  ikke  at  være  arkitekt, 
der  skal  tegne  huse,  skoler  og 
andre  bygninger,  men  han  skal 
kunne  skabe  bygningsværker,  der 
spænder  over  tid  og  evighed  og 
som  danner  bro  over  den  afgrund, 
der  er  mellem  mennesket  og  dets 
Skaber. 

Når  verden  har  fulgt  profeterne, 
har  den  haft  fremgang;  når  den  har 
ignoreret  dem,  er  resultaterne 
blevet  stagnation,  trældom,  død. 
Hvert  eneste  øjeblik  hver  eneste 
dag  er  der  talrige  programmer  „i 
luften".  Vi  hører  ikke  ret  mange 
af  dem,  for  vi  er  optaget  af  vor 
dags  mange  opgaver,  men  med 
kraftige  radiostationer  kunne  vi 
høre  et  hvilket  som  helst  program, 
hvis  vi  stiller  ind  på  det. 
I  tusinder  af  år  har  derustandseligt 
været  udsendelser  fra  himlen  af 
livsvigtige  budskaber  tilvejledning 
og  betimelige  advarsler,  og  der  har 
været  en  vis  bestandighed  i  ud- 

For  nogle  dage  siden  havde  vi  en  vir- 
kelig stimulerende  oplevelse,  da  vi 
talte  med  nogle  af  vore  unge  venner. 
Der  var  ikke  alene  tid  til  gruppediskus- 
sioner og  meningsudvekslinger,  men 
også  til  nogle  private  samtaler.  Vi  lær- 
te igen,  at  vor  udvalgte  ungdom  øn- 
sker svar  på  deres  problemer.  De 
ønsker  vejledning.  De  ønsker  at  blive 
accepteret.  En  ung  dame  gjorde  stærkt 
indtryk  på  os  med  sit  meget  oprigtige, 
alvorlige  spørgsmål:  „Hvorfor  kan  jeg 
ikke  være  den  samme  hver  dag? 
Til  tider  føler  jeg  mig  helt  ovenpå,  til 
andre  tider  er  jeg  langt  nede,  misfor- 
nøjet, især  med  mig  selv." 
Brødre  og  søstre,  vi  lever  i  en  tid,  hvor 
der  som  aldrig  før  er  behov  for  mo- 
ralsk mod:  mod  til  at  fortsætte  i  ret- 
færdighed, mod  til  at  bekende  kulør, 
mod  til  at  vise  tålmodighed,  og  mod 
til  at  vise  barnlig  tro.  Tillad  mig  at  gen- 
nemgå disse  vigtige  punkter,  hvor  det 
er  nødvendigt  at  forstærke  sit  mod  — 
i  al  korthed. 

Når  vi  sammen  tænker  over,  hvor  stort 
et  område  trofast  forbliven  i  retfærdig- 
hed spænder  over,  er  der  visse  punk- 
ter, vi  ganske  særligt  må  overveje: 
mod  til  ikke  at  lade  sig  forlede,  mod 
til  ikke  at  blive  vildledt,  mod  til  ikke  at 
fare  vild  og  mod  til  at  være  ivrigt  op- 
taget af  gode  gerninger.  I  Joh.  8:31-32 
bliver  vi  mindet  om  de  lovede  velsig- 
nelser, der  venter  dem,  som  har  mod 
til  at  fortsætte. 

„Hvis  I  bliver  i  mit  ord,  er  I  sandelig 
mine  disciple,  og  I  skal  forstå  sandhe- 
den, og  sandheden  skal  frigøre  jer." 
Hvilken  glæde  det  er,  at  høre  sam- 
men med  medlemmer  af  Kirken,  unge 
og  gamle,  som  holder  sig  på  retfærdig- 
hedens veje.  Det  er  rørende  at  se  vor 
ungdom  i  fjerne  stave  og  missioner  — 
såvel  som  dem  omkring  os  —  tappert 
forberede    sig   til    tempelægteskaber. 


Andre  tusinder  inspirerer  os,  når  vi  ser 
dem  holde  tappert  ud  i  deres  missio- 
nær- eller  militære  tjeneste.  Gud  vil 
hjælpe  os  at  blive  på  Hans  veje,  hvis 
vi  ydmygt  søger  Hans  vejledning.  Hvis 
vi  dirigerer  vor  energi  ind  på  Hans 
områder,  vil  det  bringe  os  velsignel- 
ser i  form  af  ægte  glæde  og  lykke. 
Hans  vej  er  den  rette;  den  rette  vej  er 
lykkens  vej. 

Vi  behøver  mod  til  at  „bekende  kulør" 
i  ord  og  gerning  om  denne  store  sand- 
hed:     Jeg    skammer    mig    nemlig 

ikke  ved  Evangeliet,  thi  det  er  en  Guds 
kraft  til  frelse  for  enhver,  som  tror.  . .". 
(Rom.  1:16.)  Joseph  Smiths  bøn  i  lun- 
den blev  besvaret,  fordi  han  havde 
mod  til  uden  vaklen  at  bekende  sin  tro. 
Kanalertil  forbindelse  og  samhørighed 
mellem  forældrene  og  ungdommen  er 
blevet  åbnet  og  anvendes  i  dag.  Mødre 
og  fædre  er  ved  at  lære  deres  børn 
bedre  at  kende,  fordi  kloge  ledere  har 
opfordret  til  styrkelse  af  familiekred- 
sen. Hvor  det  er  nødvendigt,  opfordrer 
vi  vor  ungdom  til  at  tage  initiativet  til 
at  sørge  for,  at  der  bliver  lagt  planer 
for  familiehjemmeaftener,  og  at  de  bli- 
ver fulgt  op,  således  at  de  ikke  blot  læ- 
rer at  have  forbindelse  med  familiens 
medlemmer,  men  også  mere  målbe- 
vidst med  deres  himmelske  Fader. 
Mange  af  vore  unge  har  før  i  tiden  bå- 
ret sig  således  ad,  og  i  dag  elsker 
deres  forældre  dem  for  det.  Når  fami- 
liens hjemmeaftener  bliver  holdt  på 
rette  måde,  vil  forbindelseslinien  blive 
etableret,  ikke  alene  mellem  familie- 
medlemmerne, men  også  for  Guds 
ånd. 

I  vort  arbejde  inden  for  Kirkens  pro- 
gram for  den  forenede  samfundstje- 
neste, er  der  intet,  der  giver  os  større 
tilfredsstillelse  end  at  hjælpe  forældre- 
ne og  de  unge  til  at  blive  bedre  kendt 
med  hinanden  eller  til  igen  at  prøve  at 


lære  hinanden  at  kende  og  blive  enige 
om  igen  at  ville  begynde  at  følges  ad 
på  den  sikre  vej.  Det  var  en  glæde  for 
os,  da  en  smuk,  ung  high  school  pige 
forleden  dag  sagde:  „Far  og  jeg  er 
kommet  på  talefod  igen.  Takket  være 
familieaftenen  har  vi  fundet  den  sam- 
me bølgelængde  og  harmonerer  nu 
temmelig  godt  sammen." 
En  af  de  største  velsignelser,  et  barri 
kan  få,  er  den  at  blive  opdraget  i  et 
hjem,  hvor  fader  og  moder  elsker  hin- 
anden. En  ægtemands  og  hans  hustrus 
kærlighed  bør  være  inderlig  og  oprig- 
tig. En  synlig,  oprigtig  kærlighed  vil 
skabe  uvurderlige  omgivelser  for  vore 
børn.  De  vil  lære  at  elske,  efterhånden 
som  de  selv  erfarer  kærligheden.  Op- 
rigtig samhørighed  med  andre  udvikler 
fællesfølelse  og  tilhørsforhold,  så  an- 
dre vil  kunne  forstå,  at  vi  interesserer 
os  for  dem. 

Kærlighed  og  barmhjertighed  er  ikke 
noget  forældet  eller  gammeldags.  De 
er  dyder,  som  opbygger  forståelse  og 
lykke.  Det  er  vanskeligt  for  unge  men- 
nesker at  holde  Guds  bud,  hvis  de  ikke 
har  en  følelse  af  samhørighed  med 
deres  forældre  og  med  Kirkens  ledere. 
Lad  os  se  efter  det  bedste  i  vore  børn 
og  vore  medmennesker.  Det  er  Her- 
rens vilje,  at  vi  bygger  op  —  ikke  at  vi 
river  ned.  Det  er  vor  opgave  at  samle 
det  positive,  fremhæve  det  positive;  vi 
har  intet  at  gøre  med  at  fremme  det 
negative. 

Vi  behøver  mod  til  at  vise  tålmodighed, 
forståelse  og  barmhjertighed.  Må  jeg 
for  nogle  af  vore  besværede  unge  i 
vor  tids  forvirrede  samfund,  i  ydmyg- 
hed stille  dette  krav  til  deres  forældre 
og  ledere:  „Opgiv  os  ikke,  fordøm  os 
ikke,  vær  ikke  vred  på  os.  Prøv  ikke 
på  at  få  os  til  at  rette  os  efter  jer  ved 
at  vise  os  sympati,  skamme  os  ud  eller 
latterliggøre  os.  Giv  os  hellere  grund 
til  at  følge  jer,  vær  eksempler  for  os, 
giv  os  det  bedste  af  jer  selv."  Lad  os 
som  forældre  og  ledere  leve  således, 
at  vi  fortjener,  at  en  taknemmelig 
teen-ager  siger:  „Tak,  fordi  I  hjalp  mig 
at  finde  tilbage,"  eller  „Tak,  fordi  I 
hjalp  mig  til  at  stå  fast."  Gennem  tål- 
modighed og  forståelse  skal  vi  lære  at 
lede  vore  venner.  Sig  de  opmuntrende 
ord  til  rette  tid  og  på  rette  sted. 
Det  var  betagende  for  os  forleden  dag 
at  tale  med  en  af  vore  kønne,  fuldtids 
Navajo-indianer-missionærer,    og    da 

han  sagde:  „Den  vigtigste  grund  til,  at 
jeg  er  på  mission  i  dag,  er,  at  da  jeg 
var  en  lille  dreng,  kom  præsident 
Spencer  W.  Kimball  en  dag  hjem  til 
os;  han  klappede  mig  på  hovedet,  lag- 
de en  sølvdollar  i  min  hånd  og  sagde: 
„Tag  den,  og  begynd  at  spare  sammen 
til  din  mission."  I  dette  eksempel  på 
en  god  leder  finder  vi  alle  de  vigtige 
punkter:  anerkendelse,  opmuntring, 
udfordring  og  eksempel.  For  at  kunne 
føre  hele  grupper  tilbage  må  vi  lære  at 
lede  den  enkelte  tilbage  med  tålmo- 
dighed og  kærlighed.  Gode  ledere  gi- 
ver ikke  op.  God  ungdom  giver  ikke 
op. 

Vi  trænger  til  mod  til  at  blive  som  børn. 
„Den,  der  derfor  omvender  sig  og 
kommer  til  mig  som  et  lille  barn,  ham 
vil  jeg  modtage;  thi  af  sådanne  består 
Guds  rige."  (3.  Nephi  9:22.)  Vi  har  be- 
hov for  barnlig  kærlighed,  barnlig  om- 
vendelse, barnlige  bønner  og  barnlig 
tro. 

Det  var  en  dejlig  oplevelse  for  nogle 
få  uger  siden  at  knæle  sammen  med 
en  Sidste  Dages  Hellige  familie  i  det 
fjerne  Uruguay  i  Syd-Amerika,  medens 
en  11-års  pige  ledte  os  i  familiebøn. 
Hendes  ånd  rørte  os,  da  hun  talte  til 
sin  himmelske  Fader  i  de  indfødtes 
spanske  sprog.  Da  hun  havde  sluttet 
sin  smukke  bøn,  spurgte  vi  hendes  fa- 
der: „Hvad  var  det,  hun  sagde  om 
templet  i  sin  bøn?" 

Han  svarede:  „Hun  sagde:  , Hjælp  mig, 
himmelske  Fader,  at  blive  god  nok  i 
min  måde  at  leve  på,  så  jeg  en  dag 
kan  blive  viet  i  templet.'" 

Med  denne  barnlige  tro  og  daglige,  op- 
rigtige forberedelse,  vil  hendes  hjer- 
tes ønske  blive  opfyldt. 
„Sandelig  så  siger  Herren:  Det  skal 
ske,  at  hver  sjæl,  der  aflægger  sine 
synder,  kommer  til  mig,  påkalder  mit 
navn  og  adlyder  min  røst  samt  holder 
mine  befalinger,  skal  se  mit  ansigt  og 
vide,  at  jeg  er."  (L  &  P  93:1.)  Hvilken 
herlig  afsluttende  forjættelse  til  de 
trofaste!  Hvilken  velsignelse  for  dem, 
som  vil  holde  ud!  Hvad  kunne  være 
mere  effektivt,  en  mere  ydmyg  bøn  for 
os  i  denne  vanskelige  tid,  end  at  bede 
vor  Fader  i  himmelen  om  at  velsigne 
os  med  mod  —  mod  til  at  leve  således, 
at  vi  ikke  vil  være  de  samme  hver 
dag,  men  med  Herrens  hjælp  en  smule 
bedre  hver  dag,  trin  for  trin.  Det  er  mit 
håb  for  os  på  denne  dag,  at  vi  må  vise 


vor  kærlighed  og  vort  mod  ved  at  hol- 
de Hans  bud. 

Jeg  vidner  for  jer,  at  dette  er  i  sandhed 
Jesu  Kristi  Kirke.  Jeg  beder  i  ydmyg- 
hed, at  vi  modigt  må  vedblive  i  Hans 
værk,  vandre  målbevidst  på  Hans  vej, 
hvilket  vil  sikre  os  et  evigt  liv  i  over- 
flod. I  Jesu  Kristi  navn.  Amen. 

sendelserne  fra  den  allerkraftigste 
station.  Gennem  alle  disse  år- 
hundreder har  der  været  perioder, 
hvor  der  var  profeter,  som  stillede 
ind  og  sendte  videre  til  folket. 
Budskaberne  er  aldrig  holdt  op. 
Et  sådant  budskab  kom  til  Daniel 
i  overværelse  af  andre,  og  han 
som  havde  stillet  ind  på  den  rigtige 
bølge,  sagde:  „Jeg,  Daniel,  var  den 
eneste,  der  så  synet;  de  mænd 
som  var  hos  mig,  så  det  ikke". 
(Dan.  10:7). 

På  vejen  til  Damaskus  rejste  en 
gruppe  mænd  sammen.  Der  kom  et 
usædvanligt  budskab  fra  Himme- 
len, men  der  var  kun  én  mand,  som 
var  indstillet  til  at  modtage  det. 
Det,  som  kun  var  atmosfæriske 
forstyrrelser  for  alle  de  andres 
øren,  var  et  betagende  kald  til  en 
opgave  til  Saulus  fra  Tarsus;  det 
ændrede  hele  hans  livsførelse  og 
bidrog  til  forvandling  af  millioner 
af  menneskers  liv  —  men  han  var 
den  eneste,  der  var  indstillet  på 
at  modtage  det. 

Det  er  blevet  sagt,  at  visse  rus- 
siske flyvere  rapporterede,  at  da 
de  trængte  igennem  det  fjerne, 
ydre  rum,  så  de  ingen  Gud,  heller 
ingen  engle.  Vi  kan  forudsige  til 
enhver  vantro,  gudløs  rummand, 
at  om  han  så  ville  fare  tusind  gan- 
ge længere  ud  og  tusind  gange 
højere  op,  ville  han  være  endnu 
længere  fra  Gud  og  de  evige  ting, 
for  det  åndelige  kan  ikke  fattes  af 
det  begrænsede. 

Abraham  fandt  Gud,  da  han  stod 
på  et  tårn  i  Mesopotamien,  på  et 
bjerg  i  Palæstina  og  i  de  kongelige 
lejre  i  Ægypten.  Moses  fandt  Ham 
i  en  øde  ørken,  ved  Det  røde  Hav, 


på  et  bjerg,  kaldet  Sinai  og  i  en 
„brændende  busk"  (2  Mos.  3:2). 
Joseph  Smith  fandt  Ham  i  en  lille 
uberørt  skovs  kølige  friskhed  og 
på  en  høj,  der  hed  Cumorah.  Peter 
fandt  Ham  ved  Galilæasøen  og  på 
Forklarelsens  Bjerg. 
Må  Herren,  vor  Gud,  støtte  denne 
nylig  udnævnte  profet,  Joseph  Fiel- 
ding  Smith,  som  fra  nu  af  „vil  ære 
i  sin  Faders  gerning",  (Luk.  2:49) 
som  fortsat  vil  give  os  Herrens 
„livets  brød"  og  „levende  vand" 
(Joh.  6:41  og  4:10),  som  nu  skal 
begynde  at  „Tænde  Israels  lam- 
per" og  som  i  sandhed  skal  være 
Guds  talerør;  vor  bøn  er,  at  Herren 
vil  sige  til  ham,  som  Han  sagde 
til  Josua: 

„I  dag  begynder  jeg  at  gøre  dig 
stor  i  hele  Israels  øjne,  for  at  de 
kan  vide,  at  jeg  vil  være  med  dig, 
som  jeg  var  med  Moses".  (Josua 

3:7) 

Og  må  Herren  velsigne  os,  Hans 
tjenere,  som  har  oprakt  vore  hæn- 
der i  dag  —  og  alle  andre,  som 
ikke  har  haft  den  mulighed  —  så 
vi  fra  nu  af,  ligesom  Israels  børn, 
må  holde  hans  hænder  oppe  og 
råbe  med  én  røst,  ligesom  Israels 
børn  gjorde: 

„Alt,  hvad  du  har  pålagt  os,  vil  vi 
gøre,  og  vi  vil  gå  overalt,  hvor  du 
sender  os;  som  vi  har  adlyst  Moses 
i  alt,  vil  vi  adlyde  dig.  Måtte  kun 
Herren,  din  Gud  være  med  dig, 
som  han  var  med  Moses!"  (Josua 
1:16-17). 

er  Guds  værk,  og  når  vi  ved,  at  det 
er  Guds  værk,  ved  vi  også,  at  Jo- 
seph Smith,  som  var  Guds  udvalgte 
tjener,  er  en  profet,  hellig  og  sand, 
for  han  sagde:  „Jeg  opnåede  den 
magt  eller  de  sandhedens  og  dydens 
principper,  som  skal  vare  ved,  når 
jeg  er  død  og  borte." 
Det  er  mit  personlige  vidnesbyrd,  at 
han  var  og  er  en  profet.  Hans  kappe 
blev  hængt  på  de  efterfølgende  pro- 
feter og  hviler  nu  på  Joseph  Fielding 
Smiths  skuldre.  I  Jesu  Kristi  navn. 
Amen. 

PRÆSIDENT  PAUL  H.  DUNN. 
Af  de  Halvfjerds'  Første  Råd. 


Lær  Joseph  Smith 

at  kende 


Mine  brødre  og  søstre,  synlige  og 
usynlige  over  hele  verden,  dette  mø- 
de er  vidunderligt.  Jeg  er  taknem- 
melig for  den  anledning,  jeg  her  har 
til  ^t  bære  højtideligt  vidnesbyrd  om 
ting,  der  står  mit  hjerte  meget  nær, 
og  som  jeg  tror  fuldt  og  fast  på.  Cir- 
ka 210  km  nord  for  Boston,  Massa- 
chusetts, ligger  et  af  de  smukkeste 
steder,  jeg  nogen  sinde  har  set.  Lunt 
mellem  Windsor  Countys  grønne 
bjerge  i  Vermont  ligger  en  Herrens 
profets  —  Joseph  Smiths  —  føde- 
sted. 

På  grunden,  hvor  det  oprindelige  hjem 
ligger,  står  der  også  to  bygninger,  der 
huser  henholdsvis  et  informations- 
bureau og  et  udstillingscenter  for  vor 
religion. 

For  nylig  havde  vi  vor  unge  datter 
Kellie  med  på  en  af  vore  ture  til  dette 
mindesmærke.  Hun  har  været  der 
mange  gange  og  bliver  altid  bemær- 
kelsesværdigt påvirket  af  den  indre 
fred  og  ånd,  som  hersker  der.  Hun 
forlader  aldrig  den  bygning  uden  at 
skrive  sit  navn  i  den  gæstebog,  der 
er  fremlagt  til  gæsterne,  ligesom  hun 
også  beskriver  sit  indtryk  i  den  rubrik, 
der  er  afsat  til  bemærkninger. 
På  den  bestemte  dag  skrev  hun:  „Kir- 
ken er  det  største  i  mit  liv."  Min  hu- 
stru og  jeg  blev  tydeligt  bevægede 
af  glæde.  Hvorfor?  Fordi  Kirken  og 
Evangeliet  med  dets  ordinanser  er 
en  livsfilosofi,  og  ved  at  følge  dets 
lærdomme  finder  vi  som  en  familie 
den  sande  glæde  og  lykke,  den,  vi 
alle  søger. 

I  foråret  var  det  netop  150  år  siden 
en  ung  mand  med  enfoldig  tro  stille- 
de et  meget  vigtigt  spørgsmål:  „Hvil- 
ken Kirke  er  rigtig?"  Den  skønne 
forårsmorgen  i  1820  åbenbarede  Gud 
Faderen   og   Hans  Søn  Jesus   Kristus 


sig  for  en  ung  mand,  hvis  navn  aldrig 
vil  gå  i  glemme.  Den  unge  mand  var 
Joseph  Smith,  den  første  profet  un- 
der denne  forvaltning. 
I  de  to  sidste  år  har  vi  opholdt  os  i 
New  England,  og  vi  har  tilbragt  en 
hel  del  tid  ved  Profetens  fødested. 
Herren  har  helliget  den  plet,  og  hver 
gang  vi  ser  på  den  granitsøjle,  der 
peger  mod  himlen  over  stedet,  hvor 
han  blev  født,  fyldes  vore  hjerter  med 
glæde  og  Ånden  hvisker  til  os:  „Han 
var  i  sandhed  en  profet." 
En  af  de  bedste  gaver,  jeg  kan  give 
jer  her  til  morgen,  er  en  anledning 
til  at  lære  profeten  Joseph  Smith  lidt 
bedre  at  kende.  Jeg  vil  ikke  begynde 
at  forklare  jer  alt,  hvad  han  har  op- 
nået, men  jeg  vil  gerne  fortælle  jer 
om  manden,  Seeren  og  Profeten.  Jeg 
tror,  det  er  vigtigt,  at  vi  ved  lidt 
om  de  forskellige  „hvorledes"  og 
„hvorfor"  i  hans  liv,  for  derved  for- 
-øges  vor  forståelse  og  taknemmelig- 
hed for  denne  „vor  nuværende  for- 
valtnings fyrste",  Joseph  Smith,  den 
mand,  om  hvem  Brigham  Young  sag- 
de: „Bortset  fra  Jesus  Kristus  har  der 
aldrig  levet  et  bedre  menneske."  (Di- 
scourses  of  Brigham  Young,  p.  459.) 
Et  liv,  der  er  blevet  et  lys  for  Her- 
ren, er  et  liv,  som  alle  vil  ønske  at 
forstå  mere  klart.  Et  sådant  liv  var 
Joseph  Smiths  liv  • —  et  liv,  der  blev 
givet  til  tjeneste  for  andre  og  et  liv, 
levet  i  kærlighed.  Vi  forkynder,  at 
han  uden  tvivl  er  en  af  vor  evige, 
himmelske  Faders  mest  ædle  sønner. 
Han  var  en  høj,  velskabt  mand,  over 
180  cm  høj  og  med  en  vægt  på  cirka 
95  kg.  Hans  hud  var  lys,  hans  hår  var 
lyst  og  hans  blå  øjne  kunne  se  lige 
igennem  folk.  Han  var  hurtig  og  smi- 
dig som  et  egern,  stærk  som  en  løve 
og  mild  som  et  lam.  Der  var  en  ung 


mand,  som  sagde  om  ham,  at  „han 
ikke  havde  bakkenbarter,  og  at  han 
i  det  store  og  hele  var  en  mand,  der 
ved  sin  fremtoning  indgød  ærefrygt, 
en  mand  med  en  fin  og  dan- 
net optræden."  En  ung  dame  sagde, 
at  der  ikke  eksisterede  noget  billede 
af  ham,  der  kunne  sammenlignes  med 
det  majestætiske  ved  hans  person- 
lige tilstedeværelse.  Hans  hustru 
sagde,  at  ingen  kunne  fange  hans 
virkelige  ansigtstræk,  fordi  de  skifte- 
de med  hans  humør. 
Når  man  ser  lidt  dybere  i  hans  per- 
sonlighed, hans  erfaringer  og  karak- 
ter, kan  man  se  en  bemærkelsesvær- 
dig blanding  af  Kristi  karaktertræk. 
Hans  medarbejdere  talte  om  hans  al- 
vor i  hellige  øjeblikke,  men  fandt  be- 
hag i  hans  profetiske  intelligens,  hans 
kærlighed  til  musik,  poesi,  skuespil 
og  —  vel  værd  at  lægge  mærke  til 
—  hans  hjertelige  latter.  Han  for- 
bavsede dem  ustandseligt  ved  sin 
ustadighed,  sit  skiftende  tempo.  Han 
kunne  pludselig,  som  han  sad  og  stu- 
derede Skriften  eller  et  af  de  fire 
sprog,  han  talte,  rejse  sig  og  gå  ud 
og  give  sig  til  at  spille  blod,  brydes, 
øve  sig  i  længdespring  —  og  så  gå 
tilbage  til  studierne.  Alle  mennesker 
kunne  anerkende  hans  let  joviale  op- 
træden, når  han  deltog  i  fornøjelses- 
aktiviteter,  men  de  var  hurtige  til  at 
lægge  mærke  til  hans  ubehag  ved  alt, 
der  var  nedværdigende  eller  vulgært. 
Han  kunne  til  tider  irettesætte  skarpt, 
men  viste  altid  bagefter  større  kær- 
lighed. (Se  L&P  121:43.)  „Jeg  er  fast 
besluttet  på,"  sagde  han,  „at  så  læn- 
ge jeg  skal  lede  denne  Kirke,  skal 
den    ledes   rigtigt." 

Joseph  Smith  var  et  robust  og  u- 
tvunget  friluftsmenneske.  Han  kunne 
godt  lide  fysisk  arbejde  og  lærte  folk, 
at  det  var  et  af  Gud  givet  princip,  at 
vi  skulle  bevare  vore  legemer  stærke. 
Under  opbygningen  af  Nauvoo-temp- 
let  arbejdede  han  ofte  med  i  stenbru- 
dene. Mange  mennesker  lærte  om 
gengivelsen  af  Evangeliet,  medens  de 
arbejdede  side  om  side  med  ham  i 
stenbrudene,  i  skoven  eller  i  engen 
med  høhøsten. 

Joseph  Smith  havde  et  stærkt  og  bli- 
vende vidnesbyrd  om  Jesus  Kristus 
og  lod  aldrig  en  anledning  gå  fra 
sig  til  at  fortælle  andre  om  den  kund- 
skab,  han   ejede.   Når  han  talte,  var 

BØRNENES 
SiDER, 


En  god  handel 


AF  LUCILE  C.  READING. 


Det  var  forår.  De  røde  sandsten- 
sklipper omkring  Kanab,  Utah,  strå- 
lede i  det  varme  solskin.  Drengene 
var  glade  for,  at  deres  far  havde 
sendt  dem  et  ærinde  til  indianerlej- 
ren adskillige  kilometer  fra  fortet.  Det 
var  sjovt  at  ride  på  deres  ponyer 
gennem  de  grågrønne  kaktuslig- 
nende  buske  istedet  for  at  vande 
køkkenhaven,  som  de  ellers  skulle 
have  gjort,  hvis  de  havde  været 
hjemme. 

Som  drengene  red  afsted  med  en 
hest  efter  sig,  der  skulle  sælges  til 
indianerne,  talte  de  kun  lidt,  men  glæ- 
dede sig  hver  især  først  og  frem- 
mest over  den  smukke  natur  omkring 
dem  på  en  mild  forårsmorgen.  Det 
var  dejligt  at  være  til. 
En  gammel  Navajo  høvding,  der  hed 
Frank,  kom  ud  for  at  byde  dem  vel- 
kommen, da  de  red  ind  i  lejren.  Da- 
gen før  havde  han  sagt  til  deres  far, 
at  han  gerne  ville  have  en  god  hest, 
og  han  forventede  derfor,  at  en  eller 
anden  ville  komme  med  den.  Høv- 
dingen Frank  hjalp  drengene  af  de- 
res ponyer,  så  indgående  på  hesten, 


de  havde  med  for  at  sælge,  og  pe- 
gede derefter  på  nogle  tæpper  et 
lille  stykke  borte. 

Tæppernes  farver  og  mønstre  var 
usædvanlig  smukke,  men  den  ti  år 
gamle  Jakob  havde  indprentet  sin  lille 
bror  Walter,  at  de  måtte  opføre  sig 
som  voksne,  og  være  sikre  på  at  den 
handel  de  gjorde  blev  en  god  han- 
del. De  rystede  på  hovedet,  og  Ja- 
kob sagde  til  høvdingen,  at  han  ville 
have  mere  for  hesten,  han  havde  med 
sig.  Den  gamle  indianer  tøvede  kun  et 
øjeblik  og  kom  derefter  frem  med 
flere  tæpper  og  to  bøffelskind.  Dren- 
gene gjorde  store  øjne  af  forbavselse 
over  det  antal  smukke  tæpper,  de  fik. 
De  pakkede  dem  sammen,  lagde 
bylterne  på  ponyerne  og  red  hjem 
fuld  af  stolthed  over  den  gode  han- 
del, de  havde  gjort. 
Far  stod  og  ventede,  da  de  kom  ind 
på  gårdspladsen.  Hans  øjne  lyste  af 
forundring,  da  han  løftede  de  tunge 
byrder  af  ponyerne  og  pakkede  tæp- 
perne ud,  men  han  sagde  ikke  noget. 
Han  så  omhyggeligt  på  tæpperne  og 
bøffelskindene,     medens     han     delte 

73 


dem  i  to  bunker.  De  ventede  på  at 
han  skulle  sige  noget,  men  han  arbej- 
dede i  tavshed.  Da  han  var  færdig, 
pakkede  han  omhyggeligt  de  tæpper, 
han  havde  lagt  i  den  ene  bunke  sam- 
men og  gav  drengene  besked  på,  at 
de  måtte  tilbagelevere  noget  af  deres 
udbytte. 

Det  så  ud  til  at  skulle  blive  en  sort 
dag  for  Jakob  og  Walter,  da  de  red 
tilbage  til  indianerlejren,  idet  de  spe- 
kulerede på,  hvordan  de  skulle  for- 
klare, hvorfor  de  kom  tilbage.  Men 
høvdingen  Frank  hilste  dem  velkom- 
men med  et  varmt  smil.  Han  løftede 


sine  gamle  arme  for  at  tage  oppak- 
ningen af  tæpper,  og  før  der  blev  tid 
til  at  forklare,  sagde  han:  „Jeg  vidste, 
at  I  ville  komme  tilbage.  Jeg  vidste, 
at  jeres  far  ikke  ville  beholde  så 
mange.  Han  tager  vare  på  os.  Han 
er  også  en  far  for  os." 
Pludselig  syntes  forårsdagen  strå- 
lende igen  og  smukkere  end  nogen 
sinde,  da  det  efterhånden  gik  op  for 
drengene,  hvilken  klog  og  elsket 
mand  deres  far,  Jakob  Hamblin,  vir- 
kelig var. 

Jacob    Hamblin,    kendt    som    indianers    apostel 

(1819-1886). 

En    sandfærdig    historie    genfortalt    af    Lucile    C. 

Reading. 

LUCY  PARR 


Mors 
dag 


Den  bedste  dag  af  ugen  i  Navajo  sko- 
len, tænkte  indianerpigen  Slim  Girl, 
var  når  deres  flinke  lærer  sagde,  at 
enhver  af  dem  måtte  vælge  en  bog  fra 
hylderne.  Resten  af  eftermiddagen  til- 
bragte de  med  at  læse  om  interessante 
nye  ting  og  steder. 

Forsigtigt  anbragte  Slim  Girl  sin  ud- 
valgte bog  på  pulten,  ventede  et  øje- 
blik før  hun  åbnede  den  for  så  at  læse 
om  „Særlige  Mindedage." 
Øverst  på  første  side  stod  der  „Mors 
Dag".  Og  der  var  et  billede  af  en  dame. 
Hendes  tøj  var  meget  forskelligt  fra 
den  bomuldsbluse  og  det  lange  tunge 
skørt  hendes  egen  mor  gik  med.  Men 
på  hendes  ansigt  var  der  et  venligt  og 
kærligt  udtryk,  som  Slim  Girl  så  tit 
havde  set  på  sin  egen  mors  ansigt,  når 
hun  talte  til  en  af  de  små. 
„En  dag  for  Mødre",  stod  der. 
Slim  Girls  hjerte  glædede  sig  efter- 
hånden som  hun  læste  det.  En  særlig 


dag  udvalgt  for  at  ære  mødre  med 
gaver,  blomster  og  kærlighed. 
Hvis  der  var  nogen  der  fortjente  en 
sådan   påskønnelse,   var   det  hendes 
egen  kærlige,  tålmodige  mor. 
„Det  vil  jeg  gøre",  tænkte  Slim  Girl. 
Hun  ville  vælge  sin  egen  særlige  dag 
til    at  fortælle   mor,    hvor  meget   hun 
holdt  af  hende.  Skønt  alene  at  sige  det 
med  ord  ville  ikke  være  nok. 
„Hvad  kunne  hun  gøre?" 
Hun  kunne  ikke  give  sådan  nogle  blom- 
ster, som  der  var  afbilledet  i  bogen. 
Hun  kunne  heller  ikke  give  hende  de 
yndige  gaver,  som  disse  smilende  mø- 
dre modtog.  Disse  gaver  kom  fra  en 
forretning,   som   hun  havde  læst  om. 
Meget  flottere  end  deres  handelssta- 
tion, som  lå  i  nærheden  af  skolen. 
Men    der  måtte   sikkert  være   noget, 
som  hun  kunne  gøre. 
Hvis  hun  ville  se  godt  efter,  ville  hun 
sikkert  kunne  finde  nogle  vilde  blom- 

ster  på  bakkeskråningerne  og  mellem 
de  store  sten  her  hvor  hun  boede.  Og 
som  endnu  en  gave,  ville  hun  i  al  hem- 
melighed lave  et  par  mokkasiner,  så- 
dan som  hendes  mor  havde  lært  hende 
det,  og  de  skulle  blive  meget  smuk- 
kere end  nogen  af  dem,  hun  nogensin- 
de før  havde  lavet. 

Slim  Girls  iver  voksede.  Hun  måtte  og 
skulle  gøre  det  for  sin  mor. 
Tøvende   gik   hun    hen   til    den   store 
skranke,  ventede  stille  til  hendes  læ- 
rer vendte  sig  om  mod  hende. 
„Undskyld,"  sagde  hun  genert,  „må  jeg 
bede  om  et  ark  tegnepapir?  Det  er  til 
min  mor",  hviskede  hun  sagte,  „jeg  vil 
lave  et  postkort  til  min  mor." 
Tålmodigt  kopierede  hun  med  de  ku- 
lørte blyanter  blomster  og  mønstre  fra 
billeder  i  bogen.  Og  inde  i  arket  be- 
skrev hun  den   kærlighed,  hun  følte, 
hver  gang  hun  tænkte  på  sin  mor. 
Der  gik  mange  dage  hvor  hun  arbejde- 
de på  mokkasinerne  i  al  hemmelighed, 
for  at  det  kunne  være  en  overraskelse. 
I  morgen  var  skolen  lukket,  og  så  var 
hun  endelig  færdig  med  sine  planer. 
Slim  Girl  havde  svært  ved  at  falde  i 
søvn,  hun  var  både  ivrig  og  nervøs. 
Var  det  hele  kun  en  tåbelig  ide,  for  hun 
kunne  ikke  helt  lave  tingene  som  de 
var  i  bogen. 

Næste  morgen,  da  hun  vågnede,  var 
dagen  ved  at  bryde  frem  med  et  svagt 
lysskær  fra  øst.  Med  tilbageholdt  ån- 
dedræt og  så  stille  som  en  forårsbrise, 
listede  hun  ud  af  hytten.  Op  og  ned  af 
bakkerne  og  mellem  krat  og  sten  ledte 
hun.  Hun  syntes  næsten  det  så  ud  som 
om  at  hendes  plan,  når  det  kom  til 
stykket,  var  god  nok.  Aldrig  havde  hun 
drømt  om,  at  hun  kunne  finde  så  man- 
ge blomster,  hun  havde  begge  hænder 
fyldt  med  blomster  på  kort  tid.  Hun 
skyndte  sig  tilbage  til  den  overdække- 

de,  stråtækte  sommerterasse  uden  for 
hytten,  hvor  hun  fyldte  en  skål  med 
vand  til  blomsterne  for  at  holde  dem 
friske.  Ved  siden  af  skålen  stillede  hun 
mokkasinerne  og  det  kulørte  postkort. 
Det  så  pænt  ud.  Hendes  gaver  lignede 
i  det  mindste  billedet  i  bogen. 
Slim  Girl  smilede  og  skyndte  sig  bort, 
der  var  ikke  tid  til  at  drømme —  ikke 
nu  til  morgen. 

Hun  bevægede  sig  så  stille  som  muligt, 
hun  tændte  ild  og  begyndte  at  lave 
morgenmad.  En  herlig  duft  fyldte  luften 
før  resten  af  familien  vågnede. 
Far  kom  først  ud  af  hytten,  strøg  en 
hånd  gennem  sit  tykke  hår:  „Nå-da", 
sagde  han,  idet  han  kastede  et  blik  på 
Slim  Girl,  der  stod  bøjet  over  ildstedet, 
„hvad  sker  der  her?" 
Mor  var  lige  bag  ved  ham."  Hvilken 
overraskelse,  udbrød  hun,  da  hun  så 
at  Slim  Girl  allerede  havde  morgen- 
maden færdig.  Genert  vendte  Slim  Girl 
sig  mod  gaverne:  „Til  dig  —  fordi  jeg 
holder  så  meget  af  dig,  og  fordi  du  er 
så  god  imod  mig." 


Klare  tårer  stod  i  mors  øjne,  da  hun  så 
på  blomsterne  og  mens  hun  med  fing- 
rene strøg  hen  over  mokkasinerne. 
„Så  fine  de  er,"  sagde  hun. 
Tårerne  løb  ned  ad  Slim  Girls  kinder, 
idet  hun  sagde:  „I  dag  vil  jeg  gøre  alt 
arbejdet  udenfor.  Jeg  vil  tage  med  de 
små."  Du  skal  være  fri  for  at  arbejde 
i  dag,  og  for  at  passe  de  små." 
Mor  smilede  gennem  tårerne.  „Jeg  ved 
næsten  ikke,  hvad  jeg  skal  tage  mig 
til  på  sådan  en  dag."  Men  så  nikkede 
hun.  Jeg  vil  besøge  min  søster.  Så  kan 
vi  sammen  finde  de  planter  til  at  farve 
de  tæpper  med,  som  vi  sælger  til  han- 
delsstationen. En  dejlig  måde  at  til- 
bringe noget  af  den  dag  på,  som  min 
datter  har  skænket  mig." 
Da  mor  så  sig  omkring  i  kredsen,  til- 
føjede hun:  „Men  jeg  vil  ikke  blive  der 
hele  dagen.  Jeg  vil  tilbringe  meget  af 
dagen  herhjemme."  Under  hele  mor- 
genmåltidet spillede  et  lykkeligt  smil 
om  mors  læber. 

Det  er  virkelig  en  god  ting,  tænkte  Slim 
Girl,  en  særlig  dag  for  mødre. 


Kære  mor,  jeg  elsker  dig, 
dit  smil  får  glæden  frem, 
det  er  så  godt  at  mærke 
hyggen  i  vort  lille  hjem. 


Et  fjende  selskab 


AF  LUCILE  C.  READING 


Det  var  frikvarter,  Helle  og  Susanne 
sad  på  skolens  trappe  og  så  på  dren- 
gene og  pigerne,  der  legede  sammen. 
De  blev  aldrig  opfordret  til  at  lege  sam- 
men med  de  andre.  De  var  glade  for  at 
de  var  tvillinger,  så  de  ikke  behøvede 
at  være  helt  alene  i  den  nye  skole, 
men  de  vidste  hver  for  sig,  hvor  en- 
som den  anden  søster  følte  sig.  Det  så 
ud  til  at  være  umuligt  for  dem  at  skaffe 
sig  nogle  venner.  De  talte  tit  om  hvor 
sjovt,  de  havde  haft  det  i  skolen,  før 
fars  arbejde  havde  gjort  det  nødven- 
digt for  dem  at  flytte  til  en  stor  frem- 
med by. 

Helle  og  Susanne  var  enige  om,  at  den 
mest  populære  pige  på  hele  skolen 
var  en  smuk  lyshåret  pige,  som  hed 
Gerda.  De  var  sikre  på,  at  kunne  de 
blot  blive  gode  venner  med  hende,  ville 
de  andre  piger  og  drenge  ikke  undgå 
dem  eller  drille  dem,  som  de  gjorde  nu. 
Men  hver  dag  så  det  ud  til,  at  Gerda 
havde  udtænkt  en  eller  anden  måde 
at  drille  Helle  og  Susanne  på,  og  for- 
hindre de  andre  børn  i  på  nogen  måde 
at  vise  dem  venlighed. 
Efter  at  have  spist  til  middag  den  aften, 
lagde  far  sin  aftenavis  fra  sig,  så  på  de 
to  piger,  der  triste  sad  overfor  ham  i 
stuen,  ikke  engang  interesseret  i  TV- 
programmet,  og  rystede  på  hovedet. 
Han  satte  sig  til  rette  i  stolen,  for  lige- 
som at  læse  sin  avis,  men  istedet  for 
sad  med  bøjet  hoved  i  dybe  tanker.  Til- 
sidst  smilede  han  for  sig  selv,  så  op 
på  Helle  og  Susanne  og  indbød  dem  til 
at  sætte  sig  på  armlænene  af  hans 
stol. 


„Fortæl  mig  nu,"  sagde  han,  „hvad  der 
er  i  vejen  med  mit  ellers  så  lykkelige 
par?"  De  to  tvillinger  så  på  hinanden, 
men  svarede  ikke.  I  løbet  af  et  øjeblik 
stillede  far  nogle  spørgsmål:  „Er  der 
noget  i  vejen  henne  i  skolen?  Er  der 
for  svært  for  jer?  Er  I  kede  af,  at  vi  er 
flyttet?" 

I  begyndelsen  svarede  de  ikke  et  ord, 
men  da  først  Susanne  begyndte  at  for- 
tælle ham  om  deres  ensomhed,  afbrød 
Helle  hende,  og  da  først  pigerne  var 
kommet  igang  med  at  snakke,  så  det 
ud  til,  at  de  ikke  kune  holde  op.  Hele 
historien  om  deres  uvenlige  behand- 
ling i  skolen  summede  i  hans  ører,  me- 
dens han  lyttede  til  dem  med  sym- 
pati. Da  det  endelig  så  ud  til,  at  de 
havde  fået  talt  ud,  sagde  far:  „Jeg 
ved,  hvad  vi  kan  gøre,  lad  os  holde  et 
selskab." 

Helle  og  Susanne  var  allerførst  hen- 
rykte. De  talte  begejstrede  om  is,  ka- 
ger og  store  røde  balloner,  men  så 
standsede  de.  „Hvem  kan  vi  invitere 
til  et  selskab?"  græd  de,  „vi  har  ingen 
venner."  Og  deres  tårer  begyndte  igen 
at  løbe. 

Far  blinkede  med  øjnene,  idet  han  sva- 
rede:,, Vi  behøver  ikke  at  bekymre  os 
om  at  invitere  venner  i  første  omgang. 
Dette  her  skal  være  et  fjende  selskab. 
Vi  vil  invitere  alle  disse  uvenlige  dren- 
ge og  piger  i  jeres  klasse  i  skolen  og 
så  se  hvad  der  sker. 
Og  det  var  lige  hvad  Helle  og  Susanne 
Hansen  gjorde.  Næsten  alle  der  blev 
inviteret  kom.  Da  gæsterne  forlod  sel- 

skabet,  var  alle  enige  om,  at  det  var 
det  bedste,  de  nogensinde  havde  væ- 
ret med  til. 

Selv  om  det  så  ud  til,  at  alle  havde  haft 
en  dejlig  tid,  holdt  Helle  og  Susanne 
ikke  senere  noget  „fjende-selskab".  . . 
De  ville  ikke  have  vidst,  hvem  de  skulle 
invitere,  for  det  så  ud  til,  som  ved  et 
trylleri,  at  de  kun  havde  nære  venner 
i  den  nye  skole,  og  i  særdeleshed 
Gerda. 

En  sandfærdig  historie  genfortalt  af  Luoile  C. 
Reading. 


det,  som  selve  jorden  rystede,  og  folk 
sagde,  at  når  han  prædikede,  var  der 
noget  himmelsk  ved  hans  fremtoning. 
Det  var  ikke  alene  det,  at  han  talte 
ved  Ånden,  men  optegnelser  viser, 
at  på  et  eller  andet  tidspunkt  i  hans 
liv  var  han  i  besiddelse  af  enhver  ån- 
delig gave,  og  en  af  hans  mest  dyb- 
sindige lærdomme  ytrede  sig  i  disse 
ord:  „Jeg  har  gjort  dette  til  mit  prin- 
cip: Når  Gud  befaler  —  så  gør  det!" 
Under  udførelsen  af  Guds  befalinger 
besad  Joseph  Smith  den  sjældne 
kombination  af,  hvad  Carl  Sandburg 
(amerikansk  digter  og  levnedsskild- 
rer,  1878-1967)  kaldte  „fløjl  og  stål", 
som  også  Kristus  besad,  og  som  kan 
sætte  folk  i  gang  med  venlighed, 
sagtmodighed  og  uskrømtet  kærlig- 
hed, uden  trussel  eller  magtanven- 
delse. Dersom  verden  blot  ville  lære 
Guds  befalinger  og  leve  som  Joseph 
Smith,  hvor  ville  den  da  være  vid- 
underlig at  leve  i. 

Præsident  McKay  fortalte  os  ofte,  at 
vi  bliver  som  det,  vi  elsker.  Joseph 
elskede  Kristus  og  blev  Ham  lig.  Han 
sagde:  „Jeg  ønsker  at  blive  en  glat 
pil  i  den  Almægtiges  kogger."  „Min 
røst  lyder  altid  for  fred",  og  „Jesus 
Kristus  er  min  store  rådgiver." 
Han  var  et  menneske  som  alle  vi  an- 
dre, men  i  modsætning  til  os,  som 
lever  i  dag,  udholdt  han  usigelig  li- 
delse og  forfølgelse.  Han  blev  drevet 
ud  af  fire  stater,  seks  børn  døde  ved 
fødslen,  han  blev  smurt  ind  i  tjære 
og  fjer  og  blev  forgiftet;  og  dog  le- 
dede han  sit  folk  med  kraftigt  mod 
og  sagde:  „Jeg  kan  ikke  fornægte 
det,  som  jeg  ved  er  sandt." 
Brigham  Young  udtalte,  at  han  levede 
1  000  år  i  løbet  af  sine  38,  og  selv  om 
han  blev  overfaldet  og  pisket,  sagde 
Lydia  Bailey  om  ham:  „Hans  ansigt 
lyste  som  de  milde  stråler  fra  en 
stjerne." 

Han  ledede  som  Moses,  talte  som 
Peter  og  skrev  som  Paulus.  Wilford 
Woodruff  sagde  om  ham:  „Hans  for- 
stand udvider  sig  som  evigheden,  og 
kun  Gud  kan  fatte  hans  sjæl." 
I  kundskab  og  forståelse  af  Evange- 
liet var  han  uovertruffen.  Joseph 
Smith  efterlod  sig  optegnelser,  der 
talte  1  500  udtalelser  om  fremtiden. 
Mange  hundrede  af  disse  udtalelser 
er  allerede  gået  i  opfyldelse,  og  vi 
skal    i   vor  levetid   se   opfyldelsen   af 


mange  flere  ske.  Man  kan  tage  et 
hvilket  som  helst  af  hans  skrifter  frem 
på  må  og  få  og  finde  mere  om  de 
sidste  dage  end  i  Bibelen.  Hans  skri- 
velser, breve  og  talte  ord  er  så  om- 
fattende, at  det  næsten  synes  umu- 
ligt, at  ét  menneske  kunne  få  så  me- 
get udført  på  så  kort  tid.  Mormons 
Bog,  Moses,  og  Abrahams  Bog  og 
Lære  og  Pagter,  hvilket  han  altsam- 
men nedskrev  under  åbenbaring,  ialt 
830  sider  plus  hans  egen  historie,  ta- 
ler og  referater,  tilsammen  over  3  200 
sider. 

Vi  er  blevet  kaldt  det  lykkeligste  folk 
på  jorden,  og  meget  af  vor  lykke 
kommer  af,  at  vi  efterlever  de  sand- 
heder, der  er  blevet  åbenbaret  til  os 
gennem  Joseph  Smith. 
Hvis  noget  menneske  nogen  sinde  er 
blevet  undervist  af  Gud  og  engle,  så 
er  det  Joseph  Smith.  Han  var  et  ån- 
deligt amfibium  med  den  ene  fod  på 
jorden  og  den  anden  i  himlen.  Edward 
Stevenson  siger:  „Han  var  i  besid- 
delse af  en  uendelighed  af  kunskab." 
Og  Wilford  Woodruff  sagde:  „Han 
forekom  at  være  en  kundskabskilde, 
fra  hvis  mund  der  strømmede  evig 
visdom."  Parley  P.  Pratt  sagde:  „Han 
kunne  stirre  ind  i  evigheden,  gennem- 
trænge himlene  og  omfatte  alle  ver- 
dener." 

Joseph  Smith  forkyndte,  at  dette  sto- 
re land,  Amerika,  var  et  udvalgt  land, 
der  opstod  under  Herrens  direktion, 
og  han  bar  stærkt  vidnesbyrd  om  den 
guddommelige  betydning  af  det  or- 
bejde,  der  blev  udført  af  dette  store 
lands  grundlæggende  fædre.  Han 
sagde:  „De  forenede  Staters  forfat- 
ning er  et  herligt  banner;  den  blev 
grundlagt  i  Guds  visdom.  Den  er  et 
himmelsk  banner;  den  er  for  alle,  som 
er  priviligerede  med  frihedens  sød- 
me, som  en  stor  klippes  skygge  og 
forfriskende  vand  i  et  tørt  og  van- 
skeligt tilgængeligt  land.  Den  er  som 
et  stort  træ,  under  hvis  grene  menne- 
sker fra  ethvert  himmelstrøg  kan  be- 
skyttes mod  solens  brændende  strå- 
ler." (Joseph  Smiths  Lærdomme,  s. 
174.) 

Han  bad  aldrig  om,  at  byrden  måtte 
blive  let,  men  derimod  om  en  stærk 
ryg;  og  han  var  i  sandhed  en  profet, 
for  hans  stadige  bøn  var:  „O,  Herre, 
hvad  skal  jeg  gøre?"  De,  som  hørte 
ham   bede,   forundrede   sig   over  den 


ånd,  han  udviste  og  oplevede  selv, 
at  himlene  bogstavelig  talt  kan  åbne 
sig.  De  forstod,  hvad  han  mente,  når 
han  forkyndte:  „Det  er  Evangeliets 
første  princip  med  bestemthed  at  er- 
kende Guds  karakter  og  at  vide,  at 
vi  kan  samtale  med  Ham,  som  det 
ene  menneske  taler  med  det  andet." 
(Ibid.   417.) 

En  eller  anden  har  sagt,  at  den  stør- 
ste opdagelse  af  alle  er  den,  der 
sker,  når  et  menneske  opdager  Gud. 
Joseph  Smith  gjorde  den  sande  kund- 
skab om  Guds  sande  natur,  en  per- 
sonlig og  kærlig  Fader,  tilgængelig 
for  hele  verden  —  uden  undtagelse. 
Han  forkyndte,  at  Gud  er  vor  Fader, 
og  at  Jesus  Kristus  ikke  blot  er  Hans 
Søn,  men  også  vor  ældre  broder.  De 
kristne  kirkesamfund  på  den  tid  sag- 
de: „Vi  tror  på  Gud",  men  Joseph 
Smith  sagde:  „Jeg  så  Gud  og  Kri- 
stus, og  de  talte  virkelig  til  mig."  Han 
blev  forfulgt,  fordi  han  sagde,  at  han 
havde  set  et  syn,  og  dog  var  det 
sandt.  Han  har  ikke  alene  bekendt- 
gjort'for  os,  at  Gud  eksisterer,  men 
også,  at  Han  altid  er  villig  til  at  be- 
svare vore  bønner.  „Bøn  er  et  hjer- 
tes indre  trang,"  står  der  i  en  af  vore 
dejlige  sange  (nr.  152),  og  hvis  Jo- 
seph Smith  ikke  gav  os  noget  som 
helst  andet,  så  viste  han  os  i  hvert 
fald  det  eksempel,  hvorved  vi  kunne 
få  vore  ønsker  opfyldt  og  vore  hjer- 
ter renset.  Derfor  kunne  han  på  ve- 
jen til  Carthage,  inden  han  led  mar- 
tyrdøden, sige:  „Min  samvittighed  er 
uplettet."  (L&P  135:4).  „Jeg  er  ikke 
bange  for  at  dø."  Han  talte  som  en 
mand,  hvis  liv  kunne  stå  for  en  un- 
dersøgelse af  Mesteren. 
På  den  skæbnesvangre  dag  i  1844 
blev  han  dræbt  af  en  hob  på  cirka 
150  mænd,  som  havde  sværtet  sig  i 
ansigtet.  Ved  hans  død  blev  der  skre- 
vet: „Det  slag,  der  kuede  Joseph 
Smith,  har  lammet  Mormonismens 
arm.  De  vil  nu  blive  spredt  for  alle 
vinde  og  gradvis  blive  opslugt  i  sam- 
fundets store  menneskemasse."  Den- 
ne forsamling  her  i  dag  og  millioner- 
ne i  vor  lyttende  tilhørerskare  gend- 
river de    ord. 

Guds  fjender  var  overbeviste  om,  at 
da  de  dræbte  Profeten,  havde  de  til- 
intetgjort sandheden;  og  dog  lever 
den,  større  og  stærkere  for  hvert  år, 
der  går.  Den  er  uforgængelig,  for  den 

(Forts,  fra  side  303) 

I  Ordsrogene  læser  vi:  „Væn  drengen 
til  den  vej,  han  skal  følge,  da  viger  han 
ikke  derfra,  selv  gammel."  (Ordspr. 
22:6).  Josh  Billings  (amerikansk  humo- 
rist, 1818-1885),  omskriver  denne 
sandhed  således:  „For  at  kunne  vænne 
barnet  til  den  vej,  det  skal  gå,  må  man 
selv  gå  den  vej."  Gå  selv  den  vej! 
Hvor  mange  af  os  går  selv  den  vej? 
Jeg  hørte  en  over  hele  landet  aner- 
kendt pædagog  tale  i  TV.  Hendes 
emne  var  marihuana.  Hun  sagde,  at 
brugen  af  marihuana  ikke  var  værre 
end  andre  samfundsvaner,  og  hun  lod 
formode,  at  der  i  virkeligheden  ikke 
var  noget  galt  i,  at  unge  mennesker 
røg  marihuana.  For  nylig  var  der  en 
national  skikkelse,  der  haren  ansvars- 
fuld stilling  i  regeringen,  en  stilling 
med  stor  indflydelse  på,  hvad  der  kom- 
mer ind  i  vore  hjem  over  radioen  og 
TV — som  sagde  følgende:  „Det  sprog, 
jeg  anvender,  når  jeg  er  til  cocktail- 
party er  anderledes  end  det,  jeg  bru- 
ger hjemme,  eller  i  kirken,  og  det  be- 
tragter jeg  virkelig  ikke  som  værende 
hyklerisk."  Forleden  dag  var  der  nogle 
fædre  i  en  af  vore  egne  kommuner, 
som  øjensynligt  var  blevet  ophidset 
over  et  eller  andet,  for  de  lukkede 
luften  ud  af  nogle  af  ringene  på  poli- 
tiets vogne  for  at  gribe  ind  over  for  en 
håndhævelse  af  loven,  og  derefter 
morede  det  de  samme  fædre  vældigt 
at  fortælle  om  episoden,  medens 
deres  egne  sønner  hørte  på  det. 
Når  kritikken  rettes  mod  de  film,  der 
vises  på  lærredet  i  vore  dage,  svarer 
filmproducenterne,  at  de  kun  fremstil- 
ler det,  publikum  vil  købe.  Af  21  film, 
der  for  nylig  blev  vist  i  én  by,  kunne 
jeg  kun  finde  tre,  der  ikke  regnede 
med  hæmninger  hos  tilskuerne  på 
grund  af  stof.  der  kunne  gøres  ind- 
vendinger imod  eller  som  var  direkte 
anstødeligt;    og    denne   klassificering 


var  foretaget  af  filmindustrien  selv.  En 
scene  i  en  af  dem,  der  tillod  adgang 
for  alle  aldersklasser,  også  dem,  der 
kun  er  undergivet  forældrenes  tilsyn, 
fremkaldte  en  lattersalve  frem  fra  for- 
samlingen, da  en  beruset  mand  trak 
blusen  af  en  kvinde  under  en  fremvis- 
ning af  lavt,  usselt  begær.  Hvis  det  er 
den  slags  underholdning,  vi  voksne 
morer  os  over,  hvordan  i  alverden  kan 
vi  så  lære  vore  børn  moral? 
Da  jeg  var  teenager  var  der  en  aktiv 
leder  i  Kirken,  som  fortalte  en  smud- 
sig historie.  Selv  om  min  kuhommelse 
med  hensyn  til  historier  vitterligt  er 
dårlig,  bliver  denne  bestemte  historie 
stående  sammen  med  navnet  på  den, 
der  fortalte  den.  Hvad  er  det  for  ek- 
sempler, vi  som  voksne  viser?  Ændrer 
vi  vor  karakter  i  takt  med  forholdene, 
ligesom  kamæleonen  skifter  farver? 
Afpasser  vor  tale  sig  efter  omgivel- 
serne? Går  vi  til  de  film,  der  apellerer 
til  vor  lave,  dyriske  instinkter  og  får 
os  til  at  vælte  os  i  smuds  sammen  med 
forfatterne  og  skuespillerne?  Over- 
træder vi  loven,  fordi  det  er  det,  mas- 
serne ønsker,  vi  skal  lige  i  øjeblikket, 
eller  er  vi  stærke  nok  til  at  holde  fast 
ved  vore  egne  principper  uden  hensyn 
til  pres  fra  samfundet?  Det  er  nogle  af 
de  spørgsmål,  vi  må  stille  os  selv,  hvis 
vi  skal  træne  barnet  på  den  vej,  det 
skal  gå,  og  selv  gå  på  den  vej. 
Allevegne  i  Kirken  hører  jeg  denne 
bemærkning  fra  stavspræsidenter  og 
biskopper:  „Hvis  vi  ikke  havde  proble- 
mer med  forældrene,  ville  vi  heller  ikke 
have  nogen  med  de  unge  mennesker." 
Som  et  folk  accepterer  vi  i  dag  ad- 
færds-standarder, der  ville  have  været 
fuldstændig  uacceptable  i  går.  F.eks.: 
Det  sjofle,  uanstændige  sprog,  der 
læses  og  høres  under  talefrihedens 
forklædning,  bliver  mere  og  mere  an- 
tageligt   i    det    såkaldte    respektable 


samfund.  Pornografi  er  blevet  en  ho- 
vedindustri i  mange  dele  af  verden. 
Den  ledende  psykoterapeut  ved  et  af 
Washingtons  største  hospitaler  siger: 
„En  normal  12-13  års  dreng  eller  pige, 
som  udsættes  for  pornografisk  littera- 
tur, kan  udvikle  sig  til  at  blive  homo- 
seksuel. Man  kan  tage  sunde  drenge 
eller  piger  og  ved  at  udsætte  dem  for 
abnormiteter  faktisk  forme  deres  vaner 
for  resten  af  livet." 

Der  er  endda  nogle,  som  siger:  „Hvad 
forkert  er  der  ved  at  være  homosek- 
suel?" I  et  kirkesamfund  viede  en  leder 
for  nylig  to  mænd,  to  homoseksuelle. 
En  del  af  verdenspressen  gjorde  fak- 
tisk en  større  historie  ud  af  den  affæ- 
re. Og  dog  —  hvem  har  ansvaret  for 
dette  moralske  forfald?  Børnene? 
Næppe.  Det  har  vi  voksne,  de  af  os, 
som  tillader,  at  den  slags  udsendes  i 
radio  og  TV. 

For  nogen  tid  siden  stod  jeg  og  kigge- 
de på  hylden  med  forskellige  ugeblade 
i  et  nyt  supermarked,  medens  min 
hustru  foretog  nogle  indkøb.  På  et  par 
stykker  nær  forestillede  alle  omslage- 
ne sex  under  en  eller  anden  form;  det 
samme  gjaldt  overskrifterne  til  de  stort 
opsatte  artikler.  Og  dette  var  i  et  stort 
villakvarter,  hvor  hele  familier  gik  på 
indkøb.  Hvor  længe  tror  I,  disse  publi- 
kationer ville  kunne  holde,  hvis  vi  — 
de  voksne  —  lod  være  med  at  købe 
dem?  Hvad  er  der  i  vejen  med  os,  si- 
den vi  tillader  vore  standarder  at  syn- 
ke så  lavt?  Det  er  i  hvert  fald  ikke  sket 
fra  den  ene  dag  til  den  anden.  Nej,  det 
er  sket  gradvis  og  på  så  listig  en  må- 
de, at  de  fleste  af  os  overhovedet  ikke 
har  lagt  mærke  til,  at  det  er  sket. 

Jeg  er  enig  med  David  Klein  i,  at  denne 
moralske  nedværdigelse  begyndte,  da 
„Vestens  menneske  begyndte  at  miste 
sin  tro  på  Gud  som  en  personlig  kraft, 
som  den,  der  bestemmer  hans  skæb- 
ne, og  som  den  endelige  dommer  af 
hans  handlinger.  Den  tanke,  at  Gud 
skabte  mennesket  blev  gammeldags; 
vi  udviklede  os  .  .  .  Livet  begyndte  at 
forekomme  os  mere  eller  mindre  tilfæl- 
digt; synden  blev  et  relativt,  samfunds- 
mæssigt anliggende  og  for  mange  ren 
og  skær  indbildning  .  . .  Han  troede 
stadig  på  ret  og  uret,  og  han  vidste 
stadig,  hvornår  han  bar  sig  forkert 
ad  .  . .  men  han  troede  ikke  mere  på, 
at  han  havde  krænket  Gud  derved 
eller  pådraget  sig  Hans  vrede  . . . 

Forskellen  mellem  at  leve  på  denne 
måde  og  så  prøve  at  leve  retfærdigt, 
fordi  Gud  befaler  det,  er  meget  stor. 
Det,  som  før  var  en  forseelse  over  for 
Gud  blev  ,anti-socialt';  en  synd  blev 
en  forbrydelse . . .  Tyveri  var  slemt, 
fordi  det  betalte  sig  bedst  at  være 
ærlig.  Man  prøvede  at  undgå  at  være 
sin  ægtemage  utro,  fordi  det  kunne 
skade  forholdet.  Hvis  man  overværede 
en  gudstjeneste,  var  det  for  at  respek- 
tere en  tradition.  Dyden  blev  sin  egen 
uforklarlige  løn,  for  der  var  ingen  an- 
den." (David  Raphael  Klein,  „Is  there  a 
substitute  for  God?"  —  „Findes  der 
en  erstatning  for  Gud?"  —  Reader's 
Digest  —  Marts  1970,  pp.  51-52.) 

Der  er  ikke  noget  stabilt  ved  den  slags 
filosofi.  Den  ændres  som  tid,  sted  og 
forhold  skifter  karakter.  Den  er  under- 
lagt menneskenes  indfald  og  vaner  og 
filosofier.  Nej,  der  findes  ikke  noget, 
som  mennesket  kan  fastholde  med  den 
forsikring,  at  ethvert  princip  vil  kunne 
modstå  samfundets  nedgang.  Toleran- 
cen er  blevet  så  antagelig  i  det  sam- 
fund, vi  lever  i,  så  mange  af  os  er 
bange  for  at  opstille  solide,  sunde 
leveregler  for  såvel  os  selv  som  vore 
unge.  Hvor  er  det  vigtigt,  at  der  er 
regler  og  bestemmelser,  vi  kan  leve 
efter,  og  at  disse  standarder  baseres 
på  solide  grundlag.  Der  skal  være  me- 
ning i  standarderne.  Som  mr.  Klein 
sagde:  „Hvis  en  fader  skal  fortælle  sin 
unge  søn,  at  hans  liv  ikke  har'nogen 
betydning,  hvorledes  kan  han  da  for- 
tælle ham,  at  han  ikke  bør  nyde  nar- 
kotika?" (Ibid.  p.  53.) 

Medmindre  disse  tendenser  vendes 
om,  vil  fremtiden  kun  byde  på  trage- 
dier. Mægtige  riger  er  faldet,  fordi  ind- 
byggerne for  vild.  Hvad  kan  man  gøre 
ved  det?  Enhver  voksen,  som  kom- 
mer i  berøring  med  et  ungt  menneske, 
påvirker  ham  i  en  eller  anden  ret- 
ning. De  voksne,  som  har  den  dybeste 
indvirkning  på  de  unges  liv  til  det  on- 
de eller  gode,  er  imidlertid  forældrene. 
Hvis  vi  skal  træne  vore  børn  på  den 
vej,  de  skal  gå,  og  hvis  vi  selv  skal 
følge  den  vej,  skal  vi  vende  os  til  Jesu 
Kristi  Evangeliums  faste,  enkle,  sunde, 
uforanderlige  sandheder  og  levende- 
gøre dem  i  vor  livsførelse.  Det,  vi 
trænger  til  i  dag,  er  forældre,  som  er 
omvendte  til  Jesu  Kristi  Evangelium, 
som  er  villige  til  at  rette  sig  efter  det, 
tro  på  det  og  anvende  det,  som  be- 


taler en  ærlig  tiende,  som  er  ærlige 
over  for  deres  næste  og  deres  kredi- 
torer, som  virkelig  støtter  Kirkens 
autoriteter,  og  som  forkynder  Evange- 
liet for  deres  børn  på  sådan  måde,  at 
børnene  vil  elske  Herren. 
Vi  har  brug  for  forældre,  som  har  mod, 
som  vil  stå  frit  frem  og  tale  for  det, 
som  er  ret;  som  er  aktivt  inddraget  i 
og  har  indflydelse  på  samfundets  le- 
delse; forældre,  som  er  sømmelige  i 
påklædning,  tale  og  adfærd,  som  ikke 
skammer  sig  over  Jesu  Kristi  Evange- 
lium, som  lærer  deres  børn,  at  vi  har 
en  Fader  i  himmelen,  at  Han  har  sat  os 
her  på  jorden  i  en  viis  og  herlig  hen- 
sigt, at  Han  elsker  os,  at  Han  har  givet 
os  befalinger  sammen  med  vor  handle- 
frihed, at  vi  vil  få  belønninger  og  blive 


straffet  på  grundlag  af  vore  egne  hand- 
linger; forældre,  som  vil  acceptere  alle 
budene,  som  er  kommet  fra  Gud,  og 
at  de  bud  skal  adlydes  ene  og  alene 
af  den  grund;  forældre,  som  ikke  har 
andre  guder  for  Herren,  som  ikke  be- 
driver hor,  som  ikke  stjæler,  som  ikke 
begærer  deres  næstes  hustru  eller 
ægtemand,  som  ikke  bærer  falsk  vid- 
nesbyrd imod  deres  næste;  forældre, 
som  elsker  Herren  deres  Gud  af  hele 
deres  sjæl  og  hele  deres  sind,  og  som 
elsker  deres  næste  som  sig  selv.  (Se 
Moses  20:16.) 

Det  er  min  overbevisning,  og  jeg  bæ- 
rer vidnesbyrd  derom,  at  dette  er  den 
eneste  vej  til  menneskehedens  frelse 
i  dette  liv  såvel  som  i  det  kommende 
—  i  Jesu  Kristi  navn.  Amen. 


Dagen  i  går  slap  dig  af  hænderne.  Den  kan  ikke  få  andet  ind- 
hold end  det,  du  allerede  har  givet  den.  Ikke  et  ord,  du  talte, 
kan  du  kalde  tilbage.  Dagen  i  morgen  har  du  ikke  brev  på. 
Du  ved  ikke,  om  du  kan  regne  med  at  råde  over  den.  Men 
dagen  i  dag  har  du.  Den  kan  du  leve,  som  du  vil.  I  dag  kan 
du  glæde  et  andet  menneske.  I  dag  kan  du  hjælpe  andre  men- 
nesker, der  er  kommet  på  din  vej.  I  dag  kan  du  prøve  med 
alle  dine  evner  at  leve  sådan,  som  man  rettelig  venter  af  et 
medmenneske  og  en  kristen.  Dagen  i  dag  er  en  betydningsfuld 
dag.  Den  er  din.  Kunne  vi  blot  leve  vort  liv  sådan,  at  der  ved 
aftenstide  var  en  og  anden,   der  takkede  for,   at  vi  var  til. 

K.  St. 

En  bøn  orm  fred 


AF  PRÆSIDENT 

JOSEPH  FIELDING  SMITH. 

Konferencens  afslutningstale. 


Brødre  og  søstre,  jeg  synes,  det  har 
været  en  vidunderlig  dag,  og  vi  har 
hørt  en  hel  del,  der  vil  gavne  os, 
hvis  vi  blot  vil  skønne  på  det. 
Vi  er  kommet  til  afslutningen  af 
endnu  en  storslået  generalkonfe- 
rence i   Kirken. 

Vi  kom  sammen  for  at  opretholde  et 
nyt  Første  Præsidentskab  og  for  at 
modtage  råd  og  vejledning  fra  Herren 
gennem  Hans  tjenerne,  profeterne. 
Vi  samledes  for  at  få  del  i  det  gode, 
Ånden  giver  os,  for  at  føle  den  ind- 
flydelse, der  kun  kommer  fra  Herren, 
og  for  at  blive  opbygget  i  vor  tro  og 
vort  vidnesbyrd. 

Vi  kom  for  at  tilbede  Herren,  be- 
kræfte vor  kærlighed  til  Ham  og  vor 
hengivenhed  for  Hans  sag,  og  vi  kom 
med  et  ønske  i  vore  hjerter  om  at 
holde  det  bud,  som  siger:  „Du  skal 
elske  Herren  med  hele  dit  hjerte  og 
med  hele  din  sjæl  og  med  hele  dit 
sind,  og  du  skal  tjene  Ham  i  Jesu 
Kristi  navn."  (L&P  59:5.) 
Jeg  føler,  at  konferencens  formål  er 
blevet  opfyldt.  Vi  er  nu  rede  til  at 
gå  vore  mange  forskellige  veje  med 
fornyet  indvielse  til  opbyggelsen  af 
vor  Faders  værk,  og  med  en  fast 
beslutning  om  at  anvende  vor  styrke 
og  indflydelse  til  velsignelse  for  alle 
Hans   børn. 

Lad  os  nu  følge  Hans  råd,  som 
sagde:  „Således  skal  jeres  lys  skinne 


for  menneskene,  for  at  de  må  se 
jeres  gode  gerninger  og  prise  jeres 
Fader,  som  er  i  himmelen."  (Matt.  5: 
16.) 

Jeg  giver  jer  min  velsignelse  med 
forsikring  om,  at  Gud  er  med  sit  folk, 
og  at  det  værk,  vi  er  inddraget  i, 
skal  sejre  og  rulle  frem,  indtil  Her- 
rens evige  hensigter  er  opfyldt. 
Og  jeg  beder,  at  himmelens  velsig- 
nelser må  være  og  forblive  med  os 
og  med  alle  mennesker. 
O,  måtte  himlene  udøse  retfærdig- 
hed og  sandhed  over  hele  verden! 
O,  måtte  alle  mennesker  alle  vegne 
have  et  lyttende  øre,  og  måtte  de 
lytte  til  de  lys  og  sandhedsord,  som 
kommer  fra  Herrens  tjenere! 
O,  måtte  Herrens  hensigter  blandt 
alle  folk  i  alle  nationer  hurtigt  blive 
opfyldt! 

Jeg  beder  for  Kirkens  medlemmer, 
som  er  Den  Allerhøjestes  børn,  at  de 
må  blive  styrkede  i  deres  tro,  og  at 
ønsket  om  retfærdighed  må  øges  i 
deres  hjerter,  og  at  de  må  udarbejde 
deres  egen  frelse  med  frygt  og  bæ- 
ven for  Herren. 

Jeg  beder  for  de  gode  og  de  ret- 
skafne blandt  alle  mennesker,  at  de 
må  blive  ledet  til  at  søge  sandheden, 
støtte  ethvert  sandt  princip  og  frem- 
me frihedens  og  retfærdighedens  sag. 
I  disse  vanskelige  og  besværlige  ti- 
der beder  jeg,  at  alle  mennesker  må 


blive  ledet  af  det  lys,  som  oplyser 
ethvert  menneske,  som  kommer  til 
verden,  og  at  de  derved  må  finde 
visdom  til  at  løse  de  problemer,  som 
trænger  sig  ind  på  menneskeheden. 
Jeg  beder  inderligt  en  nådig  Fader  om 
at  udøse  sine  velsignelser  over  alle 
mennesker,  over  unge  og  gamle,  over 
dem,  som  sørger,  over  de  sultne  og 
nødlidende,  over  dem,  som  er  fan- 
get i  uheldige  forhold  og  usunde  om- 
givelser, og  over  alle,  som  trænger 
til  hjælp,  bistand  og  visdom,  ■ —  og 
om  alle  de  gode  og  store  ting,  som 
kun   Han   kan  give. 

Sammen  med  jer  allesammen  føler 
jeg  kærlighed,  interesse  og  barmhjer- 
tighed for  vor  Faders  børn  over  hele 
jorden  og  beder,  at  deres  forhold  må 
blive  forbedret  både  timeligt  og  ån- 
deligt; jeg  beder,  at  de  må  komme  til 
Kristus,  lære  af  Ham  og  tage  Hans 
åg  på  sig,  så  de  må  finde  hvile  for 
deres  sjæle;  thi  Hans  åg  er  gavnligt 
og  Hans  byrde  er  let.  (Se  Matt.  1 1 :29- 
30.) 

Jeg  beder,  at  De  Sidste  Dages  Hel- 
lige og  alle,  som  vil  slutte  sig  til  dem 
i  at  holde  vor  fælles  Faders  bud,  vil 
leve  således,  at  de  kan  finde  fred 
i  dette  liv  og  i  det  evige  liv  i  den 
kommende  verden  —  alt  dette  beder 
jeg  om  i  ydmyghed,  med  taksigelse 
og  i  den  Herre  Jesu  Kristi  navn. 
Amen. 

En  god  historie,  der  bliver  godt  fortalt,  er  et  af  de 

rigeste   lærer-hjælpemidler,   der  kendes. 

En  god  historie,  der  bliver  læst,  er  en  død  historie. 

Medmindre  du  kan:  få  dine  elever  til  at  læse  fra 

deres  egne  Bibler. 

For    at    fortælle    historierne    om    Abraham,    Josef, 

Daniel,   Jesus   eller  Paulus,   er  det  nødvendigt  at 

leve  så  at  sige  i  deres  sko  nogle  korte  øjeblikke. 


Dette  forudsætter  indlevelsesevne  såvel  som  bag- 
grunds undersøgelser.  Hvordan  følte  de?  Hvordan 
tænkte  de? 

Fremfør  passager  fra  skriften  ved  hjælp  af  hukom- 
melsen. Bibelsprog  er  smukt,  magtfuldt  og  velta- 
lende. Sammenhæng  og  synlig  kontakt  opnås,  når 
du  leverer  et  skriftsted  fra  mand  til  mand.  Og  in- 
direkte sætter  du  et  eksempel  for  din  klasse,  hvis 
du  citerer  skriftsteder  efter  hukommelsen. 


Fortæl 
dem  en  historie 


AF  EWAN  HARBRECHT  MITTON  t 


At  fortælle  historier  er  en  væsentlig  del  af  religiøs  un- 
dervisning. Hvis  vi  effektivt  skal  kunne  undervise  vore 
børn  i  Evangelie-sandheder,  må  vi  først  blive  fortrolig 
med  teknikken  ved  at  forberede  og  fortælle  historier. 
Især  kræver  lektier  hvori  man  fortæller  historier  fra 
skriften  en  stor  indsats  for  at  kunne  hjælpe  børnene 
til  at  forstå  disse  og  tage  del  i  vor  overbevisning  og  vor 
aivor.  En  historie  vil  ikke  være  mere  effektiv  end  den 
lærer,  som  fortæller  den. 

Planlægning  og  forberedelse 

En  historie  fra  skriften  kræver  megen  forberedelse  ikke 
alene  med  at  lære  dens  indhold,  men  også  med  at  føle 
dens  åndelige  kvaliteter  og  med  at  se  dens  avendelses- 
muligheder  i  vor  moderne  tilværelse.  Når  den  effektive 
lærer  har  forstået  historiens  betydning  og  vigtighed,  vil 
han  føle  et  „intenst  krav  om  at  dele  denne  oplevelse 
med  dem,  som  han  ellerede  selv  er  blevet  dybt  berørt  af 
.  .  .  Ikke  at  han  kun  vil  dele  det,  som  forstanden  har 
forstået,  men  snarere  det,  som  hjertet  og  ånden  har 
fattet ..."  \ 

Gennem  lærerens  begejstring  og  spænding,  kan  børnene 
udvikle  kærlighed  for  skriftens  historier  og  opbygge 
større  taknemlighed  for  Evangeliet. 

Evangeliske  historier  er  voksne  historier  og  bør  forstås 
på  dette  plan,  før  de  kan  udlægges  for  børn.  Her  er  der 
ingen  erstatning  for  forberedelse.  Medens  lektiehæfter 
byder  på  megen  hjælp  med  at  finde  en  måde  at  gribe 
det  hele  an  på  og  ligeledes  på  en  ordliste,  som  børnene 
kan  forstå,  så  bliver  ånden  og  vidnesbyrdet,  som  vi 
udtrykker,  beriget  af  vor  forståelse  af  historierne,  som 
de  fremtræder  i  skrifterne.  Ofte  har  vi  også  brug  for 
ekstra  hjælp  i  form  af  baggrundsinformationer  om  en 
historie  fra  et  opslagsværk  eller  fra  kommentarer  til 
skrifterne.  I  sådanne  tilfælde  må  vi  bestræbe  os  på  at 
få  historierne  til  at  leve  i  vore  sind  og  blive  en  del 
af  os  selv,  så  disse  oplysninger  kan  komme  i  den  rigtige 
relation  til  historien  og  blive  fortalt  med  følelse. 
Det  er  vigtigt  at  forblive  tro  imod  den  originale  historie. 
En  god  historiefortæller  vil  aldrig  selv  digte  noget  i  et 
forsøg  på  at  forandre  eller  „forbedre"  historien.  Enhver 
historie,  der  er  værd  at  fortælle  er  interessant  uden 
forskønnelse.  Vi  bør  heller  ikke,  når  vi  har  med  børn  at 
gøre,  miste  en  histories  enkelhed  og  effekt  ved  at  prøve 
at  udmale  en  ubetydelig  detalje  i  den. 

Vi  kunne  måske  ikke  forstå  så  meget  om  Jesus  og 
Hans  Evangelium,  som  vi  gør,  hvis  ikke  Han  havde 
fortalt  historier  (lignelser).  Kan  du  forestille  dig 
et  bedre  svar  til  spørgsmålet  „Hvem  er  min  næste" 
end  historien  om  den  barmhjertige  Samaritan? 
Dit  eget  vidnesbyrd,  stort  eller  lille,  vil  afspejles  i 
hver  eneste  historie,  du  fortæller.  En  historie 
uden  tanke,  forberedelse,  uden  personlig  indre 
overbevisning  er  en  hyklerisk  og  uærlig  historie. 
Børn   kan   hjælpe   med  at  præsentere   en   historie 


fra  Biblen,  som  de  allerede  kender,  ved  at  fylde 
ud  med  detaljer  eller  ved  at  svare  på  spørgsmål. 
Før  Jesus  bragte  Lazarus  frem  af  graven,  siger 
Biblen,  „Græd  Jesus".  Var  Han  bange?  Hvordan 
viste  Han  sin  kærlighed  overfor  Lazarus,  eller  over- 
for Maria  eller  overfor  Martha?  (Se  Johs.  11:35.) 
En  god  historiefortæller  har  det  intense  krav  om 
at  dele  det  med  andre  som  allerede  personligt 
har  berørt  ham  dybt. 


Der  vil  altid  kunne  skabes  interesse,  hvis  historien  kan 
sættes  i  relation  til  børnenes  liv.  Efter  at  have  forstået 
alle  historiens  aspekter  fuldkommen  både  med  forstand 
og  hjerte,  kan  man  spørge:  „Hvad  ønsker  jeg,  at  min 
klasse  skal  få  ud  af  denne  historie?  Hvad  er  det,  historien 
lærer  os?  Hvordan  kan  jeg  sætte  den  i  forbindelse  med 
klassens   erfaringer?"   Vi   må   gøre  for  vore   børn,   hvad 

Nehi  gjorde  for  sit  folk  og  anvende  al  hellig  skrift 

på  os,  så  at  den  kunne  blive  os  til  gavn  og  lærdom." 
(1.  Nephi  19:23.)  Med  andre  ord,  må  vi  hele  tiden  se 
efter  moderne  paraleller  og  eksempler,  som  vil  give  vore 
historier  mening  også   i   dag. 

Øvelse  og  Præsentation 

Vellykket  at  kunne  fortælle  en  historie  kræver  øvelse 
ikke  alene  i  klasseværelset,  men  også  udenfor.  Der  fin- 
des mange  anledninger  til  sådanne  øvelser,  hvis  læreren 
blot  vil  se  efter  dem.  Indøv  en  historie  foran  et  spejl, 
før  du  giver  en  lektie,  og  du  vil  herigennem  få  værdifuld 
hjælp  og  indsigt,  der  igen  vil  føre  til  en  forbedret  præ- 
sentation. 

Fortæller  du  levende,  når  du  underviser  din  klasse? 
Er  dine  bevægelser  effektive  nok  til  at  befordre  dine 
ideer  og  følelser?  Denne  fremgangsmåde  vil  også  be- 
skytte imod  uønskede  manerer,  som  sniger  sig  ind,  og 
imod  brug  af  unødvendige  fagter,  som  bortleder  op- 
mærksomheden fra  historien. 
En    anden    uvurderlig    hjælp   til    selv-vurdering    og   frem- 


gang, er  båndoptageren.  Hvis  det  er  muligt,  så  optag 
din  historie  på  bånd  og  lyt  så  til  den  og  overvej  din 
teknik. 

Hvordan  synes,  du  om  dig  som  historiefortæller?  En  lille 
billig  båndoptager  er  hver  øre  værd,  som  du  giver  for 
den,  med  henblik  på  taleudvikling. 

Yderligere  øvelse  kan  fås  ved,  at  du  fortæller  historier 
for  dine  børn  og  deres  venner.  Arbejd  hele  tiden  med 
sagen.  Det,  at  fortælle  en  historie  hjælper  til  at  gøre 
den  mere  tydelig  og  taler  til  din  forstand,  og  —  som 
når  man  improviserer  i  musik  —  ideerne  kommer,  mens 
du  fortæller  en  historie  på  en  måde,  som  kun  kan  erfares 
af  denne  vej. 

Nævn  ved  ord,  ting  som  kan  føles,  røres,  smages,  ses 
og  høres.  Lad  børnene  føle  din  personlighed  og  over- 
bevisning. Byd  forslag  og  vurderinger  fra  voksne,  der 
besøger  klassen,   velkommen. 

Før  du  fortæller  en  historie,  bør  du  have  detaljerne  klar  i 
din  hukommelse.  En  hjælp  til  at  gribe  en  historie  an,  som 
du  har  fortalt  eller  hørt  mange  gange,  er  hvis  du  forestiller 
dig,  at  du  hører  den  for  første  gang.  Lyt  til  den  inde  i  dig 
selv.  Vend  og  drej  den  for  at  se,  om  du  kan  finde  ny  ind- 
sigt og  betydninger.  Børn  kan  hjælpe  til  med  at  præsen- 
tere en  historie,  de  allerede  kender,  ved  at  fylde  ud  med 
detaljer  eller  ved  at  svare  på  spørgsmål,  dette  vil  føre  til 
nye  dybder  og  ny  forståelse. 

Evangeliske  historier  vil  forblive  nye  altid  og  samtidig 
åndeligt  stimmulerende,  hvis  de  omhyggeligt  er  forberedt 
under  bøn  og  bliver  fortalt  med  fantasi  og  overbevisning. 


Der  er  stadig  ikke  noget  mere  kedeligt  eller 
historie-ødelæggende  end  at  læse  historien,  som 
den  fremtræder  i  hæftet. 

En  historie  fra  Biblen  vil  være  nøjagtig  lige  så  lys 
eller  så  kedelig,  som  du  selv  gør  den  til.  En 
heldig  historie  er  ikke  afhængig  af  meget  billed- 
materiale eller  af  det  antal  gange,  du  har  læst  på 
historien,  inden  du  læser  den  op,  men  mere  af 
om  du  forstår  historien,  og  af  dit  personlige 
vidnesbyrd  og  din  evne  til  at  fortælle  historien  på 
barnets  plan. 


Enhver  historie  bør  have  et  centralt  punkt,  en  idé 
eller  et  formål.  At  lægge  mere  til  er  at  forvirre 
indlæringen.  Atter,  læg  mærke  til  Jesu  historier, 
deres  direkte  måde  og  deres  enkelhed. 
En  god  historie  besvarer  ikke  altid  alle  spørgsmål 
for  tilhøreren.  Jesu  historier  endte  ofte  med  et 
spørgsmål.  Tilhøreren  var  nødt  til  selv  at  drage 
sine  egne  konklusioner. 

Det  præsiderende  biskopråd  taler  til  ungdommen 

Om  at  lære  at  arbejde 


AF  BISKOP  JOHN  H.  VANDENBERG 


I  det  gamle  Israel  var  det  en  skik, 
at  en  far  overdrog  førstefødsels- 
retten, som  var  en  særlig  velsignelse 
eller  gave,  til  sin  ældste  søn.  Inde- 
haveren af  denne  førstefødselsret 
vogtede  sædvanligvis  denne  ejendom 
omhyggeligt  og  agtede  den  højt. 
Enhver  af  os,  der  lever  i  dag,  har 
også  en  førstefødselsret,  som  sætter 
os  i  stand  til  at  danne  vor  karakter 
og  vort  liv,  efter  de  ønsker  vi  har  i 
den  retning.  Denne  førstefødselsret 
eller  gave  er  retten  og  evnen  til  at 
arbejde.  Et  ungt  menneske,  der  ken- 
der glæden  ved  sandt  arbejde,  har 
en  ubetalelig  førstefødselsret,  en  der 
vil  åbne  mange  døre  til  fremgang  her 
i  livet. 

Selvom  en  førstefødselsret  er  et 
kostbart  eje,  er  der  nogle  der  ikke 
værdsætter  den  særlig  meget.  Vi 
læser,  at  Esau,  Isak's  ældste  søn, 
solgte  sin  førstefødselsret  til  sin 
yngre  bror  Jakob.  Paulus  tænker  på 
denne  hændelse,  da  han  skriver  til 
Hebræerne  med  disse  ord: 
„At  ingen  .  .  .  som  Esau,  der  for  en 
eneste  ret  mad  solgte  sin  førstefød- 
selsret. I  ved  jo,  at  skønt  han  siden 
hen  ønskede  at  arve  velsignelsen, 
blev  han  vraget:  thi  han  fandt  ingen 
lejlighed  til  at  omvende  sig,  skønt 
han  med  tårer  søgte  derefter."  (Heb. 
12:16-17). 

Budskabet,  som  Paulus  her  gengiver 
med  eksemplet  om  Esau,  er,  at  vi  — 
selv  gennem  omvendelse  —  ikke  kan 
genvinde  det,  der  blev  spildt  i  går. 
Det  er  "sandt,  at  vi  kan  omvende  os 
og  blive  tilgivet,  men  vi  kan  aldrig 
genvinde  det,  som  vi  måske  for- 
spildte ved  at  øde  vor  tid  bort. 
Tiden  til  at  lære  at  arbejde  og  til  at 
lære  at  glæde  sig  over  arbejde  er  din 
ungdom.  Med  hver  dag,  der  bliver 
ødet  bort,  svinder  også  muligheden 
for  at  lære  at  arbejde,  og  denne  u- 
betalelige  førstefødselsret  er  til  en  vis 


grad  forspildt.  Afdøde  Helen  Keller, 
(Keller,  Helen  Adams,  Amerikansk 
forfatter  og  foredragsholder,  1880- 
1968),  der  mistede  sit  syn  og  sin 
hørelse  som  ganske  lille,  lærte  vær- 
dien af  og  glæden  ved  arbejde.  Ved 
en  lejlighed  sagde  hun:  „Min  andel  i 
denne  verdens  arbejde  er  måske  be- 
grænset, men  den  kendsgerning,  at 
det  er  arbejde,  gør  det  til  noget 
dyrebart«. 

Arbejdets  værdi  kan  ikke  læres  ved 
hjælp  af  en  stedfortræder.  Ungdom- 
men bør  udnytte  sine  evner  til  at 
søge  sunde  arbejdsmuligheder. 
Præstedommekvorum'er  og  klasserne 
i  hjælpeorganisationerne  kunne  hjæl- 
pe med  at  finde  beskæftigelse. 
Når  de  unge  søger  beskæftigelse,  er 
der  flere  punkter,  der  bør  tages  i 
betragtning: 

1.  Beskæftigelse  om  søndagen  bør 
undgås. 

2.  Arbejde  bør  kun  søges  sådanne 
steder,  hvor  omgivelserne  gør  det 
muligt  at  holde  Kirkens  standarder. 

3.  Arbejde  bør  søges  nær  ved  hjem- 
met. 

I  tilslutning  til  disse  punkter  bør  et 
ungt  menneske  være  opmærksom  på 
sin  personlige  fremtræden  og  optræ- 
den. Renlighed,  pænt  redt  hår  og 
klippet  hår,  og  ordentlige  klæder  vil 
altid  blive  mødt  med  en  gunstig  ind- 
stilling fra  arbejdsgiverens  side. 
Følgende  artikel,  der  behandler  det- 
te emne,  stod  i  en  avis: 
„De  fleste  af  de  unge  mænd,  der 
svarede  på  en  annonce,  hvori  vi 
søgte  et  bud  til  bladet  forleden,  var 
nogle  som  var  dumpede  i  gymnasiet. 
Dette  var  et  minus  for  dem,  allerede 
inden  de  nåede  til  redaktørens  kon- 
tor. Blandt  dem  der  blev  vraget,  var 
der  unge  mennesker  i  urene,  iturevne 
og  uordentlige  klæder.  De  havde 
håret  hængende  ned  over  ørene, 
snavsede  hænder,  ingen  slips  på,  og 


deres  sko  var  sjusket  bundet  og 
upudsede. 

Den  unge  mand,  der  er  heldig  nok  til 
at  få  et  job  i  ferien,  må  i  sandhed 
benytte  alle  fif.  I  U.S.A.  har  konkur- 
rencen aldrig  før  været  så  hård  som 
nu.  Arbejdsgiveren  kan  tillade  sig  at 
være  kræsen  og  vrage  og  vælge. 
Han  vil  søge  på  markedet  og  så 
tage  dem,  der  er  —  eller  ser  ud  til 
at  være  —  mest  vågen,  intelligent  og 

—  ny-klippet. 

I  denne  avis  er  der  hver  aften  spalter 
med  .Arbejde  tilbydes'  annoncer,  og 
de  fleste  af  de  unge  mænd,  der  søgte 
stillingen  som  bud  her  på  avisen,  kan 
ikke  engang  ansøge  om  nogle  af  dis- 
se stillinger.  Prædikatet  uforberedt 
bremser  dem,  hvor  de  end  går". 
Jeg  opfordrer  jer  til  at  benytte  lejlig- 
heden i  de  kommende  måneder  til  at 
lære  at  arbejde  —  ikke  kun  for,  hvad 
du  kan  få  i  betaling  for  dette  arbejde 

—  men  også  for,  hvad  du  vil  blive  til 
på  grund  af  det. 

Herren  har  sagt:  „Jeg,  Herren,  er  ikke 
helt  tilfreds  med  Zions  indbyggere, 
thi  der  findes  lediggængere  blandt 
dem,  og  deres  børn  vokser  op  i  u- 
gudelighed.  De  søger  heller  ikke  al- 
vorligt efter  evighedens  skatte;  men 
deres  øjne  er  fyldt  med  griskhed. 
Det  burde  ikke  være  således  og  må 
afskaffes  mellem  dem".  (L&P  68:31- 
32). 

Med  Charles  Kingsley's  ord,  (Kings- 
ley,  Charles  —  Engelsk  gejstlig,  ro- 
manforfatter og  digter,  1819-1875): 
„Tak  Gud  hver  morgen,  når  du  står 
op,  fordi  du  har  noget  at  gøre,  som 
skal  gøres,  hvad  enten  du  synes  om 
det  eller  ej.  Ved  at  være  tvunget  til 
at  arbejde  og  tvunget  til  at  gøre  det 
bedste,  vil  du  blive  præget  af  selv- 
kontrol, mådehold,  flid,  viljestyrke, 
venlighed  og  omsorg  samt  hundrede 
af  andre  dyder,  som  den  dovne  aldrig 
vil   komme  til  at  kende". 

Hun 

skrubbede  vore 
sjæle 


AF  DR.  LINDSAY  R.  CURTIS 


Det  at  sørge  for,  at  ti  børn  samt  deres  forældre  fik  deres 
bad  lørdag  aften,  var  ikke  nogen  lille  opgave.  Men  det 
nye  komfur  med  dets  indbyggede  vandbeholder  var  san- 
delig et  stort  fremskridt,  i  stedet  for  det  gamle  kulkomfur, 
hvor  vandet  skulle  sættes  over  i  gryder.  Hver  af  os 
børn  fik  vor  omgang  af  mor,  som  knælende  skrubbede 
vore,  nogle  gange,  modværgende  kroppe,  for  derefter 
at  syne  det  færdige  resulat,  Nu,  næsten  et  halvt  år- 
hundrede senere,  står  det  klart  for  mig,  at  mor  ikke 
blot  vaskede  vore  kroppe  —  hun  skrubbede  også  vore 
sjæle   rene   til   sabbaten. 

Hvor  tydeligt  husker  jeg  ikke  hendes  historie  om  india- 
nerne, som  kom  til  hendes  dør,  da  to  små  piger  var 
alene  hjemme  sammen  med  deres  mor,  (min  mors  bed- 
stemor). Hvad  skulle  de  gøre?  Men  de  stolede  naturlig- 

vis  på,  at  Herren  ville  hjælpe  dem,  og  de  knælede  ned 
i  bøn,  før  de  åbnede  bjælkehyttens  dør. 

Indianerne  så  sig  omkring  i  hytten,  og  de  var  klar 
over  at  kvinderne  var  alene  hjemme  og  ubeskyttede, 
men  de  tog  den  mad,  som  de  fik,  og  gik  derefter  deres 
vej,  uden  at  have  generet  børnene  og  deres  mor. 
Jeg  kan  huske  mors  pioner-sparebøsse  —  en  grå  hånd- 
strikket kat  med  en  grøn  kant  omkring  —  hun  brugte 
den  som  barn  til  at  spare  sine  tiendepenge  i  øre  for  øre. 
Det  syntes  —  i  hendes  barnesind  —  at  tage  en  evighed, 
førend  hun  havde  sparet  en  krone  sammen,  som  hun 
derefter  gav  til  biskoppen,  der  nu  kunne  skrive  hendes 
navn  på  tiendelisten.  Med  denne  begyndelse  startede 
den  lille,  grå  kat  at  åbne  „Himmelens  sluser"  (Mal.  3:10,) 
for  denne  lille  pige,  og  Herren  udgød  velsignelser  til  hen- 
de i  overmål,  så  mange  at  hun  næppe  kunne  modtage 
dem.  Den  lille  piges  tro  voksede  om  kap  med  kattens  ind- 
hold. 

Hun  lærte  at  blive  økonomisk,  og  hvorledes  hun  skulle 
administrere  pengene,  og  der  var  altid  nok  penge  til  at 
købe  de  ting,  som  var  nødvendige.  Døre  åbnede  sig 
for  uddannelse.  Andre  døre  åbnede  sig,  og  hun  blev 
lærerinde. 

Senere,  da  denne  lille  pige  giftede  sig,  og  mens  min 
mor  og  far  stræbte  efter  at  skabe  et  hjem  og  en  familie, 
vedblev  katten  at  indeholde  Herrens  tiende  Til  sidst  blev 
deres  velsignelser  så  store,  at  den  lille,  grå  kat  ikke 
længere  havde  plads  til  hele  tienden.  Men  den  havde 
opfyldt  sit  formål.  Den  havde  ikke  blot  lært  den  lille  pige 
den  vigtige  tiendelov,  men  denne  lære  var  blevet  givet 
videre  til  over  hundrede  efterkommere. 

Jeg  kan  huske,  hvorledes  mor  tog  en  pind  i  hånden  og 
med  lethed  brækkede  den.  Så  tog  hun  ti  pinde  og  bandt 
dem  sammen.  På  denne  måde  demonstrerede  hun  hvor 
stærke  de  var. 

„Hvis  I  ti  børn  vil  lade  kærlighed  og  loyalitet  binde  jer 
sammen,  vil  jeres  styrke  blive  hundredefold,"  forklarede 
mor.  Disse  sammenbundne  pinde  fortsatte  med  at  være 
vor  families   „styrke-symbol". 

Mor  fulgte  en  bestemt  form  for  justits,  som  ingen  kunne 
sige  hende  noget  imod,  idet  hun  lærte  os  at  kende 
forskel  på  hvad  der  var  rigtigt  og  hvad  der  var  forkert. 
Offeret  blev  altid  sendt  ud  for  at  hente  sin  egen  pilekvist. 
Mor  var  fuldstændig  klar  over,  at  vi  kendte  vor  egen 
skyld.  Vor  samvittighed  var  sådan,  at  hver  af  os  bragte 
en  pilegren  tilbage,  som  i  størrelse  svarede  til  den  straf, 
vi  fortjente.  Er  det  ikke  sådan,  at  vi  selv  må  afgøre,  ved 
den  måde  vi  lever  vort  liv  på,  i  hvilken  grad  vi  har 
fortjent  belønning  eller  straf? 


Det  var  ikke  nødvendigt  for  mor  at  fortælle  os,  at  hjem- 
melærerne spillede  en  vigtig  rolle  i  vor  tilværelse.  Det 
var  i  virkeligheden  sådan,  at  hver  enkelt  forlod  det,  han 
var  i  færd  med  at  gøre,  for  at  lytte  til  dem.  Hvis  der 
havde  været  fjernsyn  i  de  dage,  ville  det  have  været  det 
første  der  blev  lukket  for.  Lige  efter  biskoppen,  var 
hjemmelærerne  dem,  som  blev  betragtet  som  familiens 
bedste  og  vigtigste  venner. 

Der  blev  aldrig  sagt  et  uvenligt  ord  om  biskoppen  eller 
nogen  anden  autoritet.  Det  var  ikke  så  underligt,  at  vi 
voksede  op  til  at  elske  brødrene  og  respektere  deres 
råd. 

Medfølelse,  og  det  at  dele  med  andre  blev  en  del  af 
vort  liv.  Om  søndagen  blev  der  altid  lavet  mad  nok  til, 
at  vi  kunne  bringe  velfyldte  tallerkner  med  mad  til  nogle 
af  de  ældre  enker  wardet,  som  mor  havde  taget  sig  af, 
da  hun  var  præsidentinde  for  Hjælpeforeningen.  De  blev 
heller  ikke  svigtet  efter  at  mor  var  blevet  afløst.  Deres 
spisekamre  forblev  fyldte  indtil  de  døde. 
Troen  på  Præstedømmet  kom  gennem  en  oplevelse,  som 
aldrig  vil  blive  glemt.  Vor  søster  lå  meget  syg,  og  hen- 
des tilstand  var  blevet  forværret.  Far  var  ikke  til  stede, 
og  der  var  ingen  andre  bærere  af  Det  melkisedekske 
Præstedømme. 

Ude  i  haven  stod  to  mænd,  som  var  ved  at  sætte  et 
hegn  op  om  haven.  Mor  henvendte  sig  hurtigt  til  dem, 
og  spurgte  om  de  holdt  det  hellige  Præstedømme.  Det 
gjorde  de,  men  de  følte  ikke,  de  havde  erfaring  nok 
til  at  udføre  en  så  vigtig  ordinanse,  det  var  at  salve  en 

syg. 

„Kom  med  mig  —  men  hurtigt.  Jeg  har  noget  indviet  olie, 
og  jeg  kan  fortælle  jer,  hvad  I  skal  sige,"  sagde  mor. 
Og  det  gjorde  hun.  Ingen  af  os  har  glemt  den  lektie  hun 
gav  os  om  tro,  og  heller  ikke  om  Præstedømmets  magt. 
Mors  måde  at  behandle  et  vanskeligt  problem  på  var 
meget  direkte.  Stående  lige  foran  spejlet,  så  hun  sig 
selv  lige  ind  i  øjnene.  „Hvad  er  så  størst  ■ —  du  eller 
dit  problem?"  ville  hun  sige.  Svaret  var  meget  nærlig- 
gende. 

Ja,  mor  skrubbede  vore  sjæle  samtidig  med  at  hun  skub- 
bede vor  kroppe.  Hvorledes  kan  vi  nogensinde  tilbage- 
betale hende,  for  at  hjælpe  os  med  at  forberede  os  til 
det  evige  liv?  Jeg  er  ikke  helt  klar  over  det,  men  en 
tanke  kom  til  mig: 

Ved  flere  lejligheder  når  Gud  Faderen  præsenterede  sin 
Søn,  Jesus  Kristus,  pegede  Han  på  Ham  med  berettiget 
stolthed,  idet  Han  sagde:  „Denne  er  min  Søn,  den  el- 
skede, i  Ham  har  jeg  velbehag."  (Matt.  3:17.) 
Kan  vi  bede  om  mere,  end  at  vore  mødre  vil  sige  det 
samme  om   os?  Q 

Den  mand  husker  je 


Det  ward  vi  flyttede  til  for  et  par  måne- 
der siden  er  med  raske  skridt  ved  at 
vinde  indpas  i  vore  hjerter.  Jeg  tror,  at 
minderne  fra  vor  gamle  ward,  som  vi 
holdt  så  meget  af,  vil  fortone  sig  efter- 
hånden som  vi  oplever  ting  i  vort  nye 
ward,  som  vil  gøre  det  til  en  del  af  vor 
tilværelse.  Men  jeg  vil  altid  huske  den 
lykke,  vi  havde  i  det  ward,  vi  lige  er 

flyttet  fra. 

Der  var  så  mange  dejlige  mennesker. 
Vi  følte  altid,  at  vore  børn  havde  de 
bedste  klasser  i  Søndagsskolen,  fordi 
vi  kendte  og  elskede  deres  lærerinder. 
Jeg  var  til  stadighed  fyldt  med  glæde 
ved  at  arbejde  sammen  med  andre  høj- 
præster under  inspirerede  mænds  le- 
delse. Vor  biskop  var  en  usædvanlig 
støtte  for  os,  og  vi  havde  altid  en  vir- 
kelig følelse  af  at  han  elskede  os  —  og 
vigtigst  —  han  ønskede  det  bedste  for 
os  alle. 

Men  der  var  en  mand,  som  boede  i  vort 
ward,  og  det  er  ham,  jeg  husker  bedst. 
Han  kom  ofte  i  vort  hjem.  Når  han  kom, 
nævnte  han  hver  enkelt  barn  ved  navn 


AF  GEORGE  DURRANT 

og  talte  til  dem  personligt.  Han  lyttede 
omhyggeligt  til  alt,  hvad  de  sagde.  De 
vidste,  at  han  holdt  af  dem  og  interes- 
serede sig  for  dem. 

Når  vore  nyfødte  blev  velsignet,  stod 
han  ved  siden  af  mig  i  kredsen  af  Præ- 
stedømmets bærere.  Når  vore  børn 
nærmede  sig  dåbsalderen,  talte  han 
med  dem  om  vigtigheden  af  denne 
store  ordinanse.  Når  de  blev  nedsæn- 
ket i  vandet,  stod  han  der  som  vidne 
og  glædede  sig  sammen  med  os.  Hans 
hænder  blev,  sammen  med  mine,  lagt 
på  deres  hoveder  når  jeg  ordinerede 
dem  til  medlemmer  af  Kirken.  Da  vor 
ældste  søn  blev  ordineret  til  diakon, 
kom  han  for  at  lykønske. 
Da  jeg  var  nødt  til  at  forlade  byen  i 
forretningsøjemed,  ringede  han  hver 
dag  til  mit  hjem,  for  at  forhøre  sig  om 
familiens  velbefindende.  Hver  uge  når 
vi  kom  hen  til  Kirken,  kom  han  over  og 
trykkede  vore  hænder.  En  gang  da  jeg 
var  syg,  kom  han  sammen  med  en  an- 
den broder  og  salvede  mig.  Han  knæ- 
lede ofte  sammen  med  vor  familie  i 
bøn. 


Han  prædikede  aldrig  for  os,  men  den 
måde  han  lyttede  til  os  på  fik  os  til  at 
udføre  vort  bedste.  Han  var  ikke  kendt 
som  en  mesterlærerelJer  som  en,  der 
havde  en  høj  uddannelse,  men  fra  ham 
og  gennem  ham  følte  vi  styrke  og  vis- 
dom. Han  udstrålede  en  ånd,  som  fik 
os  til  at  respektere  og  stole  på  ham. 
Det  var  ikke  så  meget  det  han  sagde, 
men  det  han  var,  som  øvede  indflydel- 
se på  os. 

Når  han  kom  til  os,  kom  en  af  hans 
sønner,  som  bar  Det  aronske  Præste- 
dømme, med  ham.  Han  elskede  sine 
sønner.  Vore  børn  kunne  lide  når  de 
kom  med,  så  talte  de  om  svømning 
og  anden  sport. 

Før  vi  flyttede,  holdt  vi  en  middag  i  vor 
have.  Han  kom  med  sin  familie;  han 
var  vores  æresgæst.  Han  medbragte 
hjemmelavet  is  med  ferskner.  Da  vi 
gav  hinanden  hånden  for  at  sige  far- 
vel, fik  vi  begge  tårer  i  øjnene. 
Ja,  jeg  mindes  med  glæde  vort  gamle 
ward.  Jeg  husker  så  mange  af  med- 
lemmerne der.  Men  den  mand,  jeg  hu- 
sker bedst,  var  min  hjemmelærer. 


Rov  M.  Darlev 


Nadververs 

Senior-søndagsskolen: 

„Jeg  skammer  mig  nemlig  ikke  ved 
evangeliet,  thi  det  er  en  Guds  kraft 
til   frelse..."    (Rom   1:16.) 

Junior-søndagsskolen: 

„Saglige  er  de  rene  af  hjertet,  thi 
de  skal  se  Gud."  (Matt.  5:8.) 

Fra  Missionens 

Det  er  noget  der  sker  —  kan  man  tro  det?  —  Ja, 
sådan  er  det!  Store  og  vidunderlige  ting  sker  lige 
for  øjnene  af  os  i  den  danske  mission.  Ting,  som 
syntes  umulige  for  blot  få  år  siden,  og  får  os  til 
at  tænke  over,  at  Herren  kan  gøre  alting. 
Lad  mig  nævne  nogle  få:  Danmarks  Mormonkor 
vil  sammen  med  andre  trofaste  hellige  flyve  til 
Amerika  for  at  synge  og  glæde  sig  sammen  med 
de  hellige  i  Utah.  Koret  er  vidunderligt,  og  når  de 
synger  i  Salt  Lake  og  andre  steder,  vil  de  sammen 
med  deres  sang  medbringe  den  dejlige  åndelig- 
hed i  dette  vidunderlige  lille  land  og  hos  de  gode 
søskende  her. 

Andre  medlemmer  af  Kirken  vil  rejse  med  for  at 
forny  gamle  venskaber  fra  den  danske  mission, 
vil  blive  optaget  i  hjemmet  hos  de  søskende  de 
kender,  mange  af  dem  er  danske,  som  er  omvendt 
og  emigreret,  mange  af  dem  danske  missionærer 
fra  tidligere  år.  De  vil  alle  være  glade  for  at  huse 
dem  og  byde  dem  velkommen  i  Zion. 
Præsident  Don  L.  Christensen  vil  stå  for  alle 
arrangementer  derovre,  og  I  kan  være  sikre  på, 
at  det  vil  være  en  stor  åndelig  oplevelse  for  alle. 
De  vil  i  Salt  Lake  også  overvære  efterårskonfe- 
rencen,  og  I  kan  være  sikre  på,  at  det  at  være  i 
den  store  historiske  bygning  og  synge  „Hav  tak 
for  Profeten  du  sendte"  sammen  med  30  000 
andre  mennesker  (i  Tabernaklet  og  andre  nær- 
liggende bygninger)  og  millioner  af  seere  og  lyt- 
tere, vil  blive  et  af  højdepunkterne  i  deres  liv. 
Og  så  at  sidde  og  se  og  høre  Herrens  Profet  og 
de  andre  Generalautoriteter  tale  Guds  ord  —  det 
vil  aldrig  blive  glemt.  Hvor  vidunderligt  at  være 


Præsidentskab 

en  Sidste  Dages  Hellig,  at  være  et  af  Guds  ud- 
valgte folk,  at  være  der  for  første  gang.  Vær  tak- 
nemmelig, vær  glad,  vær  ydmyg!  Herren  kan  ud- 
føre alt  —  på  sit  eget  tidspunkt  og  på  sin  egen 
måde. 

Og  så  at  komme  hjem  og  forny  sig  i  dette  vid- 
underlige land  —  det  er  næsten  for  strålende  at 
tænke  på. 

Vil  I  tænke  jer,  at  over  250  unge  og  gamle  søsken- 
de har  været  rejst  til  templet  i  år!  Det  er  virkelig 
rigtigt,  og  over  4000  ordinanser  blev  udført.  Hvad 
kan  der  ikke  ske  på  5  år  med  Herrens  hjælp? 
Gæt  engang!  (Tak,  søster  Kaiser,  og  I  andre 
søskende!) 

Før  oktober  er  forbi,  vil  vi  have  5  og  sandsynligvis 
6  fuldtids  indfødte  danske  missionærer  her  i  Dan- 
mark til  at  forkynde  Evangeliet.  Understøttet  af 
deres  forældre  og  af  jer,  I  medlemmer  af  Kirken. 
Send  os  lidt  penge  hver  måned  til  dem,  til  det 
danske  missionærfond. 

Dernæst  har  vi  lige  afsluttet  tre  stor  distriktskon- 
ferencer.  Der  var  en  dejlig  ånd  tilstede,  der  blev 
forkyndt  store  principper,  og  det  var  de  største 
distriktskonferencer,  der  er  afholdt  hidtil. 
Missionærer  bringer  nye  medlemmer  ind  i  Kirken 
i  stort  omfang  og  med  jeres  hjælp.  Jeg  håber  i  be- 
der, faster  og  arbejder  for  at  bringe  jeres  nye 
medlem  ind  i  Kirken  i  år.  Det  er  min  udfordring  til 
jer.  Vi  har  brug  for  jer,  Herren  har  brug  for  jer,  og 
hvis  vi  kan  sende  1 80  mennesker  til  Salt  Lake  kan 
Herren  ganske  sikkert  velsigne  os  til  at  bringe  en 
familie  ind  i  Kirken  om  året.  Vil  I  tro  på  det? 

Paul  L.  Pehrson 

800  meter-løbet  blev  erklæret  „dødt", 
men  her  ses  tydeligt,  at  Carsten  Larsen, 
Odense,  vinder  foran  Kim  Sørensen, 
København. 


„Trebensløb" .  Til  venstre  Sveriges  mis- 
sionspræsident  og  til  højre  Norges  mis- 
sionspræsident  i  stor  stil. 


estinord  70 


„Fem  dages  solskin" 
Onsdag:    Vester   Mariendals    Skole,   tid- 
lig morgen  — 

Efter  hektiske  dage  på  skolen  for  ledere 
og  hjælpere  med  at  klargøre  alle  de 
sidste  detailler,  er  alt  parat  til  indskriv- 
ningen: og  så  kommer  de  vrimlende, 
slæbende  på  tunge  kufferter  og  soveud- 
styr,  trætte  efter  en  lang  rejse.  Hvor  skal 
jeg  sove?  Jeg  har  ingen  luftmadras  med! 
Hvem  er  din  gruppeleder?  o.s.v.  Nogle 
er  godt  organiserede  hjemmefra,  og  så 
går  indskrivningen  som  en  leg  —  ved 
middagstid  er  alle  installerede,  og  spise- 
arrangementet skal  stå  sin  prøve. 


Det  bestod,  vore  gode  og  trofaste 
hjælpere  fra  det  nordjyske  distrikt  kunne 
deres  sager  med  smil  på  læben,  og 
Festinord-deltagerne  har  i  årens  løb  fået 
køkultur. 

Dagen  brugtes  til  prøver,  træning  og  til 
at  sove  ud. 

Om  aftenen  en  kort  indvielse  med  taler 
af  Aalborg  bys  borgmester,  missionspræ- 
sident  og  præsident  S.  Dilworth  Young  og 
hans  hustru.  Til  sidst  et  par  muntre  fæl- 
lessange, ledet  først  af  Sveriges  herlige 
Arne  Hedberg  i  samarbejde  med  vor  egen 
Inger  Rasmussen,  og  til  sidst  af  præsi- 


Helge  Nørrung,  København,  slår  her  den 
gamle  Festinord-rekord;  han  springer 
1,77  m. 


dent  Young,  der  er  en  sangglad  mand. 
Han  gav  os  sin  egen  og  præsident  Joseph 
Fielding  Smiths  velsignelse  for  de  dage 
vi  skulle  tilbringe  sammen. 
Vi  sluttede  aftenen  med  uformel  dans. 
Torsdag:  Regnen,  der  havde  gjort  den 
første  aften  på  skolen  behagelig  kølig, 
var  hørt  op,  en  frisk  vind  blæste  hurtigt 
jorden  tør  til  dagens  idræt.  En  herlig 
dag  med  kammeratlige  dyster  meHem 
landene.  Danmark  lå  denne  gang  klart 
i  spidsen,  og  når  vi  glæder  os  over  det, 
er  det,  fordi  det  viser  os,  hvor  vældigt 
vore  unge  sportsfolk  er  gået  frem  i  de 
fem  år  der  har  været  Festinord.  Første 
år  blev  vi  totalt  slået,  og  stemningen  var 
særdeles  mat.  Men  vi  kæmper  ikke  som 


Det  succesfulde  basketball-hold,  som  slog  Norge  48-20 
og  Sverige  27-6. 

Danmarks  volleyball-hold. 

fjender,  vi  nyder  når  en  god  mand  vinder 
fra  et  andet  land. 

På  idrætesbanens  skråninger  lejrede  de 
unge  sig  i  glade  grupper  og  gav  sig  til 
at  synge  til  guitarakkompagnement,  sven- 
ske, norske  og  danske  i  samdrægtighed. 
Om  aftenen  var  der  Dansefestival,  fest- 
ligt og  imponerende,  fint  tilrettelagt  og 
gennemført  af  vore  helt  unge  danseledere. 
Det  ses  tydeligt,  at  Danmark  har  nogle 
begejstrede  danseledere,  og  at  man  ikke 
har  nok  af  dem  i  Sverige  og  Norge.  Det 
er  danselederne,  der  giver  deres  egen 
begejstring  videre  til  de  unge  og  får  dem 
til  at  arbejde  med  stoffet.  Danmark 
noterede  sig  for  fine  resultater  fra  alle 
tre  distrikter. 

Fredag:  Det  er  tydeligt,  at  mange  kender 
hinanden  fra  de  foregående  år,  og  at 
andre  hurtigt  lærer  hinanden  at  kende; 
skolen  summer  af  glade  stemmer  og 
gensynsråb  og  forespørgsler  efter  dem 
man  ikke  kan  få  øje  på. 
Som  altid  morgenbøn  og  sang,  og  så 
afsted  til  boldbanerne.  I  dag  skal  de 
store  slag  slås.  Lad  os  sige  det  straks, 
Danmark  vinder  næsten  alt.  Det  er  lige 
ved  at  være  pinligt,  selv  om  det  også 
er  herligt.  Men  vi  er  lige  gode  venner  for 
det.  Det  var  basketball,  volleyball  og 
fodbold. 

Om  eftermiddagen  bliver  vi  til  gengæld 
fuldstændig  slået!  Danmark,  det  havom- 
bruste, må  erkende  at  svømmere  har 
vi  næsten  ingen  af.  Få  det  nu  lært,  ven- 
ner! Brystsvømning  er  hyggeligt,  men 
alt  for  langsomt;  det  er  crawl  det  drejer 
sig  om,  hvis  man  vil  være  hurtig,  og  kon- 
dition er  absolut  nødvendigt  i  vandet. 
Om  aftenen  har  vi  Variety-show.  Og  hvilke 
varieteter!  Først  Ungdomskoret,  det  lød 
som  solskin,  fuldt  af  glæde,  liv,  musikali- 
tet og  rytme.  Derefter  en  klassisk  af- 
deling, som  helt  var  Norges  og  Sveriges. 
Den  var  fornem  og  en  stor  nydelse. 
Så  kom  selve  show'et  —  og  hvilket  show! 
—  To  timer,  festligt  —  farverigt  —  varie- 
rende —  vittigt  —  elegant  og  buldrende 
morsomt  —  en  kvalitet  der  lå  over  det 
et  virkelig  godt  TV-program  byder  på.  Det 
varden  fælles  mening.  Hvis  man  ikke  har 
været  til  stævner  de  sidste  år,  vil  man 
ikke  tro  sine  egne  øjne,  en  sådan  vækst 
og  udvikling  er  der  foregået.  Man  går 
ikke  hen  et  eneste  sted  i  Danmark  og 
ser  bedre  underholdning. 
Det  er  umuligt  at  nævne  alle  de  herlige 
numre,  hvoraf  især  Sverige  og  Norge 
tegnede  sig  for  de  største  succes'er. 
Men  fremhæves  skal  det  norske  crazy- 
nummer,  „Side  by  Side"  med  fire  unge 
gentlemen  i  høje  hatte,  veste  og  hvide 
permissioner,  forrygende  vittigt,   ubetale- 


ligt morsomt  og  elegant  og  overraskende. 
Sveriges  vidunderlige  „The  Job  Song" 
(VARM  KORV)  fik  ligeledes  gang  på  gang 
taget  til  at  løfte  sig  under  latter  og  klap- 
salver. Det  var  helt  igennem  hjemme- 
gjort, både  idé  og  musik,  og  virkelig  mor- 
somt udført.  Og  det  danske  nummer 
„Alohaa  Hawaii"  var  så  smukt  og  im- 
ponerende med  palmer,  blomster,  skønne 
dragter  og  dygtigt  udført  ægte  hawaiian- 
ske og  samoanske  danse,  at  alle  sad  be- 
taget under  hele  nummeret,  undtagen  når 
bifaldet  brusede  ned  over  „Hawaii-prin- 
sessen" efter  hendes  solonummer.  Det 
var  en  værdig  afslutning  på  en  aften  af 
høj   kvalitet. 

Der  sluttedes  med  uformel  dans  og 
„sammen-sang",  til  svensk  orkester,  som 
vi  også  fik  at  høre  lørdag  aften. 
Lørdag:  Udflugt,  strålende  sol  fra  en  sky- 
fri himmel.  Ud  til  Rebild  Bakker,  hvor 
vi  havde  tovtrækning,  kast  med  vand- 
poser, sækkeløb  og  mange  andre  lege 
og  konkurrencer.  Dejlige  ture  i  terrænet, 
små  sanggrupper  med  guitarspil,  og 
præsident  Young  der  dannede  sin  egen 
sanggruppe,  som  han  underviste  i 
muntre  sange;  han  nød  denne  dag  i  fulde 
drag.  Vi  hørte  denne  udtalelse:  Det  er 
utroligt  så  godt  alle  opfører  sig,  de  holder 
sig  til  anviste  steder,  kommer  til  aftalt  tid, 
alt  klapper  som  det  skal,  skønt  440  unge 
er  spredt  over  et  stort  terræn. 
Vi  slutter  udflugten  med  en  tur  til  Vester- 
havet og  et  dyp  i  bølgerne.  Vidunderligt 
skønt,  alle  var  gerne  blevet  der  hele  da- 
gen, men  lederne  ånder  lettet  op,  da  alle 
en  time  senere  sidder  uskadt  i  busserne. 
Det  er  svært  at  holde  samling  på  så 
mange  på  en  kilometervid  strand  med  et 
fristende,  men  farligt  hav. 
Lørdag  aften:  Det  store  bal  og  banketten. 
Værdigt  vandrer  de  parvis  ind  i  Aalborg- 
hallens foyer,  det  er  ikke  til  at  tro  at  det 
er   de   samme    unge,   vi    nu    har  set   så 


Fra  åbningen  af  Festinord,  efter  præsident 
Youngs  solosang 


Præsident  Young  på  idrætspladsen 

mange  dage  i  sportstøj  og  uformel 
påklædning.  Skønne  lange  kjoler,  fine 
frisurer,  habitter,  hvide  skjorter.  „Det  er 
ikke  muligt",  siger  Aalborghallens  vært. 
„Jeg  tror  ikke  mine  egne  øjne,  hvordan 
får  I  dem  til  det?  Sikken  et  syn,  sikken 
en  opførsel.  Jeg  er  målløs". 
Og  da  aftenen  er  slut  og  vi  takker  orke- 
stret, siger  de:  „Det  er  os  der  skal  takke, 
det  har  været  en  stor  glæde  for  os  at 
spille  til  et  sådant  publikum,  vi  har 
faktisk  aldrig  oplevet  noget  lignende.  Vi 
var  for  første  gang  direkte  kede  af  det, 
da  vi  skulle  holde  pause." 
Men  det  er  ikke  de  eneste  lovord  vi 
hører.  Pedellen  på  skolen,  hvor  vi  er 
dag  og  nat,  siger  da  vi  vil  betale  ham 
for  hans  meget  ekstra  arbejde:  „Nej  tak, 
jeg  vil  ingen  ting  have;  det  har  været  en 
oplevelse  for-  mig  hver  eneste  dag.  Jeg 
har  lært  mere  om  ungdomsarbejde  i  de 
fem  dage  I  har  været  her,  end  i  al  den 
øvrige  tid  jeg  har  arbejdet  med  unge." 
Og  Aalborgs  skoledirektør,  der  var  yderst 
betænkelig  ved  at  man  havde  udlånt  en 
ny  skole  til  så  mange  unge,  sagde  efter 
at  have  været  på  inspektion  og  set  alle 
soverum  og  -sale  grundigt  efter:  „Hvis 
mormonerne  kommer  til  Aalborg  igen,  kan 
de  få  hvilke  skoler  de  vil,  og  så  mange 
de  vil  når  som  helst." 
Søndag:  Der  var  først  Præstedømmets 
møde  og  pigemødet,  hvor  henholdsvis 
præsident  Young  og  søster  Young  talte 
inspirerende  til  de  unge,  og  derefter 
vidnesbyrdmødet,  hvor  unge,  som  altid 
til  disse  møder  ved  Festinord,  flokkedes 
for  at  aflægge  deres  vidnesbyrd,  mange 
gribende  som  for  eksempel  dette:  „Jeg 
var  kommet  væk  fra  Kirken,  var  uaktiv, 
men  tog  med  til  Festinord.  Jeg  har  fået 
et  vidnesbyrd  om  Evangeliet,  mens  jeg 
har  været  her,  ved  at  betragte  vore 
ledere  —  jeg  ved  nu,  at  denne  Kirke  er 
sand."  Disse  vidnesbyrd  i  forbindelse 
med  ovennævnte  udtalelser  af  ikke-med- 
lemmer  giver  et  stærkt  indtryk  af,  at 
Festinord  har  betydning,  ikke  bare  for 
vore  unge,  men  også  for  den  by  hvor  den 
afholdes.  De  unges  høje  karat  kan  spores, 
gør  indtryk  på  andre.  Festinord  vil  fort- 
sætte så  længe  det  betyder  glæde,  ud- 
vikling og  samarbejde. 
Tak  til  alle  ledere,  alle  hjælpere  og  alle 
unge  for  et  smukt  resultat. 
En  ganske  særlig  tak  skylder  vi  broder 
Ejnar  Sørensen,  Aalborg,  for  hans  vær- 
difulde indsats  og  utrættelige  arbejde 
med  at  skaffe  de  dejlige  lokaliteter  i  Aal- 
borg, både  skoler,  svømmehal,  idræts- 
baner,  etc. 

S.  S.  og  A.  R. 


Ny  rådgiver  til  missionspræsidenten 


Den  14.  juni  blev  broder  Henning  Kiile- 
rich Frederiksen  kaldet  og  opretholdt  som 
rådgiver  til  missionspræsident  Paul  L. 
Pehrson. 

Broder  Frederiksen  er  født  den  18.  april 
1934  og  blev  døbt  i  Kirken  den  15.  ok- 
tober 1960.  Han  har  beklædt  mange  for- 
skellige stillinger  i  Kirken,  bl.a.  to  gange 
i  grenspræsidentskabet  i  Herning  Gren, 
6  år  som  forstander  for  G.U.F.  i  Jylland 
Distrikt,  rådgiver  for  distriktspræsidenten 
i  Nordjylland  Distrikt  og  sidst  som  dis- 
triktspræsident  i  Nordjylland  Distrikt. 
Broder  Frederiksen  er  gift  med  Sonja 
Klemmensen  Frederiksen  og  de  har  tre 
sønner  på  henholdsvis  3,  6  og  8  år.  I  det 
civile  liv  er  han  kontorfuldmægtig  ved 
Atomenergiforsøgsanlægget  Risø's  ad- 
ministration. 

Vi  beder  Gud  velsigne  præsident  Frede- 
riksen i  det  store,  ansvarsfulde  kald,  der 
nu  er  pålagt  ham! 


Henning  Kiilerich  Frederiksen 


Roland  Craig  Madsen 


Ny  statistik-sekretær 

Den  22.  juli  er  ældste  Roland  Craig 
Madsen  blevet  kaldet  som  statistik- 
sekretær på  missionskontoret. 
Ældste  Madseri  er  født  den  25.  november 
1949  i  American  Fork,  Utah,  .som  søn  af 
Vernis  og  Roland  W.  Madsen. 
Han  kom  til  Danmark  den  14.  juni  1969  og 
har  arbejdet  i  Hareskovby,  Hvidovre, 
Valby,  Roskilde,  Slagelse  og  Odense, 
indtil  han  blev  kaldet  til  sit  nuværende 
arbejde. 

Vi  beder  Gud  velsigne  ældste  Madsen 
i  det  ansvarsfulde  kald,  der  nu  er  pålagt 
ham! 


Et  vidnesbyrd  om  Festinord 

Det  var  med  fornyet  tro  og  et  stærkere 
vidnesbyrd,  at  vi  år  forlod  FESTINORD. 
At  dele  sin  tro  med  så  fin  og  levende  en 
ungdom  er  sandelig  vidunderligt,  og  da 
den  dygtige  optræden  løb  af  stabelen, 
var  der  ikke  mange,  der  kunne  sidde 
stille  af  jubel  og  begejstring  over  de 
mange  numre  af  høj  kvalitet.  Om  der 
havde  været  en  talentspejder  til  stede, 
ville  han  sikkert  have  noteret  sig  ad- 
skillige numre. 

Også  udefra  lagde  man  mærke  til  vor 
livsglæde;  orkestret,  som  spillede  for 
os    til    banketten    og    ballet,    udtrykte    at 


aldrig  havde  de  haft  så  god  en  aften  — 
ja,  de  var  helt  kede  af  at  skulle  standse. 
„Det  har  været  vort  livs  aften,"  sagde 
de. 

Jeg  føler  trang  til  at  citere  fra  „Guds 
Rige  Genoprettet":  „  . . .  En  sådan  skare 
af  folk,  der  bevæger  sig  i  harmoni,  ven- 
skab, værdighed,  fortæller  med  en  røst, 
der  ikke  kan  misforstås,  at  de  var  et  folk 
med  intelligens,  dyd  og  orden;  kort  sagt, 
at  de  var  hellige,  og  at  kærlighedens, 
renhedens  og  lysets  Gud  var  deres  Gud, 
deres  eksempel  og  vejleder,  og  at  de 
var  velsignede   og   lykkelige." 

Kirsten  Overgaard 

Dåb: 
København  Gren: 

9.  maj: 

Mette    Jacobsen,    døbt    af    ældste    Perry 

Hawkins,    håndspålæggelse   ved    ældste 

Gary  Lassen. 

Leig  Bengtsson,  døbt  af  ældste  Tom  Burt, 

håndspålæggelse     ved     ældste     Thomas 

Schiffgen. 

30.  maj: 

Irene  Lise  Nielsen,  døbt  af  ældste  Leland 

Rasmussen,  håndspåleggelse  ved  samme. 

Kjeld   Ole  Blicher  Dam,  døbt  af  ældste 

Darryl     Jenkins,     håndspålæggelse     ved 

ældste  Richard  Sorensen. 

6.  juni: 

Margit   H.   Nellemann   Petersen,    døbt   af 
ældste  Gunnar  H.  Møller  Knudsen,  hånd- 
spålæggelse    ved     ældste    Ardean    Roy 
Andersen. 
13.  juni: 

Kell  Christiansen,  døbt  af  ældste  Charles 
F.  Adams,  håndspålæggelse  ved  samme. 
Elsa  Gunborg  Nielsen,  døbt  af  ældste 
Lamar  Mabey,  håndspålæggelse  ved 
samme. 

Bent  Nellemann  Petersen,  døbt  af  ældste 
Ardean  Roy  Andersen,  håndspålæggelse 
ved   ældste  Gunnar  H.   Møller  Knudsen. 

Skive: 

7.  marts: 

John    Hougård    Olesen,    døbt    af    ældste 
Royal  R.  Meservy,  håndspålæggelse  ved 
ældste  Larry  Gardner. 
Vivian   Rysgård    Olesen,  døbt  af  ældste 
Larry     Gardner,     håndspålæggelse     ved 
ældste  Royal  R.  Meservy. 
København  Nordre  Gren: 
7.  juni: 

David  Sandahl,  døbt  af  broder  Arne  San- 
dahl, håndspålæggelse  ved  samme. 
13.  juni: 

Jytte  Margrethe  Danielsen,  døbt  af  ældste 
Richard    McAffee,    håndspålæggelse   ved 
ældste  Charles  Hagler. 
Aalborg: 
20.  juni: 

Johanne   Dusin   Kortsen,   døbt  af  ældste 
David  Wiest,  håndspålæggelse  ved  ældste 
Ray  Quist. 
2.  juli: 

Eleonora    Carla    Margnesita    Gundersen, 
døbt  af  ældste  Dana  Green,  håndspålæg- 
gelse ved  broder  Børge  Klitgaard. 
Horsens: 
11.  juli: 

Jytta  Etla  Andersen,  døbt  af  ældste  Dennis 
W.  Poulsen,  håndspålæggelse  ved 
samme. 


Velsignelser: 
Horsens: 

7.  juni: 

Henning  Jensen  og  Grete  Elisabeth  Søren- 
sen  Jensens    søn,    Torben    Dam    Jensen, 
velsignet  af  sin  fader. 
Odense: 
5.  juli: 

Niels-Ove  Søgaard  Andersen  og  Bente 
Lykke  Hansen  Andersen  søn,  Michael 
Nordahl  Andersen,  velsignet  af  sin  fader. 


Ordinationer: 
Odense: 

21.  juni: 

Thomas     CuffOrd     Tennis     ordineret     til 

diakon  af  ældste  Keith  Andersen. 

Silkeborg: 

17.  maj: 

Flemming    Bræmdal    ordineret   til    diakon 

af  broder  Vagner  U.  Kristensen. 

København: 

31.  maj: 

Per  Krogh  Svendsen  ordineret  til   præst 

af  broder  Ole  P.  Petersen, 

Kaj  Johan  Schultz  ordineret  til   præst  af 

broder   Ib   Hansen. 

7.  juni: 

Leig    Bengtsson    ordineret   til    diakon    af 

broder  Ib  Hansen. 

Amager  Gren: 

31.  maj: 

Jan  Lindskov  Hansen  ordineret  til  diakon 

af  broder  Flemming  V.  Eliasen. 


Dødsfald  i  Amerika 

Søster  Nikoline  Johanne  Pedersen  Isak- 
sen, hvis  mand,  ældste  Martin  J.  Isaksen, 
døde  den  7.  april  1947,  medens  de  begge 
var  på  mission  i  Danmark,  er  død  den 
14.  juni  1970  i  Salt  Lake  City,  92  år  gam- 
mel. Æret  være  søster  Isaksens  minde! 


Hilsen  fra  Amerika 

Tidligere  missionær  i  den  danske  mis- 
sion, William  R.  Lyells,  sender  fra  sit 
hjem  i  Ogden,  Utah,  de  kærligste  hilsener 
til   alle  søskende  og  venner  i   Danmark. 


Dødsfald: 
Helsingør: 

Den  19.  juni  døde  broder  Alfred  Hauberg 
Jensen,  65  år  gammel.  Æret  være  broder 
Hauberg  Jensens  minde! 


København  Gren: 

Den  3.  juli  døde  søster  Anne  Marie  Kir- 
stine Hansen  Jørgensen,  41    år  gammel. 
Æret  vøre  søster  Jørgensens   minde! 
Silkeborg: 

Den  15.  juli  døde  søster  Ester  Marie 
Pedersen,  64  år  gammel.  Æret  være 
søster- Pedersens  minde! 


Fødselsdage: 

Vi  siger  til   lykke  til  følgende  søskende: 

Bernhardt  West,   København,   75   år  den 

9.  november. 

Vera  Margrethe  Gaaser,   København,   60 

år  den  1 1 .  november. 

Lydia     Petra     Karla     Angelika     Zaulich, 

Esbjerg,  70  år  den  18.  november. 

Paulus    Elias     Christensen,      København 

Nordre  Gren,   80    år  den   19.    november. 

Anker  Andreasen,  København,  65  år  den 

26.  november. 

Ellen  Rasmussen,  København,  65  år  den 

27.  november. 

Hansine  Petersen  Jensen,  Odense,  85  år 

den  28.  november. 

Valborg   Hansen,  København,   60   år  den 

7.  oktober. 

Magda    Sjøgren,   København,   65   år  den 

21.  oktober. 

Anna  Nilsson,  København,  60  år  den  22. 

oktober. 


<36ad  vækker  splid, 
kærlighed  skjuler  alle 
synder. 

(Ordsprogenes  Sog  10:12) 


Hvis  man  ikke  ønsker  at  ledes  i  fristelse 

AF  RICHARD  L  EVANS 

Som  en  humoristik  iagttager  sagde:  „Når  visse  mennesker  flygter 
fra  fristelse,  efterlader  de  deres  ny  adresse".  Dette  leder  os  hen 
til  spørgsmålet  om,  hvad  man  kunne  betegne  at  friste  skæbnen,  flirte 
med  den,  more  sig  med  selve  ideen.  Til  tider  synes  det,  som  om  vi 
selv  skaffer  os  ubehageligheder,  at  vi  indbyder  fristelsen  —  idet  vi 
måske  ønsker  lidt  spænding  de  forkerte  steder,  på  de  forkerte 
tidspunkter,  måske  af  forkerte  årsager  —  til  tider  af  nysgerrighed, 
til  andre  tider  med  usund  interesse  for  selve  handlingen.  Måske  und- 
lader vi  at  gøre  som  Mencius  sagde:  „Lad  mennesket  beslutte,  hvad 
det  bestemt  ikke  vil  gøre,  og  det  vil  være  frit  stillet  til  i  fuldt  vigør 
at  udrette,  hvad  det  burde".  Problemet  er  ofte,  at  vi  ikke  er  fast 
besluttet  på,  hvad  vi  ikke  vil  gøre.  Måske  beslutter  vi  at  lade  døren 
stå  lidt  åben  —  at  gå  halvvejs,  eller  en  del  af  vejen  eller  blot  lidt  af 
vejen.  Men  lidt  af  vejen  er  i  visse  situationer  for  langt.  Livet  her  på 
jorden  er  så  kort,  så  hurtigt,  og  alligevel  er  livet  så  vigtigt  og  så 
evigt  langt  —  og  der  er  så  mange  rigtige  steder  at  tage  hen,  så 
mange  gode  gerninger  at  udrette,  hvordan  kan  vi  da  med  rette  give 
os  tid  til  usmagelige  sider  af  tilværelsen?  Vi  kan  ikke  føle  os  sikre, 
hvis  vi  beslutter  at  eksperimentere  med  de  forkerte  ting  —  blot  lidt 
i  starten,  så  lidt  mere  for  derefter  måske  at  miste  vor  dømmekraft.  Vi 
har  brug  for  normer,  love  og  vejledning  i  vort  liv;  råd,  befalinger  og 
personlige  moralske  principper.  Vi  må  se  kendsgerningerne  i  øjnene: 
for  at  indse,  hvor  ærlige  vi  er,  hvor  langt  vi  vil  gå  —  hvor  langt  vi 
ikke  vil  gå  —  og  trække  en  linie,  vi  kan  stole  på,  og  på  hvis  rette  side 
vi  kan  blive,  den  sikre,  den  dydige  side.  Det  kan  lyde  gammeldags, 
men  vor  fred  og  selvrespekt  er  mere  værd  end  en  hvilken  som 
helst  spænding,  en  hvilken  som  helst  kortsynet  eftergivenhed  eller 
ethvert  eventyr  af  farlig  og  smudsig  karakter.  Ingen  er  nogensinde 
styrtet  i  en  afgrund  uden  at  være  gået  nær  ved  en.  „Når  visse 
mennesker  flygter  fra  fristelse,  efterlader  de  deres  ny  adresse".  Hvis 
du  ikke  ønsker  at  ledes  i  fristelse,  lad  da  ej  som  om  du  er  interesseret. 


